അപകടത്തിൽ മരിച്ച മകളുടെ പേരിൽ ഓക്സിജന് സംവിധാനം നല്‍കി സുരേഷ്‌ഗോപി - RoundupKerala.com\nHome Current Affairs അപകടത്തിൽ മരിച്ച മകളുടെ പേരിൽ ഓക്സിജന് സംവിധാനം നല്‍കി സുരേഷ്‌ഗോപി\nഅപകടത്തിൽ മരിച്ച മകളുടെ പേരിൽ ഓക്സിജന് സംവിധാനം നല്‍കി സുരേഷ്‌ഗോപി\nകൊവിഡ് രണ്ടാം തരംഗം അതീവ ഗുരുതരമാം വിധം രാജ്യത്ത് വ്യാപച്ചിരിക്കുകയാണ്. അനുദിനം നിരവധി കൊവിഡ് കേസുകളാണ് ഇന്ത്യയിൽ ഓരോ സംസ്ഥാനത്തും റിപ്പോര്‍ട്ട് ചെയ്യുന്നത്. അത്യാസന്നരായ രോഗികള്‍ക്ക് ഓക്സിജൻ നൽകാനാവാത്ത രീതിയിൽ ഓക്സിജൻ ക്ഷാമവും നേരിടുകയാണ്. ഇതിനിടയിൽ സാന്ത്വന സ്പര്‍ശവുമായി എത്തിയിരിക്കുകയാണ് നടനും എംപിയുമായ സുരേഷ് ഗോപി.\nകൊറോണ രോഗികള്‍ക്ക് കിടക്കയുടെ അരികിലേക്ക് പൈപ്പ് ലൈൻ വഴി പ്രാണവായു നല്‍കുന്ന ‘പ്രാണ പദ്ധതി’ തൃശൂര് മെഡിക്കല് കോളജില് നടപ്പിലാക്കിയിരിക്കുകയാണ് അദ്ദേഹം. വര്‍ഷങ്ങള്‍ക്ക് മുമ്പ് അപകടത്തിൽ മരിച്ച തന്‍റെ മകള് ലക്ഷ്മയുടെ പേരിലാണ് ആശുപത്രിയിലെ ഒരു വാര്‍ഡിലേക്ക് ആവശ്യമായ ഓക്സിജന് സംവിധാനം അദ്ദേഹം ഒരുക്കിയിരിക്കുന്നത്.\nസംസ്ഥാനത്താദ്യമായി തൃശ്ശൂർ മെഡിക്കൽ കോളേജിൽ പൊതുജന പങ്കാളിത്തത്തോടെ നടപ്പിലാക്കിയ ഈ പദ്ധതിയിൽ ആറ് വാര്‍ഡുകളിലായി 500 കട്ടിലുകള്‍ക്കരികിലേക്ക് ഓക്സിജൻ എത്തിക്കാനാകും. പന്ത്രണ്ടായിരം രൂപയാണ് ഒരു കട്ടിലിനരികിലേക്ക് ഓക്സിജൻ എത്തിക്കുന്നതിനായുള്ള ചിലവ്. ഇതിൽ ഒരു വാര്‍ഡ് മുഴുവനായാണ് സുരേഷ് ഗോപി സജ്ജീകരണം ഒരുക്കിയിരിക്കുന്നത്. മകളുടെ പേരില് അദ്ദേഹം വര്‍ഷങ്ങളായി നടത്തി വരുന്ന കാരുണ്യ പ്രവര്‍ത്തനങ്ങളുടെ ഭാഗമായി നൽകിയിരിക്കുന്ന ഈ സഹായം മൂലം 64 കിടക്കകളില് ഈ സംവിധാനം ഏര്‍പ്പെടുത്താനായിരിക്കുകയാണ്. 7.6 ലക്ഷം രൂപയാണ് ഇതിനായുള്ള ചിലവ്\nനിരവധി ഡോക്ടര്‍മാര്, ജീവനക്കാര്, വ്യാപാരികള്, ജനപ്രതിനിധികള്, കൊവിഡ് മുക്തരായവര് അടക്കം പലരും ഈ പദ്ധതിക്കായി പണം നൽകിയിട്ടുണ്ട്. ഒരാഴ്ചയ്ക്കകം ഇവിടെ ഓക്സിജൻ പ്ലാന്‍റ് നിര്‍മ്മാണം പൂര്‍ത്തിയാവും. നിലവിൽ സിലിണ്ടര് വഴി ഓക്സിജൻ എത്തിക്കേണ്ട സാഹചര്യമാണ്. പ്ലാന്‍റ് പ്രവര്‍ത്തനം ആരംഭിക്കുന്നതോടെ പൈപ്പ് ലൈൻ വഴി ഓക്സിജൻ എത്തിക്കാനാകുമെന്ന് ആശുപത്രി അധികൃതര് അറിയിച്ചിരിക്കുകയാണ്. കേന്ദ്രസര്‍ക്കാര് അനുവദിച്ച തുക ചിലവഴിച്ചാണ് പ്ലാന്‍റ് നിര്‍മ്മാണം പൂര്‍ത്തിയാകുന്നത്..\nPrevious articleസോളാര്: സരിതയ്ക്ക് ആറു വര്‍ഷം കഠിന തടവ്, 40000 രൂപ പിഴ\nNext articleവാക്സിൻ സുലഭം, കൊവിഡ് കെട്ടടങ്ങുന്നു; ജൂൺ 21ന് രാജ്യം തുറന്നു കൊടുക്കാനൊരുങ്ങി യുകെ


Emalayalee.com - ബര്‍ലിനാലെ ചലച്ചിത്രമേള: ഷാരൂഖ് ഖാന് വന് സ്വീകരണം\nബര്‍ലിനാലെ ചലച്ചിത്രമേള: ഷാരൂഖ് ഖാന് വന് സ്വീകരണം\nബര്‍ലിന്: ബര്‍ലിനില് നടക്കുന്ന 62-ാമത് ബര്‍ലിനാലെ രാജ്യാന്തര ചലച്ചിത്രമേളയില് പ്രത്യേക അതിഥിയായി പങ്കെടുത്ത ബോളിവുഡ് സൂപ്പര്‍താരം ഷാറൂഖ് ഖാന് വന്‍വരവേല്‍പ്. മേള സംഘാടകന് ഡീറ്റര് കോസിലിക് ഷാറൂഖ് ഖാനെയും സംഘത്തെയും സ്വീകരിച്ച് പ്രദര്‍ശന നഗറിലേക്ക് ആനയിച്ചു.\nകിങ് ഖാനെ കാണാന് ആയിരക്കണക്കിന് ജര്‍മന് ആരാധകര് നേരത്തെ തന്നെ സ്‌ഥാനം പിടിച്ചിരുന്നു. ഷാറൂഖ് ഖാന് ആരാധകരെ നിരാശപ്പെടുത്തിയില്ല. അവരോടൊപ്പം ആടാനും പാടാനും അവരെ ആശ്ലേഷിക്കുവാനും ചുംബനം നല്‍കാനും ഷാറൂഖ് മറന്നില്ല. ചില ആരാധകര് ആനന്ദനിര്‍വൃതിയില് പൊട്ടിക്കരയുന്നതു കണ്ടു.\nകഴിഞ്ഞവര്‍ഷം ബര്‍ലിനില് ചിത്രീകരിച്ച ഡോണ് -2എന്ന ചിത്രം ഇവിടെ പ്രദര്‍ശിപ്പിച്ചു. ബോളിവുഡ് നടി പ്രിയങ്ക ചോപ്ര ഉള്‍പ്പെടെ ഒരു വലിയ സംഘം കിങ് ഖാനോടൊപ്പം ഉണ്ടായിരുന്നു.\nഡബ്ലിന് യാക്കോബായ പള്ളിയില് മാതാവിന്റെ വാങ്ങിപ്പ് പെരുന്നാള് ഓഗസ്റ്റ് 17 , 18 തീയതികളില്\nയുക്മ കേരളാപൂരം വള്ളംകളി : ടീം രജിസ്‌ട്രേഷന് ഏറ്റുവാങ്ങി സി.പി. ജോണ്\nയുക്മ കേരള പൂരം 2019: തല്‍സമയ പ്രക്ഷേപണം, കേറ്ററിംഗ്, സ്‌റ്റേജ് ഉള്‍പ്പെടെയുള്ളവയ്ക്ക് കരാറുകള് ക്ഷണിച്ചു\nലുഫ്ത്താന്‍സ മ്യൂണിക്ക് ബംഗളുരു സര്‍വീസ് ആരംഭിക്കുന്നു\nരണ്ടാം ശനിയാഴ്ച കണ്‍വെന്‍ഷനില് ടീനേജുകാര്‍ക്കായി പ്രത്യേക ടീന്‍സ് കിംഗ്ഡം കണ്‍വന്‍ഷന്\nഡബ്ല്യുഎംഎഫ് മെമ്പര്‍ഷിപ്പ് പ്രിവിലിജ് കാര്‍ഡ് വിതരണവും ഡിജിറ്റല് മാഗസിന്റെ പ്രകാശനവും\nകരാറില്ലാത്ത ബ്രെക്‌സിറ്റ്: യൂറോപ്പില് 1.2 മില്യണ് തൊഴിലവസരങ്ങള് നഷ്ടപ്പെടും\nകേംബ്രിഡ്ജ് കേരള കള്‍ച്ചറല് അസോസിയേഷന് യുവനേതൃത്വം


ചെന്നൈയില് ഒരു നാള് ഫെബ്രുവരിയില് • ഇ വാർത്ത | evartha\nചെന്നൈയില് ഒരു നാള് ഫെബ്രുവരിയില്\nevartha Desk January 8, 2013, 12:46 am January 8, 2013\nമലയാളത്തില് ശ്രദ്ധേയ വിജയം നേടിയ ട്രാഫിക്കിന്റെ തമിഴ് റീമേക്ക് തിയേറ്ററുകളിലെത്തുന്നു. ചെന്നൈയില് ഒരു നാള് എന്നാണ് തമിഴ് പതിപ്പിന് പേരിട്ടിരിക്കുന്നത്. രാജേഷ് പിള്ളയായിരുന്നു ട്രാഫിക് സംവിധാനം ചെയ്തത്. ട്രാഫിക്കിന്റെ സഹസംവിധായകനായിരുന്ന ഷാഹിദ് ഖാദറാണ് ചെന്നൈയില് ഒരു നാള് ഒരുക്കിയിരിക്കുന്നത്. ചിത്രം ഫെബ്രുവരിയില് തിയേറ്ററുകളിലെത്തും.\nമലയാളത്തില് ശ്രീനിവാസന് അവതരിപ്പിച്ച വേഷം തമിഴില് ചേരനാണ് ചെയ്യുന്നത്. പ്രകാശ് രാജ്, നാസര്, പ്രസന്ന, രാധിക ശരത് കുമാര്, മല്ലിക, പാര്‍വതി മേനോന്, ലക്ഷ്മി രാമകൃഷ്ണന് എന്നിവരാണ് ചിത്രത്തിലെ മറ്റ് പ്രധാനകഥാപാത്രങ്ങളെ അവതരിപ്പിക്കുന്നത്. പോലീസ് കമ്മീഷണറുടെ വേഷത്തില് ശരത് കുമാറെത്തും. പ്രകാശ് രാജാണ് റഹ്മാന് ചെയ്ത സൂപ്പര് സ്റ്റാറിനെ അവതരിപ്പിക്കുന്നത്. കുഞ്ചാക്കോ ബോബന് ,സായ്കുമാര് എന്നിവരുടെ വേഷങ്ങളില് പ്രസന്നയും ജയപ്രകാശും എത്തും. ലെനയുടെ വേഷം ചെയ്യുന്നത് രാധികാ ശരത്കുമാറാണ്.\nചെന്നൈയില് നടന്ന ഒരു സംഭവത്തെ ആസ്പദമാക്കിയായിരുന്നു രാജേഷ് പിള്ള ട്രാഫിക് ഒരുക്കിയത്. സായ് കുമാര്, കുഞ്ചാക്കോ ബോബന്, ശ്രീനിവാസന്, റഹ്മാന്, അനൂപ് മേനോന്, വിനിത് ശ്രീനിവാസന്, ആസിഫ് അലി, സന്ധ്യ, റോമ, രമ്യനമ്പീശന് തുടങ്ങിയവരായിരുന്നു ‘ട്രാഫിക്കി’ലെ പ്രധാന കഥാപാത്രങ്ങള്. ലിസ്റ്റിന് സ്റ്റീഫന് നിര്‍മിച്ച ചിത്രത്തിന്റെ തിരക്കഥ രചിച്ചത് ബോബിയും സഞ്ജയും ചേര്‍ന്നാണ്. പുതുമയുള്ള പ്രമേയവും അവതരണ മികവും കൊണ്ട് ഏറെ പ്രശംസ പിടിച്ചു പറ്റിയ ചിത്രമായിരുന്നു ട്രാഫിക്. ലിസ്റ്റിന് സ്റ്റീഫനും രാധിക ശരത്കുമാറും ചേര്‍ന്നാണ് ചിത്രം തമിഴില് നിര്‍മ്മിക്കുന്നത്.


കുമരകത്തെ ഗ്രാമീണ നന്മ തൊട്ടറിഞ്ഞ് ഇസ്രയേൽ ടൂറിസം ഡയറക്ടറും പത്നിയും | Newsthen l The news interactive\nHome/NewsThen Special/കുമരകത്തെ ഗ്രാമീണ നന്മ തൊട്ടറിഞ്ഞ് ഇസ്രയേൽ ടൂറിസം ഡയറക്ടറും പത്നിയും\n“ഞങ്ങൾ ഇന്നത്തെ കുമരകം സന്ദർശനം അക്ഷരാർത്ഥത്തിൽ ആ സ്വദിച്ചു. ഞങ്ങൾ കണ്ട ഗ്രാമീണർ എല്ലാം വിനയാന്വിതരും സൗഹൃദം നിറഞ്ഞവരുമായിരുന്നു. കേരളീയ ഭക്ഷണത്തിന്റെ രുചി വൈവിധ്യവും കേരളീയ സമൂഹത്തിന്റെ സമാധാനം നിറഞ്ഞ ജീവിതവും ഞങ്ങൾ നന്നായി ആസ്വദിച്ചു. ” ഉത്തരവാദിത്ത ടൂറിസം മിഷന്റെ നേതൃത്വത്തിലുള്ള കുമരകം മാഞ്ചിറയിലെ ഗ്രാമീണ ടൂറിസം പാക്കേജിന്റെ ഭാഗമായ വിവിധ പ്രവർത്തനങ്ങൾക്കൊപ്പം മൂന്ന് മണിക്കൂർ ചില വഴിച്ച ശേഷം ഇസ്രയേൽ മിനിസ്ട്രി ഓഫ് ടൂറിസത്തിന്റെ ഇൻഡ്യ – ഫിലിപ്പൈൻസ് ഡയറക്ടർ സമ്മി യാഹിയയും സഹധർമ്മിണി സൊഹദ് യാഹിയയും നിറഞ്ഞ മനസ്സോടെ കുറിച്ച വരികളാണിവ.\nതങ്ങളുടെ മധുവിധുവിന്റെ ഭാഗമായി കേരളത്തിലെത്തിയ ഇരുവരും\nകുമരകത്തെ ഗ്രാമീണ ടൂറിസം പാക്കേജിന്റെ ഭാഗമായി വിവിധ വീടുകളിലെത്തി. കയർ പിരിത്തത്തിന്റെ വിവിധ രീതികൾ കണ്ടതോടെ ആവേശത്തിലായ സൊഹദ് യാഹിയ കൈലി മുണ്ടുടുത്ത് തനി കയർത്തൊഴിലാളിയായി മാറി കയർ പിരിയുടെ ഭാഗമായി. പിരിച്ച കയർ കൊണ്ട് തലേക്കെട്ടുണ്ടാക്കി നൽകിയതോടെ അത് കിരീടം പോലെ ധരിച്ച സഹദ് പാക്കേജ് തീരും വരെ തലേക്കെട്ടുമായാണ് യാത്ര ചെയ്തത്.\nചെമ്പരത്തി താളി ഉണ്ടാക്കുന്ന വിദ്യ കണ്ടതോടെ നാച്വറൽ ഷാംപൂ ഉണ്ടാക്കുന്ന വിധം പഠിക്കാനുള്ള മോഹവും സൊഹദ് യാഹിയ പങ്ക് വച്ചു. ഇതേ സമയം സമ്മി യാഹിയ തെങ്ങിൽ കയറാനുള്ള പരിശ്രമത്തിലായിരുന്നു.\nവല വീശി മീൻ പിടിക്കാനും കള്ള് ചെത്ത് കാണാനും സമയം ചിലവഴിച്ച ദമ്പതികൾ കുമരകത്തിന്റെ ചരിത്രവും കലാപാരമ്പര്യവും കമ്യൂണിറ്റി ടൂർ ലീഡറായ ഗീതുവിനോട് കൗതുകപൂർവ്വം ചോദിച്ചറിഞ്ഞു. ഓല മെടയലും തഴപ്പായ നെയ്ത്തും കണ്ടതോടെ തനി നാട്ടുമ്പുറത്തുകാരിയായി മാറിയ സൊഹദ് യാഹിയ ഓലമെടയലിൽ ഒരു കൈ നോക്കാനും മടിച്ചില്ല.\nരാവിലെ പാക്കേജിന്റെ ഭാഗമായി കുമരകത്തെത്തിയ ഇരുവരെയും ഉത്തരവാദിത്ത ടൂറിസം ജില്ലാ കോ ഓർഡിനേറ്റർ ഭഗത് സിംഗ് സ്വീകരിച്ചു.\nഇസ്രയേൽ ടൂറിസം ഡയറക്ടറുടെയും പത്നിയുടെയും കുമരകം ഗ്രാമീണ ടൂറിസം പാക്കേജിലെ സന്ദർശനം കൊവിഡാനന്തര ടൂറിസം പ്രവർത്തനത്തിലും ന്യൂ നോർമൽ കാലത്തെ ടൂറിസം പ്രവർത്തനങ്ങളിലും ആവേശം പകരുന്നതാണെന്ന് സംസ്ഥാന ഉത്തരവാദിത്ത ടൂറിസം മിഷൻ കോ ഓർഡിനേറ്റർ കെ. രൂപേഷ്കുമാർ പറഞ്ഞു. കാക്കനാട് ആസ്ഥാനമായ മാഗി ഹോളിഡേയ്സ് എന്ന\nടൂർ കമ്പനിയാണ് സമ്മി യാഹിയയുടെയും പത്നിയുടെയും കേരളത്തിലെ ടൂർ കോ ഓർഡിനേറ്റ് ചെയ്യുന്നത്.\n''ക്ലാസ്സ് റൂം'' പൂർത്തിയായി\n'സീരയലുകൾ മ്ലേഛം' എന്ന ജൂറി നിലപാട് ശരിവച്ചുകൊണ്ട് നടി രേവതി സമ്പത്ത്


ഹാദിയ നാളെ സുപ്രീം കോടതിയില്, അര്‍ദ്ധരാത്രിയിലും ജെ.എന്.യു വിദ്യാര്‍ത്ഥികള് പിന്തുണയുമായി കേരളാ ഹൗസിനു മുന്നില് – Chandrika Daily\nBy chandrika Sunday November 26, 2017 08:29 am\nഹാദിയ നാളെ സുപ്രീം കോടതിയില്, അര്‍ദ്ധരാത്രിയിലും ജെ.എന്.യു വിദ്യാര്‍ത്ഥികള് പിന്തുണയുമായി കേരളാ ഹൗസിനു മുന്നില്\nനാളെ വൈകുന്നേരം മൂന്നു മണിക്കു ഹാദിയയെ സുപ്രീംകോടതിയില് ഹാജരാകും. ദില്ലിയിലെത്തിയ ഹാദിയയും രക്ഷിതാക്കളും കേരള ഹൗസിലാണ് താമസിക്കുന്നത്. ഇവര്‍ക്ക് കേരള പോലീസിന്റേയും ദില്ലി പോലീസിന്റേയും പ്രത്യേക…\nനാളെ വൈകുന്നേരം മൂന്നു മണിക്കു ഹാദിയയെ സുപ്രീംകോടതിയില് ഹാജരാകും. ദില്ലിയിലെത്തിയ ഹാദിയയും രക്ഷിതാക്കളും കേരള ഹൗസിലാണ് താമസിക്കുന്നത്. ഇവര്‍ക്ക് കേരള പോലീസിന്റേയും ദില്ലി പോലീസിന്റേയും പ്രത്യേക സുരക്ഷ ഒരുക്കിയിട്ടുണ്ട്.\nഇന്നലെ രാത്രി 9.30ന് ദില്ലിയില് വിമാനമിറങ്ങിയ ഹാദിയെ പോലീസ് സുരക്ഷയോടെ 11 മണിയോടെ കേരള ഹൗസിലെത്തിച്ചു. ജെ.എന്.യുവിലെ ഒരു വിഭാഗം വിദ്യാര്‍ത്ഥികള് ഹാദിയ്ക്ക് പിന്തുണയുമായി അര്‍ദ്ധ രാത്രിയിലും കേരളഹൗസിന് മുമ്പിലെത്തി.\nഎന്നാല് മറ്റൊരു ഗേറ്റിലൂടെ മാധ്യമങ്ങളെ വെട്ടിച്ച് ഹാദിയെ പുറത്ത് എത്തിച്ച സുരക്ഷാ ഉദ്യോഗസ്ഥര് കേരള ഹൗസിലേയ്ക്ക് കൊണ്ട് പോയി. കേരള ഹൗസിലെ മുന് ഗേറ്റില് ഹാദിയെ കാണാന് കാത്ത് നിന്നവരെ നിരാശരാക്കി പിന്‍ഗേറ്റിലൂടെ ഉള്ളിലെത്തിച്ചു.


മലയാളിയായതിൽ ലജ്ജിജിക്കേണ്ട ഗതികേടിലാണ് ! ചില സോഷ്യൽ മീഡിയ പ്രതികരണങ്ങൾ - Boolokam\nHome Columns Criticism മലയാളിയായതിൽ ലജ്ജിജിക്കേണ്ട ഗതികേടിലാണ് ! ചില സോഷ്യൽ മീഡിയ പ്രതികരണങ്ങൾ\nമലയാളിയായതിൽ ലജ്ജിജിക്കേണ്ട ഗതികേടിലാണ് ! ചില സോഷ്യൽ മീഡിയ പ്രതികരണങ്ങൾ\nനാമജപ അശ്ലീലം നിയന്ത്രിക്കണം !\nശബരിമല വിശ്വാസികളായ സ്ത്രീകളെ വഴി തടയുന്ന പുരുഷ നാമജപക്കാരെ സ്ത്രീകളെ അപമാനിച്ചതിന്റെ പേരിലും സംഘം ചേർന്ന് ഭീഷണിപ്പെടുത്തിയതിന്റെ പേരിലും ഗ്രൂപ്പ് ഫോട്ടോയെടുത്ത് പേരും വിലാസവും ഫോൺ നമ്പരും ശേഖരിച്ച് , ഫോൺ കസ്റ്റഡിയിലെടുത്ത് അടുത്ത പോലീസ് സ്റ്റേഷനിലേക്കോ ഒഴിഞ്ഞ സ്റ്റേഡിയങ്ങളിലേക്കോ നീക്കി അവർക്കു സൗകര്യപ്രദമായി നാമജപം നടത്താനും സമാധാനപരമായി ഭക്തി ഭ്രാന്ത് പ്രകടിപ്പിക്കാനും അവസരം നൽകണം. നാമജപക്കാരിൽ അക്രമാസക്തി പ്രകടിപ്പിക്കുന്ന നേതാക്കളെ അറസ്റ്റു ചെയ്ത് ഡിജിറ്റൽ തെളിവു സഹിതം കോടതിക്കു മുന്നിലെത്തിക്കാനും എന്തിന് അമാന്തിക്കണം ?\nമലയാളിയായതിൽ ലജ്ജിജിക്കേണ്ട ഗതികേടിലാണ് !\nശബരിമല ദർശനത്തിനായി വന്ന സ്ത്രീകളെ പോലീസ് അകമ്പടിയോടെ ഒടിക്കുകയാണ് പന്തളം ശശി രാജാവിന്റെ ഗുണ്ടാ നാമ ജപക്കാർ !\nനമ്മുടെ ഭക്ത ശിരോമണികളായ പോലീസ് തങ്ങളുടെ യൂണിഫോമിന്റെ കർത്തവ്യ ബോധം മറന്ന് സ്ത്രീകൾക്കൊപ്പം അനുസരണയോടെ ജീവൻ രക്ഷിക്കാൻ ഓടുന്ന കാഴ്ച കേരളീയരെ ലജ്ജിപ്പിക്കുന്ന കോമഡിയായി മാറിയിരിക്കുന്നു.\nഒന്നാമത് , ശബരിമലക്കാലത്ത് ശബരിമലയിലേക്ക് ഡ്യൂട്ടി ചോദിച്ചു വാങ്ങിയ എല്ലാ ഭക്തി-അടിമകളായ പോലീസുകാരെയും മല ഇറക്കാതെ ഭരണഘടന ഉറപ്പു നൽകുന്ന സ്ത്രീ പുരുഷ സമത്വം സാദ്ധ്യമല്ല എന്നു മനസ്സിലാക്കണം. ഭരണഘടന പ്രതിബദ്ധതയും നീതി ബോധവുള്ള മതനിരപേക്ഷ പോലീസ് സേനയെ ശബരിമലയിൽ നിയോഗിക്കേണ്ടതുണ്ട്.\nസ്ത്രീകളെ മീഡിയക്കു മുന്നിൽ ജീവനു വേണ്ടി ഓടിക്കുന്ന ഈ പോലീസ് – രാജാവ് – സുമാരൻ സംഘി നാടകം ലോകം മുഴുവൻ ലൈവായി കാണുന്നുണ്ട് എന്ന യാഥാർത്ഥ്യം നമ്മുടെ ഗവൺമെന്റ് ഇനി എന്നാണ് തിരിച്ചറിയുക?\nപോലീസും കൊള്ളാം, നിരീക്ഷണ സമിതിയും കൊള്ളാം. ഉള്ളത്പറയട്ടെ, കേരളത്തിലെ മുഖ്യമന്ത്രിയും, പോലീസും, കോടതിയും മാധ്യങ്ങളും ആരും ശബരിമലയിൽ യുവതീപ്രവേശനം ആഗ്രഹിക്കുന്നില്ല.!\nLLB ക്ക് പഠിക്കുമ്പോൾ ഭരണഘടന വായിച്ചുപോയി എന്നൊരു “തെറ്റ് ചെയ്തതിനാൽ” സുപ്രീംകോടതിയിലെ ചില ജഡ്ജിമാർക്ക് പറ്റിയ “തെറ്റാണ്” ശബരിമലവിധി.!!\nഅയ്യപ്പസ്വാമിയുടെ സന്നിധാനത്തിനു മീറ്ററുകൾക്കപ്പുറം യുവതികൾ പ്രാണഭയത്തോടെ ഓടുന്ന ഈ നാടിനെ ഇനിയും പ്രബുദ്ധകേരളം എന്ന് വിളിക്കണോ…?! 😒😠😠\nമനിതികളെ ആക്രമിച്ചവരെ അകത്താക്കിയിട്ട് മതിലിനെക്കുറിച്ച് ആലോചിക്കൂ സഖാവ് വിജയൻ..! വധശ്രമത്തിന് കേസെടുക്കേണ്ടേ പോലീസേ..! 😒😠😠\nചാനൽ ഊളകളോട്, നാടകത്തിനോട്, “കിത്താബിനോട്” വിയോജിക്കുന്ന മുസ്ലിം വിഡ്ഢികൾ നിങ്ങളുടെ ഭാഷയിൽ “മതമൗലിക വാദികൾ, തീവ്രവാദികൾ…” ശബരിമലയിലെ ഹിന്ദു തീവ്രവാദികൾ “പ്രതിഷേധക്കാർ”. ഈ ഇരട്ടത്താപ്പ് മനസ്സിലാകാത്തവരാണോ അന്നം കഴിക്കുന്ന മലയാളികൾ…?!\nമാധ്യമധർമ്മം… ത്ഫൂ… 😠😠😠\nഎഴുതിയത് അഡ്വ: ജഹാന്ഗീർ\nഇതൊരു ഗൗരവമേറിയ,സങ്കീർണ്ണമായ വിഷയയമാണു.\nഅതു പരിഹരിക്കാൻ, മറികടക്കാൻ സർക്കാർ മെഷിനറി ശ്രമിച്ചുകൊണ്ടിരിക്കുകയാണു.\nഓരൊ ഘട്ടത്തിലും വിജയത്തിന്റെ എലമെന്റുണ്ടാകാം പരാജയവും ആകാം, മുന്നോട്ട് തന്നെ പോവുകയാണു, അവസാനഘട്ടം വരെ.\nകലാപം നടക്കാത്തതിൽ വ്യസനിക്കുന്നവരെ അവരുടെ പാട്ടിനു വിടുക.\nഇപ്പോൾ കൂടെ നിൽക്കുക തന്നെ വേണം, എല്ലാ ജനാധിപത്യ വിശ്വാസികളും.\nഎഴുതിയത് അനിൽ കുമാർ വി.ടി\nPrevious articleനവോത്ഥാനം എത്രയും വേഗം വിജയിപ്പിക്കേണ്ടതുണ്ട്.\nNext articleമകന്റെ മുൻകോപം സൃഷ്ടിക്കുന്ന മുറിവുകൾ\nവാട്സാപ്പ് ഗ്രൂപ്പുകളിലെ രാഷ്ട്രീയം


neha saxena photo shoot: actress neha saxena latest photo shoot goes viral - Samayam Malayalam Photogallery\nactress neha saxena latest photo shoot goes viral\nമുണ്ടും മടക്കികുത്തി നേഹ; കലിപ്പാണ് പക്ഷേ ഹോട്ടുമാണ്!\nമുണ്ടും മടക്കികുത്തി നേഹ; കലിപ്പാണ് പക്ഷേ ഹോട്ടുമാണ്!\nതെന്നിന്ത്യൻ സിനിമകളിൽ ഗ്ലാമർ വേഷങ്ങളിൽ തിളങ്ങുന്ന താരമാണ് നേഹ സക്സേന. മമ്മൂട്ടി ചിത്രം കസബയിലൂടെയാണ് താരം മലയാളത്തിലേക്കെത്തിയത്. പിന്നീട് മോഹൻലാലിനൊപ്പം മുന്തിരിവള്ളികള് തളിര്‍ക്കുമ്പോള് എന്ന സിനിമയുടെ ഭാഗമായി. സഖാവിന്റെ പ്രിയസഖി, ജീംബൂംബാ, ധമാക്ക തുടങ്ങി നിരവധി സിനിമകളിലും അഭിനയിക്കുകയുണ്ടായി. ഇപ്പോൾ താരം ഇൻസ്റ്റയിൽ പങ്കുവെച്ചിരിക്കുന്ന ഗ്ലാമർ ഫോട്ടോഷൂട്ട് ചിത്രങ്ങൾ വൈറലായിരിക്കുകയാണ്.\nകറുത്ത ഷ‍ർട്ടും മുണ്ടുടുത്ത് കലിപ്പ് ലുക്കിലുള്ള നേഹ സക്സേനയുടെ ഫോട്ടോഷൂട്ട് ചിത്രങ്ങൾ വൈറലാവുകയാണ്\nഇതുവരെ കാണാത്ത കൂൾ ലുക്കിലാണ് താരം എത്തിയിരിക്കുന്നത്.\nകലിപ്പ് ചിത്രങ്ങൾക്കിടയിൽ ബീച്ചിൽ നിന്നും അല്പം ഹോട്ട് ലുക്ക് ചിത്രങ്ങളും താരം പങ്കുവെച്ചിട്ടുണ്ട്.\nഒരു സൈക്കിളും സഞ്ചിയുമാണ് ഫോട്ടോഷൂട്ടിൽ പ്രോപ്പർട്ടിയായുള്ളത്.\nഹോട്ടാകാൻ മുണ്ട് മാറ്റി ഷാളാക്കി\nകടൽതീരത്ത് നിന്ന് പകർത്തിയിരിക്കുന്ന ഗ്ലാമറസ് ചിത്രങ്ങളിൽ മുണ്ടിനു പകരം ഷോട്സും ഷാളും ഉപയോഗിച്ചിട്ടുണ്ട് താരം.\nകറുപ്പ് മുണ്ടും ഷർട്ടുമണിഞ്ഞ് ബോൾഡ് ലുക്കിലാണ് താരം ഫോട്ടോഷൂട്ടിൽ.\nമുണ്ടു മടക്കി കുത്തികൊണ്ട് കറുപ്പ് സ്റ്റഡും സൺ ഗ്ലാസും താരം ചിത്രങ്ങളിൽ അണിഞ്ഞിട്ടുണ്ട്.\nഫാഷൻ ഡിസൈനർ ആൻ ആൻസിയാണ് നേഹ സക്സേനയുടെ തീർത്തും വ്യത്യസ്തമായ ഫോട്ടോഷൂട്ട് സ്മാർട്ട് പിക്സ് മീഡിയയ്ക്ക് വേണ്ടി ഒരുക്കിയിരിക്കുന്നത്.\nഓരോ ചിത്രങ്ങളിലും നേഹയുടെ നീണ്ട ചുരുളൻ മുടിയിഴകൾ ഏറെ മനോഹരമായി ഉൾചേർത്തിട്ടുണ്ട്. നേഹ തന്നെയാണ് ഈ ചിത്രങ്ങൾ സോഷ്യൽമീഡിയയിൽ പങ്കുവെച്ചിരിക്കുന്നത്.


സീറ്റ് തര്‍ക്കം: മുസ്ലീം ലീഗിനെതിരെ മുരളി - India News 24\nസീറ്റ് തര്‍ക്കം: മുസ്ലീം ലീഗിനെതിരെ മുരളി\nകോണ്‍ഗ്രസിന്റെ വിട്ടുവീഴ്ചാ മനോഭാവം മുസ്ലിംലീഗ് ദൗര്‍ബല്യമായി കണക്കാക്കരുതെന്ന് കെ. മുരളീധരന് എം.എല്‍എ. തെരഞ്ഞെടുപ്പില് ഒറ്റക്ക് മത്‌സരിക്കണോ മുന്നണി സംവിധാനം വേണോ എന്നും ലീഗിന് തീരുമാനിക്കാമെന്നും കെ. മുരളീധരന് പറഞ്ഞു.മൂന്നോ നാലോ സീറ്റ് ചോദിക്കാനുള്ള അവകാശം ലീഗിന് ഉണ്ട് എന്നാല് തീരുമാനം എടുക്കുന്നത് മുന്നണി സംവിധാനം ആണ് എന്നും അദ്ദേഹം പറഞ്ഞു.\nസീറ്റിനെ കുറിച്ചുള്ള വാദപ്രതിപാദങ്ങള് മുന്നണിയെ ദുര്‍ബലപ്പെടുത്തും. കോണ്‍ഗ്രസിനെ സംബന്ധിച്ച് മുന്നണി രാഷ്ട്രീയം എന്നത് യാഥാര്‍ഥ്യമാണ്. 1960 മുതല് കോണ്‍ഗ്രസ് മുന്നണി രാഷ്ട്രീയ്ധിന്റെ ഭാഗമാണെന്നും മുരളീധരന് ചൂണ്ടിക്കാട്ടി.\nവലിപ്പ വ്യത്യാസമില്ലാതെ ഘടകകക്ഷികളുടെ പൂര്‍ണ സഹകരണം കൊണ്ടാണ് യു.ഡി.എഫ് സ്ഥാനാര്‍ഥികള്‍ക്ക് തെരഞ്ഞെടുപ്പില് വിജയിക്കാന് കഴിയുന്നത്. ഈ യാഥാര്‍ഥ്യങ്ങള് വിസ്മരിച്ച് കൊണ്ട് അവകാശവാദം ഉന്നയിച്ചാല് അത് മുന്നണി ബന്ധത്തെ പ്രതികൂലമായി ബാധിക്കുമെന്നും മുരളീധരന് കൂട്ടിച്ചേര്‍ത്തു.\nഎന്‍സിസി ക്യാമ്പില് ഭക്ഷ്യവിഷബാധ:\nനടന് ബാബു രാജിനെതിരെ ഭൂമി വില്‍പ്പന തട്ടിപ്പിന് കേസ്:\nപി. പരമേശ്വരന് വധശ്രമം:മദനിക്കെതിരെ കേസ്\nവിവാഹ പ്രായം:സമസ്തയും, ലീഗും തെറ്റുന്നു


sasi-tharoor-on-ram-mandir | ഭൂമിപൂജക്ക് മണിക്കൂറുകൾ മാത്രം അവശേഷിക്കെ ജയ് ശ്രീറാം മുഴക്കി കോൺഗ്രസ് നേതാവിന്റെ ട്വീറ്റ്; ഈ ഇരുണ്ട കാലഘട്ടത്തിൽ ശ്രീരാമന്റെ മൂല്യങ്ങൾ വളരെയധികം അനിവാര്യമാണ് എന്ന് ശശി തരൂർ; രാമ രാജ്യം വർഗീയതയുടെ വിജയമായിരിക്കില്ലെന്നും വിശദീകരണം - MarunadanMalayalee.com\nAugust 05, 202011:03 AM IST Permalink\nതിരുവനന്തപുരം: അയോധ്യയിലെ രാമക്ഷേത്രത്തിന് പിന്തുണയുമായി കോൺഗ്രസ് നേതാവും തിരുവനന്തപുരം എംപിയുമായ ശശി തരൂർ. രാമക്ഷേത്രത്തിന് അനുകൂലമായി എഐസിസി ജനറൽ സെക്രട്ടറി പ്രിയങ്ക ഗാന്ധി രംഗത്തെത്തിയതിലെ വിവാദം തുടരുന്നതിനിടെയാണ് സമാനമായ പ്രതികരണുമായി ശശി തരൂരും ട്വിറ്ററിൽ തന്റെ നിലപാട് വ്യക്തമാക്കിയത്. അയോധ്യയിൽ ശ്രീരാമക്ഷേത്രത്തിന്റെ ഭൂമിപൂജയ്ക്കു മണിക്കൂറുകൾ ബാക്കിനിൽക്കെയാണ് തരൂരിന്റെ ട്വീറ്റ്.\nശ്രീരാം പ്രഭു എല്ലാവർക്കുമുള്ള നീതി, നീതിപൂർവകമായ പെരുമാറ്റം, എല്ലാ കാര്യങ്ങളിലും നീതി, ഉറപ്പ്, ധാർമ്മിക കൃത്യത, ധൈര്യം എന്നിവയുടെ പ്രതീകമാണ്. ഈ ഇരുണ്ട കാലഘട്ടത്തിൽ ശ്രീരാമന്റെ മൂല്യങ്ങൾ വളരെയധികം അനിവാര്യമാണ്. അവ ദേശത്തുടനീളം വ്യാപിച്ചാൽ, രാമ രാജ്യം എന്നത് വർഗീയതയുടെ വിജയമായിരിക്കില്ല. ജയ് ശ്രീറാം എന്നായിരുന്നു തരൂരിന്റെ ട്വീറ്റ്. ശ്രീരാമൻ എല്ലാവരിലുമുണ്ട്. അയോദ്ധ്യയിലെ ചടങ്ങുകൾ ദേശീയ ഐക്യവും സാഹോദര്യവും സാംസ്‌കാരിക തനിമയും ഊട്ടി ഉറപ്പിക്കുന്നതിനുള്ള അവസരമാകുമെന്നായിരുന്നു പ്രിയങ്ക ട്വിറ്ററിലൂടെ പ്രതികരിച്ചത്.\nഅയോധ്യ രാമക്ഷേത്രത്തിലൂടെ ഭഗവാൻ ശ്രീരാമന്റെ സന്ദേശവും അനുഗ്രഹവും ഇതിലൂടെ എല്ലായിടത്തും എത്തുമെന്നും അവർ ആശംസിച്ചു.ലാളിത്യം, ധൈര്യം, സംയമനം, ത്യാഗം, പ്രതിബദ്ധത എന്നിവയാണ് ദീനബന്ധു രാമ എന്ന പേരിന്റെ സാരാംശം. രാമൻ എല്ലാവരിലുമുണ്ട്. ഇന്ത്യയുടെ സംസ്‌കാരത്തിൽ ഭഗവാൻ രാമനും, സീത മാതാവും, രാമായണവുമെല്ലാം ഇഴുകിച്ചേർന്നിരിക്കുന്നതാണ്. രാമായണത്തിലെ കഥകൾ നമ്മളെ സാംസ്‌കാരികവും മതപരവുമായ പല കാര്യങ്ങളേയും ഓർമ്മിപ്പിക്കുന്നതാണ്. ആയിരത്തോളം വർഷങ്ങളായി ഇത് നമ്മുടെ സംസ്‌കാരത്തിന്റെ ഭാഗമാണെന്നും പ്രിയങ്ക കൂട്ടിച്ചേർത്തു.\nരാമക്ഷേത്ര നിർമ്മാണത്തിന് വെള്ളിയിൽ തീർത്ത ശില പാകി പ്രധാനമന്ത്രി നരേന്ദ്ര മോദി ഇന്നു പകൽ 12.30ന് തുടക്കം കുറിക്കും. ആർഎസ്എസ് അധ്യക്ഷൻ മോഹൻ ഭാഗവത്, യുപി ഗവർണർ ആനന്ദി ബെൻ പട്ടേൽ, മുഖ്യമന്ത്രി യോഗി ആദിത്യനാഥ്, രാമക്ഷേത്ര നിർമ്മാണ ട്രസ്റ്റിന്റെ അധ്യക്ഷൻ മഹന്ത് നൃത്യഗോപാൽ ദാസ് എന്നിവർ ഭൂമി പൂജ ചടങ്ങിൽ സന്നിഹിതരായിരിക്കും. കോവിഡ് പശ്ചാത്തലത്തിലുള്ള കർശന മാർഗ്ഗ നിർദ്ദേശങ്ങൾ പാലിച്ചാണ് പരിപാടി. അയോധ്യ എല്ലാ അർത്ഥത്തിലും ചടങ്ങിനായി ഒരുങ്ങി കഴിഞ്ഞു. കോവിഡുകാലത്ത് പ്രധാനമന്ത്രി നേരിട്ടെത്തി പങ്കെടുക്കുന്ന പരിപാടിയാണിതെന്നും ശ്രദ്ധേയമാണ്. പഴുതുകൾ അടച്ചുള്ള സുരക്ഷയും അയോധ്യയിലുണ്ട്. രാജ്യത്താകെ ജാഗ്രതാ നിർദ്ദേശവും.\nഅയോധ്യയിൽ രാമക്ഷേത്ര ശിലാപൂജയ്ക്കു ശേഷം പ്രധാനമന്ത്രി നരേന്ദ്ര മോദി ക്ഷേത്രഭൂമിയിൽ പാരിജാതത്തൈ നടും. പിന്നീട് ശിലാഫലകം അനാഛാദനം ചെയ്യുകയും ക്ഷേത്രനിർമ്മാണവുമായി ബന്ധപ്പെട്ട സ്റ്റാംപ് പ്രകാശിപ്പിക്കുകയും ചെയ്യും. ന്യൂഡൽഹിയിൽ നിന്ന് രാവിലെ പ്രത്യേക വിമാനത്തിൽ ലക്‌നൗവിലെത്തുന്ന പ്രധാനമന്ത്രി 11.30ന് അയോധ്യയിലെ സാകേത് കോളജ് ഹെലിപാഡിലെത്തുമെന്നാണ് സംഘാടകർ അറിയിച്ചിരിക്കുന്നത്. തുടർന്ന് ഹനുമാൻ ഗഡി ക്ഷേത്രത്തിലും രാം ലല്ല വിഗ്രഹമുള്ള താൽക്കാലിക ക്ഷേത്രത്തിലും പൂജയ്ക്കും ദർശനത്തിനും ശേഷം അദ്ദേഹം ഭൂമിപൂജയിൽ പങ്കുകൊള്ളും. കർസേവയിൽ പങ്കെടുത്തു കൊല്ലപ്പെട്ടവരുടെ കുടുംബാംഗങ്ങളും ചടങ്ങുകളിൽ പങ്കെടുക്കുന്നുണ്ട്.\nഇന്നത്തെ പരിപാടിയിൽ 135 സന്യാസിമാരും പൗരപ്രമുഖരും രാഷ്ട്രീയ നേതാക്കളുമടങ്ങുന്ന ക്ഷണിതാക്കളുടെ സാന്നിധ്യവുമുണ്ടാകും. ഭൂമി പൂജയ്ക്കു മുന്നോടിയായുള്ള പൂജകൾ ഇന്നലെയും തുടർന്നു.അയോധ്യയിലെ താമസക്കാരല്ലാത്തവർക്കു നഗരത്തിൽ പ്രവേശനമില്ല. അതിനിടെ അയോധ്യയിൽ രാമക്ഷേത്രത്തിനു പകരം നൽകിയ5ഏക്കർ ഭൂമിയിൽ സൂപ്പർ സ്‌പെഷ്യൽറ്റി ആശുപത്രിയും മസ്ജിദും ഒരേ സമയം നിർമ്മാണം തുടങ്ങുമെന്ന് ഇന്തോ ഇസ്‌ലാമിക് കൾചറൽ ഫൗണ്ടേഷൻ അറിയിച്ചു. രാമക്ഷേത്രത്തിനു പകരമായി ഈ മസ്ജിദിനെ കാണരുതെന്നും ആരാധനാലയത്തിനൊപ്പം പൊതുജനങ്ങൾക്ക് ഉപകാരപ്പെടുന്ന സ്ഥാപനങ്ങളും കൂടി നിർമ്മിക്കാനാണ് ഉദ്ദേശിക്കുന്നതെന്നും ട്രസ്റ്റ് വക്താവ് അത്താർ ഹുസൈൻ പറഞ്ഞു. മ്യൂസിയം, ലൈബ്രറി, പാവങ്ങൾക്കു ഭക്ഷണം നൽകാൻ സമൂഹ അടുക്കള എന്നിവയും ആലോചനയിലുണ്ട്. അങ്ങനെ മതേതരത്വത്തിന്റെ പുതു മാതൃകയായി മാറുകയാണ് അയോധ്യയുടെ ലക്ഷ്യം.


പാലക്കുന്ന് ഭഗവതിക്ഷേത്രം ഭരണി മഹോത്സവത്തിനു കൊടിയേറി - MALABAR FLASH പാലക്കുന്ന് ഭഗവതിക്ഷേത്രം ഭരണി മഹോത്സവത്തിനു കൊടിയേറി - MALABAR FLASH\nHome > കേരള വാര്‍ത്ത > പാലക്കുന്ന് ഭഗവതിക്ഷേത്രം ഭരണി മഹോത്സവത്തിനു കൊടിയേറി\nKasaragod News Palakunnu കാസര്‍കോട് കേരളം കേരള വാര്‍ത്ത\nപാലക്കുന്ന് ഭഗവതിക്ഷേത്രം ഭരണി മഹോത്സവത്തിനു കൊടിയേറി\nഉദുമ: പാലക്കുന്ന് ഭഗവതിക്ഷേത്രത്തില് ഭരണി മഹോത്സവത്തിനു കൊടിയേറി. ഭണ്ഡാരവീട്ടില് നിന്നു ചെണ്ടമേളങ്ങളുടെയും ക്ഷേത്ര സ്ഥാനികന്മാരുടെയും അകമ്പടിയോടെ മേലെ ക്ഷേത്രത്തിലേക്ക് എഴുന്നള്ളത്തു നടത്തി. തുടര്‍ന്നാണ് കൊടിയേറിയത്. കരിപ്പോടി പ്രാദേശിക സമിതി യുഎഇ കമ്മിറ്റിയുടെ സഹകരണത്തോടെ ആചാരവെടിക്കെട്ടു നടന്നു.[www.malabarflash.com]\nഭൂതബലി ഉത്സവമായ ബുധനാഴ്ച ഉച്ചയ്ക്ക് ഒന്നിനു ക്ഷേത്ര ഖത്തര് കമ്മിറ്റിയുടെ നേതൃത്വത്തില് അന്നദാനവും രണ്ടിനു വെടിത്തറക്കാല് ത്രയംബകേശ്വര സമിതിയുടെ ഭജനയും. നാലിനു ലളിതാസഹസ്രനാമ പാരായണം. രാത്രി എട്ടിനു ഭൂതബലിപ്പാട്ട്, പൂരക്കളി. പുലര്‍ച്ചെ ഭൂതബലി ഉത്സവം.\n15നു താലപ്പൊലി ഉത്സവം. രാവിലെ ഏഴിന് ഉത്സവബലിയും ഒന്നിനു ഭക്ഷണവും രണ്ടിനു പാറക്കട്ട മുത്തപ്പ മഹിളാ ഭക്തവൃന്ദയുടെ ഭജനവും.\nനാലിനു ലളിതാസഹസ്രനാമ പാരായണം. 10.30നു പാലക്കുന്ന് ബ്രദേഴ്‌സ് ക്ലബ്ബിന്റെ ലൈവ് മ്യൂസിക് ഷോയും നടക്കും.\nആയിരത്തിരി ഉത്സവമായ 16നു രാവിലെ ഏഴിന് ഉത്സവബലിയും രണ്ടിനു പാലക്കുന്ന് ക്ഷേത്ര സംഘത്തിന്റെ ഭജനയും. നാലിനു ലളിതാസഹസ്രനാമ പാരായണം.\nതുടര്‍ന്നു കാഴ്ചസമര്‍പ്പണം നടക്കും. 10.30ന് ഉദുമ പടിഞ്ഞാര്, 11.30നു പള്ളിക്കര തണ്ണീര്‍പുഴ, 12.30നു യുഎഇ കമ്മിറ്റി, 1.30ന് അണിഞ്ഞ, തെക്കില്, പെരുമ്പള എന്നീ പ്രദേശക്കാരുടെ തിരുമുല്‍കാഴ്ചസമര്‍പ്പണങ്ങള്. പുലര്‍ച്ചെ 2.30ന് ഉത്സവബലിക്കുശേഷം നാലിന് ആയിരത്തിരി ഉത്സവവും 17നു രാവിലെ കൊടിയിറക്കത്തോടെയും ഭണ്ഡാരവീട്ടിലേക്കുള്ള തിരിച്ചെഴുന്നള്ളത്തോടെയും ഉത്സവം സമാപിക്കും.\nPosted by UMRAS vision at 4:48:00 AM\nItem Reviewed: പാലക്കുന്ന് ഭഗവതിക്ഷേത്രം ഭരണി മഹോത്സവത്തിനു കൊടിയേറി Rating:5Reviewed By: UMRAS vision


Sony Xperia S, PlayStation Certified Smartphone, India Launch Date, April 10, സോണി എക്‌സ്പീരിയ എസ്, പ്ലേസ്റ്റേഷന് അംഗീകൃത സ്മാര്‍ട്‌ഫോണ്, ഇന്ത്യയില് അവതരിപ്പിക്കുന്ന തിയ്യതി, ഏപ്രില് 10 - Malayalam Gizbot\nസോണി എക്‌സ്പീരിയ എസ് ഏപ്രില് 10ന് ഇന്ത്യയില്\nസോണി എക്‌സ്പീരിയ എസ് ഈ മാസം 10ന് ഇന്ത്യയില് ഔദ്യോഗികമായി വില്പനക്കെത്തുന്നു. സോണിയുടെ ഫെയ്‌സ്ബുക്ക് പേജിലാണ് ഇക്കാര്യം വ്യക്തമാക്കിയത്. എറിക്‌സണുമായുള്ള കൂട്ടുകെട്ട് അവസാനിച്ച ശേഷം സോണി സ്വന്തം പേരില് ഇറക്കുന്ന ആദ്യ സ്മാര്‍ട്‌ഫോണാണ് എക്‌സ്പീരിയ എസ്.\nപ്ലേസ്റ്റേഷന് അംഗീകാരം ലഭിച്ച സ്മാര്‍ട്‌ഫോണ് എന്ന പ്രത്യേകത കൂടി ഇതിനുണ്ട്. ആന്‍ഡ്രോയിഡ് ജിഞ്ചര്‍ബ്രഡ് വേര്‍ഷനാണ് എക്‌സ്പീരിയ എസിലെ ഓപറേറ്റിംഗ് സിസ്റ്റം. എന്നാല് ഈ വര്‍ഷം രണ്ടാം പാദത്തോടെ ഇതിന് ഐസ്‌ക്രീം സാന്‍ഡ്‌വിച്ച് അപ്‌ഡേഷന് ലഭിക്കുമെന്നും കമ്പനി വ്യക്തമാക്കി.\nജനുവരിയില് നടന്ന കണ്‍സ്യൂമര് ഇലക്ട്രോണിക്‌സ് ഷോയില് വെച്ചാണ് എക്‌സ്പീരിയ എസ് സ്മാര്‍ട്‌ഫോണിനെ സോണി പരിചയപ്പെടുത്തിയത്. ക്വാള്‍കോം ഡ്യുവല് കോര് പ്രോസസറിനെക്കൂടാതെ ഇതിലെ 12.1 മെഗാപിക്‌സല് ക്യാമറയും സ്മാര്‍ട്‌ഫോണ് പ്രേമികളെ ആകര്‍ഷിച്ച ഘടകമാണ്. 32,549 രൂപയാണ് എക്‌സ്പീരിയ എസിന് ഇന്ത്യയില് പ്രതീക്ഷിക്കുന്ന വില.\nഇബേ ഓണ്‍ലൈന് ഷോപ്പിംഗ് സൈറ്റ് എക്‌സ്പീരിയ എസിന്റെ പ്രീ ബുക്കിംഗ് ആരംഭിച്ചിട്ടുണ്ട്. 32,390 രൂപയാണ് എക്‌സ്പീരിയ എസിന്റെ ഇബേ വില.\nഅന്താരാഷ്ട്ര വിപണികളില് ഇപ്പോള് വില്പനയിലുള്ള എക്‌സ്പീരിയ എസിനെ സംബന്ധിച്ച് ഇതിനോടകം തന്നെ പരാതിയും ഉയര്‍ന്നിരുന്നു. അമിതതാപം ഉണ്ടാകുന്നത് കാരണം ഇതിന്റെ ഡിസ്‌പ്ലെയില് മഞ്ഞനിറം കാണപ്പെടുന്നു എന്നായിരുന്നു പരാതി.\nഎന്നാല് വളരെ കുറച്ച് എണ്ണം സ്മാര്‍ട്‌ഫോണുകളിലേ ഈ പ്രശ്‌നം ഉണ്ടായിട്ടുള്ളൂ എന്നും ഈ ഫോണുകള്‍ക്ക് പകരം പുതിയ ഫോണുകള് മാറ്റി നല്‍കുമെന്നും കമ്പനി വ്യക്തമാക്കുകയും ചെയ്തതാണ്.


"മാസ്റ്റർ ഓഡിയോ ലോഞ്ച്" !! ധാരാളം പ്രത്യേകതകളാൽ സമ്പന്നം !!\n“മാസ്റ്റർ ഓഡിയോ ലോഞ്ച്” !! ധാരാളം പ്രത്യേകതകളാൽ സമ്പന്നം !!\nJoison George 15/03/2020\nതമിഴ് സൂപ്പർതാരം ദളപതി വിജയുടെ പുതിയ ചിത്രം ‘മാസ്റ്ററി’ന്റെ ഓഡിയോ ലോഞ്ച് താരനിബിഡമായ വേദിയിൽ നടക്കുകയുണ്ടായി. കൊറോണ വൈറസിന്റെ മുൻകരുതൽ എന്ന നിലയിൽ ചെറിയ തരത്തിലുള്ള നിയന്ത്രണങ്ങൾ ഏർപ്പെടുത്തിയാണ് ഓഡിയോ ലോഞ്ച് നടത്തിയത്. എല്ലാ തവണത്തെ പോലെ തന്നെ ആരാധകർ ഏറെ ആവേശത്തോടെയാണ് ലോഞ്ചിംഗിനായി കാത്തിരുന്നത്. ധാരാളം പ്രത്യേകതകളാൽ സമ്പന്നമാണ് ഇത്തവണത്തെ ഓഡിയോ ലോഞ്ചിങ്. വിജയുടെ സ്റ്റൈലിഷായ വസ്ത്രധാരണം തന്നെയാണ് ഒന്നാമതായി എടുത്തു പറയേണ്ടത്. സാധാരണ ഗതിയിൽ ഫോർമൽ ഷർട്ടും പാന്റും ധരിച്ചുകൊണ്ട് ഓഡിയോ ലാൻഡിങ്ങിനു എത്തിയിരുന്ന വിജയ് ഇത്തവണ ഏത് കറുത്ത സ്യൂട്ട് ധരിച്ചു കൊണ്ടാണ്. വേദിയിൽ നിന്നു കൊണ്ട് വിജയ് നൃത്തം ചെയ്തതാണ് മറ്റൊരു വലിയ പ്രത്യേകത. ഡാൻസ് മാസ്റ്റർക്കും സംഗീത സംവിധായകൻ അനിരുദ്ധനും ഒപ്പം നിന്നു കൊണ്ട് മാസ്മരികമായ നൃത്തച്ചുവടുകൾ വെച്ച് വിജയ് ആരാധകരെ ആവേശഭരിതരാക്കി. വിജയ് സേതുപതിയെ ദളപതി ചുംബിക്കുന്നതും മനോഹരമായ കാഴ്ചകളിൽ ഒന്നായി മാറി.\nതമിഴ് സൂപ്പർ താരം തല അജിത്തിനെക്കുറിച്ച് വിജയൻ നടത്തിയ പ്രസ്താവനയാണ് ഏറ്റവും വലിയ മറ്റൊരു പ്രത്യേകതയായി കാണുന്നത്. വിജയ്-അജിത്ത് ആരാധകർ തങ്ങളുടെ ഇഷ്ട താരത്തിന്റെ പേരിൽ നിരന്തരം കൊമ്പുകോർക്കാറുള്ളതാണ്.\nഅതുകൊണ്ടുതന്നെ ഇതു സൂപ്പർതാരങ്ങളും പരസ്പരം ബന്ധപ്പെടുത്തിയുള്ള പരാമർശങ്ങൾ നടത്താറുള്ളത് ആരാധകർ വളരെ ആകാംഷയോടെയാണ് ഉറ്റു നോക്കാറുള്ളത്. തന്റെ വസ്ത്രധാരണത്തെക്കുറിച്ച് പറഞ്ഞപ്പോഴാണ് വിജയ് അജിത്തിനെക്കുറിച്ച് പറഞ്ഞത്. നൻപൻ അജിത്തിനെ പോലെ കോട്ടും സൂട്ടും ഇട്ട് താനും വരാൻ തീരുമാനിച്ചു എന്ന രീതിയിലാണ് വിജയ് സംസാരിച്ചത്. വിജയുടെ വാക്കുകൾ വളരെ ആവേശത്തോടെയാണ് അജിത്ത് ആരാധകരും വിജയ് ആരാധകരും ഏറ്റെടുത്തത്. ഓഡിയോ ലോഞ്ചിന് പൂർണ്ണരൂപം ഉള്ള വീഡിയോ ഒരുതരം കാത്ത് ആരാധകർ ആവേശത്തോടെ കാത്തിരിക്കുന്നു.\nജനപ്രിയ സീരിയല് ‘ഉപ്പും മുളകും’ തട്ടിയെടുക്കാന് മറ്റൊരു ചാന്നെലിന്‍റെ ശ്രമം?; പിന്നില് മലയാള സിനിമയിലെ ഹാസ്യ നടന്?\nവിക്രമിനെ അവതരിപ്പിച്ച് മോഹൻലാൽ…


സൗദി അറേബ്യയിൽ എല്ലായിടത്തും ഏകീകൃത കർഫ്യൂ പാസ് ചൊവ്വാഴ്ച്ച മുതൽ. – Pravasi Corner\nറിയാദ്: രാജ്യമൊട്ടാകെ സഞ്ചാര നിയന്ത്രണത്തിനായി ഏകീകൃത കര്‍ഫ്യൂ പാസ് നടപ്പാക്കിയതായി ആഭ്യന്തരമന്ത്രാലയം അറിയിച്ചു.\nഏകീകൃത കർഫ്യൂ പാസ് നേരത്തെ പരീക്ഷണാര്‍ഥം റിയാദിലും മക്കയിലും മദീനയിലും നടപ്പിലാക്കിയത് വിജയകരമായതിന്റെ അടിസ്ഥാനത്തിലാണ് രാജ്യമൊട്ടാകെ നടപ്പിലാക്കുന്നത്.\nചൊവ്വാഴ്ച്ച മൂന്നു മണി മുതലാണ് പുതിയ വ്യവസ്ഥ ബാധകമാകുക. കര്‍ഫ്യൂ സമയത്ത് വാഹനമോടിക്കുന്നവര്‍ക്കും താമസ സ്ഥലം വിട്ടുപോകുന്നവര്‍ക്കും പുതിയ വ്യവസ്ഥ ബാധകമാണ്. ഈ പാസില്ലാതെ എവിടേക്ക് യാത്ര ചെയ്താലും അത് നിയമ ലംഘനമായി കണക്കാക്കി പതിനായിരം റിയാൽ പിഴ ഈടാക്കും.\nനിലവിൽ റിയാദ്, മക്ക, മദീന എന്നിവിടങ്ങളിൽ മാത്രമാണ് ആഭ്യന്തര മന്ത്രാലയത്തിന്റെ സീൽ പതിപ്പിച്ചുള്ള കർഫ്യൂ പാസ് നൽകുന്നത്. രാജ്യത്തിന്റെ മറ്റു ഭാഗങ്ങളിൽ ജീവനക്കാരനായി ബന്ധപ്പെട്ട മന്ത്രാലയത്തിന്റെയോ സ്ഥാപനത്തിന്റെയോ സീൽ പതിപ്പിച്ച് ചേംബർ അറ്റസ്റ്റേഷൻ ചെയ്തു നൽകുകയാണ് ചെയ്യുന്നത്. ഈ പാസുകൾ ചൊവ്വാഴ്ച മുതൽ അനുവദിക്കില്ല.\nകര്‍ഫ്യൂവില് നിന്ന് ഇളവ് ലഭിക്കുന്ന സ്ഥാപനങ്ങളിലെ ജീവനക്കാര്‍ക്ക് മാത്രമാണ് ഏകീകൃത പാസ് അനുവദിക്കുകയുള്ളൂ.\nഒരാൾക്ക് അനുവദിച്ചിട്ടുള്ള പാസിൽ ഒന്നിൽ കൂടുതൽ ആളുകൾക്ക് യാത്ര അനുമതി നൽകില്ല. വാഹനത്തിൽ പാസ് കൈവശമുള്ള ആൾക്ക് മാത്രമാണ് അതുപയോഗിച്ച് യാത്ര ചെയ്യാൻ അനുമതി നൽകുക.\nവാഹനത്തിലെ മറ്റുള്ളവർ കർഫ്യൂ ലംഘനത്തിന് പിഴ നൽകേണ്ടി വരുമെന്ന് ട്രാഫിക് ഡയറക്ടറേറ്റ് വ്യക്തമാക്കി.\nഅനുവദിച്ച പെർമിറ്റുകൾ നിർബന്ധമായും യാത്ര സമയത്ത് കൈവശം കരുതണം. പെർമിറ്റ് ഭവനങ്ങളിൽ വെച്ച് യാത്ര ചെയ്യുന്നവരിൽ നിന്ന് കർഫ്യൂ ലംഘനത്തിന് പിഴ ഈടാക്കും.\nഅതത് സ്ഥാപനങ്ങളുമായി ബന്ധപ്പെട്ട സര്‍ക്കാര് വകുപ്പുകളുടെ വെബ്‌സൈറ്റില് നിന്നാണ് പാസ് ഇഷ്യു ചെയ്യേണ്ടതെന്നും മന്ത്രാലയം അറിയിച്ചു.


(kapil dev) | ഒരിന്നിങ്സിൽ 400 റൺസടിക്കുന്നതാവും ഇന്ത്യൻ ടീമിന് ഓസീസ് മണ്ണിലെ പ്രധാനവെല്ലുവിളിയെന്ന് കപിൽ ദേവ് | kapil dev on series\nഒരിന്നിങ്സിൽ 400 റൺസടിക്കുന്നതാവും ഇന്ത്യൻ ടീമിന് ഓസീസ് മണ്ണിലെ പ്രധാനവെല്ലുവിളിയെന്ന് കപിൽ ദേവ്\nBy സ്പോർട്സ് ഡെസ്ക് • 23/11/2020 at 3:01PM\nനമ്മുടെ ബാറ്റ്‌സ്മാന്‍മാര് ഒരു ഇന്നിങ്‌സില് 400 റണ്‍സ് എടുക്കുമെന്ന് ഉറപ്പ് പറയാനാവില്ല. അവർക്ക് തിളങ്ങാന് സാധിച്ചാല് പിന്നെ ഒരു പ്രശ്‌നവുമില്ല. കപിൽ പറയുന്നു.\nനവംബർ 27ന് ആണ് ഇന്ത്യ-ഓസീസ് പോരാട്ടത്തിന് തുടക്കമാവുന്നത്. ഏകദിനപരമ്പരയാണ് ആദ്യമുണ്ടാവുക. കഴിഞ്ഞ ഓസീസ് പര്യടനത്തിൽ മികച്ച പ്രകടനം കാഴ്ചവെച്ച ഇന്ത്യക്ക് ഇത്തവണ കടുത്ത വെല്ലുവിളിയാണുണ്ടാവുക. ഇത്തവണ വാർണറും സ്മിത്തും അവരുടെ ബാറ്റിങ് സംഘത്തിനൊപ്പം ചേരുന്നു എന്നത് തന്നെയാണ് ഓസീസിന്റെ ശക്തി വർധിപ്പിക്കുന്നത്.\n2019ല് ഇന്ത്യ ടെസ്റ്റ് പരമ്പര ചരിത്രത്തിലാദ്യമായി ഓസ്‌ട്രേലിയയില് നേടിയിരുന്നു. അതിനാല് ഇത്തവണത്തെ ടെസ്റ്റ് പരമ്പരയ്ക്ക് ആവേശം കൂടും. ഇപ്പോഴിതാ ഇന്ത്യ ടെസ്റ്റ് പരമ്പരയില് നേരിടാന് സാധ്യതയുള്ള പ്രധാന വെല്ലുവിളിയെക്കുറിച്ച് വ്യക്തമാക്കിയിരിക്കുകയാണ് മുന് ഇന്ത്യന് ഇതിഹാസ നായകന് കപില് ദേവ്.\nഓസീസ് സാഹചര്യത്തില് തിളങ്ങാന് കെല്‍പ്പുള്ള മികച്ച ബൗളര്‍മാര് ഇന്ത്യക്കുണ്ട്. ബൗണ്‍സും വേഗവും നിറഞ്ഞ ഓസീസ് മൈതാനത്ത് ജസ്പ്രീത് ബൂംറയും മുഹമ്മദ് ഷമിയും ഇന്ത്യക്കുവേണ്ടി പേസ് നിരയെ പടനയിക്കും. ഇഷാന്തിന്റെ അഭാവത്തില് ഉമേഷ് യാദവിനാവും പ്രമുഖ പരിഗണന.\nതന്റെ ആദ്യ കുഞ്ഞിനെ വരവേല്‍ക്കാന് വിരാട് കോഹ്ലി ആദ്യ ടെസ്റ്റിന് ശേഷം നാട്ടിലേക്ക് മടങ്ങുന്നത് ബാറ്റിങ്ങിൽ തിരിച്ചടിയാവുമെന്നാണ് കരുതപ്പെടുന്നത്. കോഹ്ലിയുടെ അഭാവത്തില് രോഹിത് ശര്‍മയെ ഇന്ത്യ പരിഗണിക്കുന്നുണ്ടെങ്കിലും പരിക്കില് നിന്ന് പൂര്‍ണ്ണ മുക്തനാവാത്തതിനാല് രോഹിത് കളിക്കുമോയെന്ന് വ്യക്തമല്ല. 2019ല് ചേതേശ്വര് പുജാര, വിരാട് കോഹ്ലി, അജിന്‍ക്യ രഹാനെ എന്നിവരുടെ ബാറ്റിങ്ങാണ് ഇന്ത്യക്ക് കരുത്തായത്. ചേതേശ്വര് പുജാരയായിരുന്നു കഴിഞ്ഞ തവണത്തെ ടോപ് സ്‌കോറര്. കോഹ്ലിയുടെ അഭാവത്തിൽ പുജാരെയുടെ ഉത്തരവാദിത്തതം കൂടുമെന്നാണ് കരുതപ്പെടുന്നത്.\nസുനില് ഗവാസ്കര് മകനെ കണ്ടത് മാസങ്ങള്‍ക്ക് ശേഷമാണ്. അത് വേറെ കാര്യമാണ്. കാര്യങ്ങള് ഒരുപാട് മാറിയിട്ടുണ്ട്. കോഹ്ലിയെക്കുറിച്ച പറയുമ്പോള് പിതാവ് മരിച്ച ശേഷം അടുത്ത ദിവസം തന്നെ അദ്ദേഹം ഗ്രൗണ്ടിലേക്ക് മടങ്ങിയെത്തിയിരുന്നു. ഇപ്പോള് കുഞ്ഞിന് വേണ്ടിയാണ് അവധി എടുത്തിരിക്കുന്നത്. ടീമിന് അത് താങ്ങാന് സാധിക്കുമെങ്കില് അതില് കുഴപ്പമില്ലെന്നായിരുന്നു കോഹ്ലിയ്ക്ക് ബിസിസിഐ അവധി നൽകിയതിനെക്കുറിച്ചുള്ള കപിലിന്റെ പ്രതികരണം.


വര്‍ക്കേഴ്സ് ഫോറം: പാണ്ഡവപുരം എന്ന കേരളം\nപാണ്ഡവപുരം എന്ന കേരളം\nസാമൂഹ്യ-സാംസ്കാരിക രംഗത്തെ സ്വത്വപ്രതിസന്ധികളോട് ഒരു കൃതി എങ്ങനെ പ്രതികരിക്കുന്നു എന്നതാണ് ചരിത്രത്തിലെ ആ കൃതിയുടെ നിലനില്‍പ് തിരിച്ചറിയാനുളള ഉപാധി. ഓരോ കൃതിയുടെയും ഭാവങ്ങള് രൂപപ്പെട്ടുവരുന്ന കാലത്തിന്റെ രാഷ്ട്രീയ വീക്ഷണങ്ങളുടെ പ്രത്യേകതകള് -കക്ഷിരാഷ്ട്രീയ മനോഭാവങ്ങള് എന്ന നിലയിലല്ല, ജീവിതത്തെ താത്വികമായി വിലയിരുത്താനുളള സമൂഹത്തിന്റെ കഴിവ് എന്ന നിലയില് -കൃതിയെ സ്വാധീനിക്കും. അങ്ങനെയാണ് പിന്‍തലമുറ പോയകാലത്തിന്റെ സാംസ്കാരിക, രാഷ്ട്രീയ സ്മൃതികളെ ആ കൃതിയില്‍നിന്ന് കണ്ടെടുക്കുന്നത്. അതിനു കഴിവുളള കൃതികള്‍ക്കു മാത്രമെ അച്ചടിക്കും വെളിയിലേക്ക് സഞ്ചരിക്കാനാവൂ. ഓരോ പുതു വായനയും കാലത്തെ പുനഃസൃഷ്ടിച്ചുകൊണ്ടും ഭാവനയില് പുതിയ പൊരുളുകള് അന്വേഷിച്ചുകൊണ്ടും വായനക്കാരനില് പ്രവര്‍ത്തിക്കണം. സേതുവിന്റെ പാണ്ഡവപുരം ഇങ്ങനെ വിലയിരുത്തപ്പെടേണ്ട കൃതിയാണ്. തന്നെ കവിഞ്ഞ് പാണ്ഡവപുരം സഞ്ചരിച്ചിട്ടുണ്ടെന്ന് സേതുതന്നെ പറഞ്ഞിട്ടുളളത് ഈ അര്‍ഥത്തിലാവണം.\nവെനീസിലെ വ്യാപാരി ഒരു പഴഞ്ചൊല്ലിന്റെ പതിരായി ലോകത്തെ സാധാരണക്കാര്‍പോലും അംഗീകരിക്കുകയും, ഷേക്സ്പിയര് അക്കാദമിക്ക്തലത്തിനു വെളിയില് ചര്‍ച്ച ചെയ്യപ്പെടാതിരിക്കുകയും ചെയ്യുന്നതുപോലെയാണത്. പ്രസിദ്ധ ആഫ്രിക്കന് എഴുത്തുകാരന് ചിന്ന്വ അച്ചാബെ ഒരിക്കല് പറഞ്ഞു, ഒരു സമൂഹത്തിന്റെ സാംസ്കാരിക ചിന്തകള് ചരിത്ര രചനയിലെന്നപോലെ ഫിക്ഷനില് അടയാളപ്പെടുത്തുമ്പോഴാണ് ആ കഥയും നോവലും ഗവേഷണ ഗൗരവത്തോടെ നിലനില്‍ക്കുന്നത് എന്ന്. പാണ്ടവപുരം മുപ്പതുവര്‍ഷങ്ങള്‍ക്കുശേഷം വായിക്കുമ്പോള് നാം സഞ്ചരിച്ചുവന്ന സാംസ്കാരിക വീഥികളുടെ പ്രതിസന്ധികളും, അസമത്വവും, സ്ത്രീ വിവേചനവുമെല്ലാം ഒരു കണ്ണാടിയിലെന്നപോലെ തെളിയുന്നുണ്ട്.\nയഥാര്‍ഥ്യത്തിനും, അയഥാര്‍ഥ്യത്തിനുമിടയിലൂടെ നിശബ്ദമായി കടന്നുപോകുന്ന പേക്കിനാവാണ് പാണ്ടവപുരം. അരാജകത്വത്തിന്റെ ഭയം നിറഞ്ഞ മനസോടെ നോവലിസ്റ്റ് ഭീതിതമായ ഒരു ദേശകാലത്തെ കോറിയിടുമ്പോള് അതു സ്വപ്നമോ, യാഥാര്‍ഥ്യമോ എന്നറിയാതെ വായനക്കാര് കുഴങ്ങുന്നു. എന്നാല് മുപ്പതു വര്‍ഷം മുമ്പ് വായനക്കാരനു തോന്നുന്ന സാംസ്കാരികാനുഭവമല്ല ഇന്ന് ഈ കൃതി നല്‍കുന്നത്. പാണ്ടവപുരം മാജിക്കല് റിയലിസത്തില് പിറന്ന ഒരു"മക്കൊണ്ട"യല്ല. അത് നമുക്കുചുറ്റും രൂപഭാവങ്ങള് തേടി വളരുന്ന ഒരു ദേശം തന്നെയാണ്. ഒരു രീതിയില് കേരളം ക്രമാനുഗതമായി പാണ്ടവപുരം എന്ന ജാരരാഷ്ട്രമായി മാറിക്കൊണ്ടിരിക്കുന്നു. അല്ലെങ്കില് മലയാളിയുടെ ലൈംഗികചിന്തയില് പുതിയ കാലത്തിന്റെ സാങ്കേതിക വികസനം സൃഷ്ടിച്ച മാറ്റങ്ങളിലൂടെയുണ്ടായ വ്യതിയാനം പാണ്ടവപുരം എന്ന നോവലിലൂടെ നാം കണ്ടെത്തുന്നു. അങ്ങനെ പാണ്ടവപുരം ഓരോ മലയാളിയുടെയും കഥയായി മാറുന്നു.\nതെരുവുകളില് ജാരന്മാര് പുളച്ചുനടക്കുന്ന പാണ്ടവപുരം. തെരുവില് മാത്രമല്ല, ബസ്സില് , പൊതുസ്ഥലങ്ങളില് , ചന്തയില് എല്ലാം പുരുഷന്റെ നോട്ടം സ്ത്രീയിലേക്കു മാത്രം. പുരുഷന്മാര്‍ക്ക് ജീവിതവുമായി ബന്ധപ്പെട്ട് മറ്റൊരുചിന്തയുമുണ്ടാവുന്നില്ല. നേതാക്കന്മാരുടെയും ഭരണാധിപന്മാരുടെയും, രാഷ്ട്രീയക്കാരുടെയും ഒരേ ലക്ഷ്യം വ്യത്യസ്തരായ സ്ത്രീകളെ എങ്ങനെ കിടപ്പറയില് എത്തിക്കുക എന്നതാണ്. ഇതിലൊക്കെ അഭിനവ കേരളത്തിന്റെ ഒരു ചിത്രം വായനക്കാര്‍ക്ക് പെട്ടന്ന് കണ്ടെത്താനാവുന്നുണ്ട്. ഒരു പെണ്ണിനും പാണ്ടവപുരത്തെ ജാരന്മാരുടെ കൈയില്‍നിന്ന് രക്ഷപ്പെടാനാവുന്നില്ല. പക്ഷെ സാമൂഹികച്യുതിയുടെ ഈ ഭൂമികയില് നിന്നുകൊണ്ട് ഓരോ പെണ്ണും സ്വപ്നം കാണുന്നുണ്ട്, തങ്ങള്‍ക്ക് സ്വസ്ഥമായി, സ്വാതന്ത്ര്യമായി ജീവിക്കാനുളള ഇടമായി ഭൂമി മാറുന്ന കാലം. തേനീച്ചയെപ്പോലെ റാണിയെ പ്രാപിച്ചു കഴിയുമ്പോള് കുഴഞ്ഞുവീണു മരിക്കുന്ന പുരുഷന്മാരെ അവര് സ്വപ്നം കാണുന്നുണ്ട്. അത്രയ്ക്കാണ് ചരിത്രം പെണ്ണിനുമേല് ഏല്‍പ്പിച്ച ആഘാതങ്ങള് . ഈ പെണ്‍സ്വപ്നത്തെയാണ് ദേവി സ്വന്തം ജീവിതത്തില് ഏറ്റുവാങ്ങുന്നത്. ഇങ്ങനെ സ്ത്രീ യുഗങ്ങളായി ആശിച്ച, സ്വപ്നം കണ്ട, പുതിയൊരു ധൈര്യത്തിന്റെ അവസ്ഥ ദേവി ഏറ്റെടുക്കുകയും, ദേവിയില്‍നിന്ന് എല്ലാ പെണ്ണിരയും സ്വന്തം നെഞ്ചകത്തിലേക്ക് അതു ചേര്‍ക്കുകയും ചെയ്യുമ്പോള് പാണ്ടവപുരം സ്വപ്നത്തിന്റെ അയാഥാര്‍ഥ്യങ്ങളെ ഉപേക്ഷിച്ച് കടുത്ത യാഥാര്‍ഥ്യങ്ങളിലേക്ക് വീഴുന്നു.\nദേവിയെ ദ്രൗപദിയോടും, ഇതിഹാസ കഥാപാത്രങ്ങളോടും ഉപമിക്കാനാണ് ഒട്ടുമിക്ക നിരൂപകരും ശ്രമിച്ചിട്ടുളളത്. ഒറ്റവായനയില് ദേവി, പലരെ സ്വീകരിക്കുന്ന, ജീവിതത്തെ വെല്ലുവിളിയായി സ്വീകരിക്കുന്ന, പ്രതികാരം ചെയ്യുവാന് കാത്തിരിക്കുന്ന എന്നൊക്കെ തോന്നുന്ന പാത്രഘടനയുളള ആളാണ്. തന്നെ അപമാനിച്ചവര്‍ക്കെതിരെ പ്രതിജ്ഞയെടുത്ത് അവസരം വരുവോളം കാത്തിരിക്കുന്ന, അങ്ങനെ എല്ലാ കാലത്തേയും സ്ത്രീയുടെ അഭിമാനം കാക്കുന്ന ദ്രൗപദിയോട് ദേവിക്ക് തീര്‍ച്ചയായും ചില സാമ്യങ്ങളുണ്ട്. പാണ്ടവപുരം എന്ന പേരു തന്നെ ദേവിയെ ദ്രൗപദിയാക്കുന്നുണ്ട്. എന്നാല് യഥാര്‍ഥത്തില് ഇതിഹാസത്തില് നിന്നല്ല, സമകാലിക ജീവിതത്തില്‍നിന്നാണ് ദേവിക്കു വേണ്ട ഊര്‍ജം നോവലിസ്റ്റ് നേടുന്നത്. ദേവിയുടെ മാനസിക പ്രത്യേകതകളെ അപഗ്രഥിക്കുമ്പോള് , അവര് പുതിയ കാലത്തെയാണ് പ്രതിനിധീകരിക്കുന്നത് എന്നു തിരിച്ചറിയാനാവും. എന്തെന്നാല് ദ്രൗപദിയുടെ പ്രതികാരം സ്വന്തം ഭര്‍ത്താക്കന്മാരോടോ, പുരുഷവര്‍ഗത്തോടോ അല്ല. തന്റെ സ്ത്രീത്വത്തെ അപമാനിച്ചവരോടു മാത്രമാണ്. ദേവിക്ക് ഇവിടെ ദ്രൗപദിയിലും ശക്തിയുണ്ട്. അവളുടെ പോരാട്ടം സ്വന്തം ഭര്‍ത്താവിന്റെ അവഗണനയോടും, പിന്നെ പാണ്ടവപുരത്തെ സ്ത്രീലമ്പടന്മാരായ എല്ലാവരോടുമാണ്. അങ്ങനെയവള് സമകാലിക ചരിത്രത്തില്‍നിന്നുയരുന്ന സ്ത്രീയുടെ ഒരു പുതിയ ഐക്കണ് ആയി മാറുന്നു.\nപാണ്ടവപുരം മലയാളത്തില് ഇറങ്ങിയിട്ടുളള ഏറ്റവും ശക്തമായ സ്ത്രീപക്ഷ നോവലാണ്. സ്ത്രീപക്ഷം എന്നു പറയുന്നത് സ്ത്രൈണമായ, അല്ലെങ്കില് ഫെമിനിസ്റ്റായ എന്ന അര്‍ഥത്തിലല്ല. സ്ത്രീ ജീവിതത്തിന്റെ സാമൂഹിക ദുഃഖങ്ങളെ, സ്ത്രീയുടെ അരാജകഭീതിയെ, സ്വന്തം ശരീരമെന്ന ശത്രുവിനോട് പൊരുതി കഴിയേണ്ടിവരുന്ന വ്യഥകളെ അവതരിപ്പിക്കുകയും, ചരിത്രത്തില് അവള്‍ക്കു നഷ്ടപ്പെട്ടുപോയ ഇടം പിടിച്ചെടുക്കാന് ശ്രമിക്കുകയും ചെയ്യുന്ന പ്ലോട്ട് എന്ന നിലയില് പാണ്ടവപുരം സ്ത്രീപക്ഷ രചനയാണ്. ഈ ചരിത്രത്തിലെ ഇടം തേടല് ഇപ്പോള് സംഭവിച്ചില്ലെങ്കില് , എന്നെങ്കിലും സംഭവിക്കും എന്നവള് പ്രതീക്ഷിക്കുന്നുണ്ട്. "വരും വരാതിരിക്കില്ല" എന്ന ദേവിയുടെ ചിന്ത അതാണ് സൂചിപ്പിക്കുന്നത്. യഥാര്‍ഥത്തില് പാണ്ടവപുരം എന്ന നോവലില് ഒരൊറ്റ കഥാപാത്രമേയുളളൂ. അതു ദേവിയാണ്. ദേവിയുടെ ജീവിതത്തേയും, സ്വപ്നങ്ങളേയും തന്റെ നഷ്ടങ്ങള്‍ക്കു കാരണമായ പുരുഷവര്‍ഗത്തോട് പ്രതികാരം ചെയ്യാനുളള അവളുടെ വാഞ്ഛയേയും വെളിപ്പെടുത്താനായി രണ്ടോ, മൂന്നോ കഥാപാത്രങ്ങളെക്കുറിച്ചുകൂടി പറയുന്നു എന്നുമാത്രം. ദേവിക്കൊപ്പം സജീവമായി നോവലില് പരാമര്‍ശിക്കപ്പെടുന്ന കുഞ്ഞികുട്ടന് ഒരിക്കലും കഥയില് നേരെ പ്രത്യക്ഷപ്പെടുന്നില്ല. ദേവിയുടെ സ്വപ്നം പോലെ അയാളും കഥയാകെ പരന്നുകിടക്കുന്നുണ്ടുതാനും.\nഅയഥാര്‍ഥ ഭൂമികയിലൂടെ ദേവി ആവാഹിച്ചു വരുത്തുന്ന "അയാള്" എന്ന കഥാപാത്രം പോലും ദേവിയുടെ സ്വപ്നങ്ങള്‍ക്കൊപ്പം സഞ്ചരിക്കുന്ന ഒരു മിഥ്യാപാത്രമാണ്. "അയാള്" എന്ന കഥാപാത്രം അതുകൊണ്ടുതന്നെ ആരുമാകാം. അറുപതുകളിലും എഴുപതുകളിലും മലയാള കഥയില് നെഞ്ചുവിരിച്ചു നടന്നു കയറിയ കഥാപാത്രമാണ് "അയാള്" ടി പത്മനാഭന്റേതുള്‍പ്പെടെ എത്രയോ കഥകളില് "അയാള്" പ്രധാന കഥാപാത്രമായി വരുന്നുണ്ട്. പക്ഷെ പാണ്ടവപുരത്തുനിന്ന് ദേവിയുടെ സ്വപ്നത്തിലേക്കെത്തുന്ന "അയാള്" ഒരു സങ്കല്‍പം മാത്രമാണ്. എന്നാല് അയാളുടെ സ്വഭാവഗുണമുളള ജാരനായ ഒട്ടനവധിപേര് പാണ്ടവപുരത്തും, കേരളത്തിന്റെ ഇതര ഭാഗങ്ങളിലും ഉണ്ട്. പാണ്ടവപുരം എന്ന നോവലിലെ "അയാള്" കഥയിലെ പ്രധാന കഥാപാത്രം തന്നെയാണെന്നു തോന്നാം. പക്ഷെ ഭഅയാള് ഒരേയൊരു ആളല്ല എന്ന ചിന്ത വായനക്കാരില് ചിലപ്പോള് തോന്നുന്നു. ദേവി തന്റെ സ്ത്രീസഹജമായ ആര്‍ജവംകൊണ്ട് ആവാഹിച്ച് സ്വപ്നത്തിലും, പിന്നീട് വായനക്കാരുടെ ഭാവനയിലും എത്തിക്കുന്ന "അയാള്", കാലാകാലങ്ങളായി ഇരയായി ജീവിക്കുന്ന സ്ത്രീയുടെ പ്രതികാര ഭാവത്തിന്റെ വ്യക്തിവല്‍കരണമാണ്.\nപാണ്ടവപുരം പറയാന് ശ്രമിക്കുന്ന കഥയില്‍നിന്ന് അതിന്റെ സ്വപ്നസദൃശ്യമായ മിത്തുകളെ തുടച്ചുമാറ്റിയാല് , പിന്നെ അവശേഷിക്കുന്നത് ഇത്രമാത്രം. നിരപരാധിയായിട്ടും ജാരശങ്കയുടെ പേരില് ഉപേക്ഷിക്കപ്പെട്ട ഒരു സ്ത്രീ, അവളുടെ നിസ്സഹായാവസ്ഥയെ മറികടക്കാന് തീവ്രമായി ശ്രമിക്കുകയും, പരാജയപ്പെടുകയും, വീണ്ടും അതിനായി കാത്തിരിക്കുകയും ചെയ്യുന്നു. പക്ഷെ യഥാര്‍ഥത്തില് അതല്ല പാണ്ടവപുരം എന്ന നോവല് പറയുന്നത്. പെണ്‍പിറവിയെന്ന നിസ്സഹായാവസ്ഥ കൊണ്ടുമാത്രം പുറന്തള്ളപ്പെടുകയും, പീഡിപ്പിക്കപ്പെടുകയും, യുഗങ്ങളായി പുരുഷന്റെ അധീശത്തബോധത്തെ അംഗീകരിച്ച് പാവപോലെ ജീവിക്കുകയും ചെയ്യുന്ന സ്ത്രീ ചരിത്രത്തില് തനിക്കു ലഭിക്കാനുളള അവകാശങ്ങള്‍ക്കായി ഉയിര്‍ത്തെഴുന്നേല്ക്കുന്നതാണ് പാണ്ടവപുരത്തിന്റെ സത്ത.\nപാണ്ടവപുരം എന്ന സങ്കല്‍പ ലോകത്തെ അവതരിപ്പിക്കുന്നതുകൊണ്ടുമാത്രം, ഇതൊരു മാജിക്കല് റിയലിസ്റ്റിക് നോവലാണെന്നു വാദിക്കുന്നവരുണ്ട്. എന്നാല് ആധുനികത മുന്നോട്ടുവെച്ച അസ്തിത്വത്തിന്റെയും, അതിഭാവുകത്വത്തിന്റെയും ജീവിതത്തെ അവതരിപ്പിക്കാനാണ് മാര്‍ക്വേസ് മാജിക്കല് റിയലിസം ഉപയോഗിച്ചതെങ്കില് , സേതു ആ സങ്കേതത്തെ കുറച്ചുകൂടി യാഥാര്‍ഥ്യ സ്വഭാവമുളള ഒരു സാമൂഹ്യ സ്വപ്നത്തെ പകര്‍ത്താനും, അങ്ങനെ പെണ്‍ജീവിതത്തിന്റെ ശക്തി അവതരിപ്പിക്കാനുമാണ് ഉപയോഗിച്ചത്. പരിത്യജിക്കപ്പെട്ട, അപമാനിക്കപ്പെട്ട പെണ്ണ് എന്തെല്ലാമാണ് പറയുവാനും, ചെയ്യുവാനും ആഗ്രഹിക്കുന്നത്. പാണ്ടവപുരത്തെ പുരുഷചിന്തയില് സ്ത്രീ ഒരു ശരീരം മാത്രമാണ്. കാമവും, ഭോഗവുമാണ് അവരുടെ ജീവിതത്തെ നിയന്ത്രിക്കുന്നത്. അങ്ങനെ എപ്പോഴും ഭോഗചിന്തയുമായി പുരുഷനും, സ്വന്തം ശരീരത്തെ രക്ഷിക്കാനുളള വെപ്രാളവുമായി സ്ത്രീയും പാണ്ടവപുരത്ത് ജീവിക്കുന്നു. പുരുഷാധിഷ്ഠിതമായ ആധുനിക ജീവിതക്രമത്തിന്റെ നേര്‍ചിത്രമാണ് സേതുവിന്റെ പാണ്ടവപുരം എന്ന ഗ്രാമം. രഹസ്യമായെങ്കിലും ജാരനാകാന് ആഗ്രഹിക്കാത്ത ഏതു പുരുഷനാണ് ലോകത്തുളളത്. പുരുഷനോട് എങ്ങനേയും ജയിക്കണം എന്നാഗ്രഹിക്കാത്ത ഏതു സ്ത്രീയാണുളളത്. ദേവി എല്ലാ കാലത്തേയും സ്ത്രീയുടെ പ്രതീകമാണ്.\nസ്വന്തം ഭര്‍ത്താവിന്റെ മരണം എപ്പോഴെങ്കിലും സ്വപ്നം കാണാത്ത ഒരു സ്ത്രീയും ഭൂമുഖത്തുണ്ടാവില്ല എന്നു നോവലിസ്റ്റ് പറയുന്നതിലൂടെ സ്ത്രീ മനസിന്റെ അനാദിയായ ചിന്തകളെ ഒരു സൈക്കോ അനാലിസിസിന് വിധേയമാക്കുകയാണ്. കാലങ്ങളായി ഇരയാക്കപ്പെട്ട സ്ത്രീ ചരിത്രത്തിലെ അവളുടെ ന്യായമായ പങ്കിനെ ആഗ്രഹിക്കുമ്പോഴും നാളിതുവരെ ഒരു പ്രസ്ഥാനത്തിനും സ്ത്രീക്ക് അത് തിരിച്ചുകൊടുക്കാന് കഴിഞ്ഞിട്ടില്ല. അതുകൊണ്ടുതന്നെ അവളുടെ മനസിന്റെ ഉള്ളിലെവിടെയോ പുരുഷനോടുളള പ്രതികാരദാഹം അമര്‍ച്ചചെയ്യപ്പെട്ട നിലയില് കിടപ്പുണ്ട്. അതു മറച്ചുവെച്ചുകൊണ്ടാണ് അവള് എപ്പോഴും പുരുഷനെ സ്നേഹിക്കുന്നത്. ഒരേ സമയം പുരുഷനെ സ്നേഹിക്കുവാനും, വിധേയനാക്കി കാല്‍ക്കലിട്ട് ചവിട്ടുവാനും അവളുടെ അബോധമനസില് സ്ത്രീ ആഗ്രഹിക്കുന്നു. ഈ പുതിയ ഉയിര്‍പ്പിന്റെ സ്വപ്നമാണ് ദേവിയിലൂടെ അവതരിപ്പിക്കപ്പെടുന്നത്. പുരുഷന്റെ ജാരജീവിതത്തിനും, അവഗണനയ്ക്കും പീഡനങ്ങള്‍ക്കുമെതിരെ സ്വപ്നം കൊണ്ടുപോലും പോരാടുന്ന ദേവി, ഒരുപക്ഷെ ലോകസാഹിത്യത്തിലെ തന്നെ ഏറ്റവും ശക്തയായ സ്ത്രീ കഥാപാത്രമാണ്. സ്ത്രീ എന്ന നിലയില് ദേവി ശരീരത്തിന്റെ കാമം തീര്‍ക്കുന്നത് ജാരനോടൊപ്പം രമിച്ചുകൊണ്ടല്ല, അയാളെ ചവിട്ടിയരച്ചുകൊണ്ടാണ്. പുരുഷനെ സ്വന്തം കാല്‍ക്കീഴില് , പലപ്പോഴും കിടപ്പറയില്‍പോലും സ്വന്തം ഇച്ഛക്കനുസരിച്ച് കീഴ്പ്പെടുത്തുകയും അവനെ അനുസരിപ്പിക്കുകയും ചെയ്യുമ്പോഴാണ്, സ്ത്രീക്ക് ഏറ്റവുമധികം കാമസംതൃപ്തിയുണ്ടാവുന്നത് എന്ന് ദേവി വെളിവാക്കുന്നു.\nചരിത്രം അവള്‍ക്കു നല്‍കിയ അവഗണയേയും, നിഷേധങ്ങളേയും അവള് അങ്ങനെയാണ് പ്രതിരോധിക്കുന്നത്. സ്ത്രീ ചവിട്ടിയരയ്ക്കുന്നതായി പേക്കിനാവ് കാണുന്നത് അയാളാണോ, അതോ അയാളെ അങ്ങനെ ചെയ്യുമെന്ന് ദേവിയാണോ സ്വപ്നം കാണുന്നത് എന്ന് വായനക്കാരന് കഥ തീരുംവരെ തിരിച്ചറിയുന്നില്ല. വാസ്തവത്തില് അയാള് ദേവിയുടെ ഈ ഉയിര്‍ത്തെഴുന്നേല്‍പ്പും, അതിലൂടെ പുരുഷവര്‍ഗത്തിന്റെ അധാര്‍മികതക്കെതിരെ അവള് ചെയ്യാന് സാധ്യതയുളള പ്രതികാരത്തേയും കുറിച്ച് ഭയപ്പെടുന്നുണ്ട്. തന്നെ ആവാഹിച്ചുവരുത്തി പാണ്ടവപുരത്തിന്റെ ജാര പ്രവര്‍ത്തനങ്ങള്‍ക്കു മുഴുവന് പ്രതികാരം ചെയ്യുന്ന ദേവിയുടെ പ്രവൃത്തിയില്‍നിന്ന് തനിക്കു മോചനമില്ല എന്നയാള് അറിയുമ്പോള് ജാരന്മാരായ എല്ലാ പുരുഷന്മാരും ഒരു ആര്‍ത്തനാദത്തോടെ പാണ്ടവപുരത്തേക്ക് എത്തിനോക്കുന്നുണ്ട്.\nതന്റെ ശരീരം, ദേവിയുടെ ശാരീരികമല്ലാത്ത കാമപ്രവര്‍ത്തനങ്ങളില് ജീര്‍ണിച്ചു പൊടിഞ്ഞുപോകുമെന്നും, തനിക്കു ശേഷം മറ്റൊരാള് ഇതേ വിധി ഏറ്റുവാങ്ങാനായി എത്തുമെന്നും, അങ്ങനെ പാണ്ടവപുരത്ത് സ്ത്രീയെ അപമാനിച്ച എല്ലാവര്‍ക്കും ഈ വിധി വരുമെന്നും അയാള് തിരിച്ചറിയുമ്പോള് , ലോകം അതിന്റെ കായികബലത്തിലും അധികാരത്തിലും സ്ത്രീയോട് കാട്ടിക്കൂട്ടിയ പീഡനങ്ങള്‍ക്കുളള പ്രായശ്ചിത്തമാവുകയാണ്. ദേവിയുടെ മകന് രഘുവും, അനുജത്തി ശ്യാമളയുമൊക്കെ അവളുടെ സ്വപ്നങ്ങള്‍ക്കൊപ്പം സഞ്ചരിച്ച് അവളുടെ പ്രതികാരത്തിന്റെ സാക്ഷികളാവുന്നുണ്ട്. പക്ഷെ അതും ദേവിയുടെ സ്വപ്നത്തിനുളളിലെ ഒരു സംഭവം മാത്രമാണ്. ഓരോന്നും സ്വപ്നവും അതിനു ശക്തി പകരുന്ന സംഭവവും മാത്രമാവുമ്പോഴും ചരിത്രത്തിന്റെ പങ്ക് നേടാന് ആഗ്രഹിക്കുന്ന സ്ത്രീശക്തിയുടെ അടിയൊഴുക്കുകള് നോവലിന്റെ ലാവണ്യമായി നിലകൊളളുന്നു. ഇതൊക്കെ ഒരു ഡലിറിയത്തിലെ കാഴ്ചയാണെന്ന് നോവലിസ്റ്റ് പറയുമ്പോഴും ഇതൊന്നും വെറും കാഴ്ചയായി വായനക്കാരന് അനുഭവപ്പെടുന്നില്ല. ദേവിയുടെ ജീവിതത്തിലെ പ്രതികാര രീതികളൊന്നും വെറും സ്വപ്നമാവരുതെന്ന് വായനക്കാര് ആത്മാര്‍ഥമായും ആഗ്രഹിച്ചുപോവുന്നുണ്ട്. അതിനാല് പാണ്ടവപുരം മലയാളത്തിലെ സ്ത്രീപക്ഷ വായനാനുഭവങ്ങളില് നവ്യാനുഭൂതി സൃഷ്ടിച്ച ആദ്യത്തെ കൃതിയായി വിലയിരുത്തപ്പെടും. അയാഥാര്‍ഥ്യത്തിന്റെ മുഖംമൂടിയണിഞ്ഞ യാഥാര്‍ഥ്യമാണ് ഈ നോവല് . അതേ സമയം പാണ്ഡവപുരം സൃഷ്ടിച്ച പേക്കിനാവുകള് കാലം ചെല്ലുന്തോറും കൂടുതല് യാഥാര്‍ഥ്യത്തോടെ ആധുനിക കേരളത്തെ വേട്ടയാടും, തീര്‍ച്ച.\nഐസക് ഈപ്പന് ദേശാഭിമാനി വാരിക 01 ജനുവരി 2012\nLabels: പുസ്‌തക നിരൂപണം, സമൂഹം, സാഹിത്യം, സ്ത്രീ


യൗവനം തിരിച്ചു കൊണ്ടുവരേണ്ട? മനോഭാവം മാത്രം മാറ്റിയാൽ മതി; കുറിപ്പ് - OMF Media Live\nViral Viral Articles യൗവനം തിരിച്ചു കൊണ്ടുവരേണ്ട? മനോഭാവം മാത്രം മാറ്റിയാൽ മതി; കുറിപ്പ്\nയൗവനം തിരിച്ചു കൊണ്ടുവരേണ്ട? മനോഭാവം മാത്രം മാറ്റിയാൽ മതി; കുറിപ്പ്\nതൊലി ചുളിയുന്നത്, മുടി നരയ്ക്കുന്നത് നമ്മെ സങ്കടപ്പെടുത്താമെങ്കിലും മനസ്സ് ആറ്റിറ്റ്യൂഡ് കൊണ്ട് നിവർത്തി വെയ്ക്കണമെന്നാണ് സ്ത്രീകളോട് എഴുത്തുകാരിയും അഭിഭാഷകയുമായ സ്മിത ഗിരീഷ് പറയുന്നത്. ഫേസ്ബുക്ക് കുറിപ്പിലൂടെയാണ് സ്മിത പങ്കുവെച്ചത്. കുറിപ്പിന്റെ പൂർണരൂപം;\nചില പെണ്ണുങ്ങളെപ്പറ്റിയാണ്. ആറ്റിറ്റ്യൂ ഡി നെപ്പറ്റിയാണ്. അവർ Spread ചെയ്യുന്ന തരം എനർജികളെപറ്റിയാണ്. വീട്ടിൽ ഒരാളുണ്ട്. അറുപത്തി അഞ്ച് കഴിഞ്ഞിട്ടുണ്ടാവും. അമ്മയാണ്. അവരെപ്പോലെ ഉല്ലാസവതിയായ ഒരാളെ ഒരിടത്തും കണ്ടിട്ടില്ല. ജീവിതത്തിൽ നേരിടാത്ത ട്രാജഡികളില്ല. പക്ഷേ, ഒന്നിലും പരാതിയില്ല. മറ്റാരോടും മത്സരമില്ല. സദാ ചുറുചുറുക്കാണ്. വൃത്തിയായി വേഷം ധരിക്കും. മുഖത്ത് അടുക്കള സാമഗ്രികൾ വെച്ച് ഏത് കൊളാജൻ പൗഡറിനേയും വെല്ലുന്ന പായ്ക്കു കൾ ഉണ്ടാക്കിയിട്ട് സൗന്ദര്യം നിലനിർത്തും. മനോരമയും മംഗളവും വായിക്കും സീരിയലുകൾ കാണും മിനക്കെട്ട് അടുക്കളപ്പണി ചെയ്യും.\nപാട്ടുകൾ കേൾക്കും. മകളെപ്പോലെ ഇടയ്ക്ക് മൂടിക്കെട്ടുന്ന മനസ്സല്ല. ഒന്നും ഒരു പാട് ചിന്തിക്കില്ല. ദ്രോഹിച്ചവരോടും പകയില്ല. ആരേയും കുറ്റം പറയാറില്ല.അവരേക്കാൾ സുന്ദരിയാണ് വേറൊരാൾ എന്നും ധാരണയില്ല. മനുഷ്യരെ വെറുപ്പിക്കില്ല. ആത്മവിശ്വാസം കൊണ്ട് നരകത്തിലും അവർ സ്വസ്ഥയാണ്. സുന്ദരിയാണ്. ചെല്ലുമിടത്തൊക്കെ ആരാധകരുണ്ട്.ഇനി മറ്റൊരാൾ അവർ ചേച്ചിയാണ് അൻപത്തഞ്ച് കഴിഞ്ഞിട്ടുണ്ടാവും.അവരോളം മുഖത്തിളക്കം വേറാർക്കും കണ്ടിട്ടില്ല. അവരുടെ മനസിലും സ്നേഹവും നന്മയുമാണ്. ലോകത്തെ വീട്ടിലേക്ക് കൊണ്ടുവന്ന ഒരാളാണ്.. ആത്മവിശ്വാസവും ഉറപ്പുമാണ് ശരീരഭാഷ.\nഅവരും ബ്യൂട്ടി പാർലറും, ആൻ്റി ഏജിംഗ് സംഭവങ്ങളും ഒഴിവാക്കിയവരാണ്. പക്ഷേ നാൾതോറും കൂടി വരുന്ന ആ ചാരുത കാണുക തന്നെ വേണം.അവരേയും പല തരത്തിലുള്ള മനുഷ്യർ ഇഷ്ടത്തോടെ, കൊണ്ടു നടക്കുന്നത് കാണാറുണ്ട്.ഇനി പരിചയമുള്ള മറ്റൊരു സ്ത്രീയെപ്പറ്റിയും പറയുന്നു.പെൻഷനായപ്പോൾ, മെ നോ പാസായപ്പോൾ, പേരക്കുട്ടി വരും എന്നറിഞ്ഞപ്പോൾ ക രഞ്ഞു നി ലവിളിച്ചു നടന്ന ഒരാൾ. പേരക്കുട്ടി വരുന്നത് എങ്ങനെയാണ് ഒരാളുടെ യുവത്വത്തെ / വ്യക്തിത്വത്തെ ബാധിക്ക?????ഇവർക്ക് ഉള്ളിൽ ആരേയും ഇഷ്ടമില്ല. മറ്റുള്ളവരുടെ കുറവുകളാണ് മൃദു ഭാ ഷണി യുടെ സൗഹൃദ സംസാരവിഷയം.\nസൗന്ദര്യം നിലനിർത്താൻ വൈറ്റമിൻ സി, കൊളാജൻ പൗഡർ, ഫെയർനെസ്സ് പായ്ക്കുകൾ, ഫിറ്റ്നസ്സ് ക്ലാസുകൾ, ഡയറ്റ്.. ഇതൊക്കെ വേണം ഞാനും ചെയ്തേക്കും.. പക്ഷേ ഇവർ മാത്രം അനുദിനം ശോഷിച്ചും ശുഷ്ക്കിച്ചും പോകുന്നു. കാരണം, മനസിൽ യുവത്വത്തോടുള്ള അ പകർഷതയാണ്. തന്നേക്കാൾ ചെറുപ്പമുള്ള സ്ത്രീകളോട് അസൂയയാണ്.ഇത് വിഷമായും ഏഷണിയായും വമിപ്പിക്കുന്നു. അവർ നിൽക്കുന്ന പരിസരം നാറ്റിപ്പിക്കുന്നു…സഹതാപാർഹമാണ്.യൗവനം തിരിച്ചു കൊണ്ടുവരേണ്ട. നമ്മളിലുണ്ട്. മനോഭാവം മാത്രം മാറ്റിയാൽ മതി. താനെന്ത് എന്ന് അംഗീകരിച്ചാൽ മതി. മറ്റുള്ളവരെ അംഗീകരിക്കാനും ശീലിക്കണം.നാൽപ്പത്തഞ്ച് വയസ്സ് കഴിഞ്ഞ് ഏതാനും ദിവസങ്ങൾക്കുള്ളിൽ രണ്ടു വർഷവും കഴിയും.\nഎന്നെ സംബന്ധിച്ച്, നാൽപ്പതിലും, നാൽപ്പത്തഞ്ചിന് ശേഷവുമാണ് ആത്മവിശ്വാസവും ജീവിത ത്വരയും കൂടിയത്.. ജീവിച്ചിരുന്നാൽ, അൻപത് വയസിന് മേൽ ഇതിലും മിടുക്കിയായിരിക്കുമെന്ന് ഉറപ്പാണ്. അൻപത്തഞ്ചിനു ശേഷം പ്രത്യേകിച്ചും.പ്രായം നമുക്ക് തരുന്ന ചില മേന്മകളുണ്ട്. നമ്മളെ സ്നേഹിക്കുന്നവർ, നമ്മൾ എങ്ങനെയിരുന്നാലും നമ്മോടൊപ്പമുണ്ടാവും. ഞാൻ സ്നേഹിച്ചവർ, എന്നെക്കാൾ ചന്തം കുറഞ്ഞവരെ ഇഷ്ടപ്പെടുന്നത് കണ്ടിട്ടുണ്ട്. വലിയ കരിസ്മ ഉള്ള ചിലർ, ഒരു പ്രത്യേക തയുമില്ലാത്ത എന്നിൽ തടഞ്ഞു നിൽക്കുന്നത് കാണാറുണ്ട്.\nപറഞ്ഞു വന്നത്, തൊലി ചുളിയുന്നത്, മുടി നരയ്ക്കുന്നത് നമ്മെസങ്കടപ്പെടുത്താം. പക്ഷേ, മനസ്സ് ആറ്റിറ്റ്യൂഡ് കൊണ്ട് നിവർത്തി വെയ്ക്കണം പെണ്ണുങ്ങളേ. നിങ്ങളോളം സ്പെഷ്യൽ വേറാരുണ്ട് എന്നങ്ങട്ട് സ്വയം കരുതുക.. ജീവിതം യൗവനയുക്തവും മനസ്സ് സ്നേഹ സുരഭിലവുമായാൽ, താനും കുടുംബവും സമൂഹവും രക്ഷപെടും… വ്യക്തിത്വം, സൗന്ദര്യം എന്നത് ശരീരം കൊണ്ടു മാത്രമുള്ള അടയാളപ്പെടുത്തൽ മാത്രമല്ലെന്ന ചിന്തയാണ് ആദ്യം വേണ്ടതും. അപ്പോൾ ആത്മവിശ്വാസം പോകില്ല.ആദ്യം പറഞ്ഞതരം രണ്ടു പെണ്ണുങ്ങളാണ് എൻ്റെ ഏറ്റം വലിയ ഉദാഹരണംസ്മിത ഗിരീഷ്(ഈ സാരി, അമ്മ ഡിസൈൻ ചെയ്തതാണ്.. )\nPrevious articleസുഹൃത്തിന് ഒപ്പം ഷോർട്സിൽ കിടിലം ഡാൻസുമായി നടി കൃഷ്ണപ്രഭ.. – വിഡിയോ\nNext articleഗോവയിൽ നിലയ്ക്കൊപ്പം ന്യൂഇയർ ആഘോഷിച്ച് പേർളിയും ശ്രീനിഷും; ചിത്രങ്ങൾ പങ്കിട്ട് താരങ്ങൾ


താടിയുള്ള ധര്‍മജനോ, ട്രോളിയും അതിശയിച്ചും ആരാധകര് | fans troll beared darmajan bolgatty\nKerala, First Published 23, Feb 2020, 6:07 PM IST\nതാരം താടിയുള്ള തന്റെ ചിത്രം ക്യാപ്ഷനുകളില്ലാതെയാണ് ചിത്രം പങ്കുവച്ചിരിക്കുന്നതെങ്കിലും ആരാധകര് ക്യാപ്ഷനുകള് നിറച്ചിരിക്കുകയാണിപ്പോള്.\nമലയാളം കോമഡി എന്ന് യൂട്യൂബിലൊന്ന് തിരഞ്ഞ് നോക്കണം, അതില് ജഗതിയുടെ വീഡിയോകളോട് കിടപിടിച്ച് നില്‍ക്കുന്ന വീഡിയോകള്, അത് ധര്‍മനും പിഷാരടിയും ചെയ്ത സ്റ്റേജ് ഷോകള് തന്നെയാണ്. മലയാളിയുടെ ഹാസ്യബോധത്തെ ചൂഴ്‌ന്നെടുത്താണോ, ധര്‍മ്മജനും പിഷാരടിയും കോമഡി നിര്‍മ്മിച്ചെടുക്കുന്നതെന്ന് തോന്നാത്തവര് വിരളമായിരിക്കും. സ്‌പോട്ട് കൗണ്ടറുകളും, മറ്റുമായി ധര്‍മ്മജന് വളരെയേറെ കാലമായി പിഷാരടിക്കൊപ്പമുണ്ട്.,എന്നു പറയണോ അതോ, പിഷാരടി ധര്‍മ്മനൊപ്പമുണ്ടെന്നു പറയണോ എന്നതാണ് സംശയം. ഏതായാലും അവരുടെ നര്‍മ്മബോധത്തെ മലയാളികള് നമസ്‌ക്കരിക്കുക തന്നെവേണം.\nകൊമേഡിയന് എന്നതിലുപരിയായി ധര്‍മ്മജന് നല്ലൊരു തിരക്കഥാകൃത്തുകൂടിയാണെന്നത് ഇപ്പോഴും പലര്‍ക്കും അറിയാത്ത വിഷയമാണ്. മൂന്ന് മെഗാസീരിയലുകള്, ഏഷ്യാനെറ്റിലെ സിനിമാലയിലെ എപ്പിസോഡുകള് എന്നിവയെല്ലാം ധര്‍മ്മജന്റെ എഴുത്തായിരുന്നു. എനിക്കെഴുതാന് കഞ്ചാവോ, മറ്റ് ലഹരികളോ വേണ്ടിവന്നില്ലെന്നു പറഞ്ഞുള്ള താരത്തിന്റെ അഭിമുഖം കഴിഞ്ഞ കാലത്ത് വളരെ ശ്രദ്ധ നേടിയ ഒന്നായിരുന്നു. താരം കഴിഞ്ഞ ദിവസം ഇന്‍സ്റ്റാഗ്രാമില് പങ്കുവച്ച ഭാര്യയൊന്നിച്ചുള്ള സെല്‍ഫിയാണിപ്പോള് സോഷ്യല്‍മീഡിയ ഏറ്റെടുത്തിരിക്കുന്നത്. താരം താടിയുള്ള തന്റെ ചിത്രം ക്യാപ്ഷനുകളില്ലാതെയാണ് ചിത്രം പങ്കുവച്ചിരിക്കുന്നതെങ്കിലും ആരാധകര് ക്യാപ്ഷനുകള് നിറച്ചിരിക്കുകയാണിപ്പോള്.\nA post shared by Dharmajan Bolgatty (@dharmajanbolgattyofficial) on Feb 16, 2020 at 12:08am PST\n'അന്ത സ്കൂള് പയ്യന് മുഖമെല്ലാം മാറി താടീം മീശേം എല്ലാം വന്ന് സിങ്കക്കുട്ടിമാതിരി വന്ത് നിന്നെയ്', അറിയില്ല നിങ്ങള്‍ക് ആര്‍ക്കും ഇവനെ ഭീകരനാണ് ഇവന് കൊടും ഭീകരന്, തുടങ്ങിയ കമന്റുകള്‍കൊണ്ട് ആരാധകര് ചിത്രം ഏറ്റെടുത്തുകഴിഞ്ഞു. താരത്തിന്റെ ഒരു ചിത്രത്തിലെ കോമഡിരംഗത്തെ സ്മരിച്ച്, കരിമണിമാല കാരണമാണോ താടി വന്നതെന്നും പലരും ചോദിക്കുന്നുണ്ട്. താന് നായികനായി എത്തുന്ന പുതിയ ചിത്രത്തിനായാണ് പൂടയൊക്കെ വളര്‍ത്തിയിരിക്കുന്നതെന്ന് ധര്‍മജന് ഏഷ്യാനെറ്റ് ഫിലിം അവാര്‍ഡ് വേദിയില് പറഞ്ഞിരുന്നു.\nതാടിയുള്ള തന്റെ ചിത്രം


പുരുഷു എന്നെ അനുഗ്രഹിക്കണം; ലാൽ ജോസിന് അനുഗ്രഹം നൽകി നിമിഷ സജയൻ-Nimisha Sajayan shares Nalpathionnu location still\nNimisha Sajayan Shares Nalpathionnu Location Still Lal Jose\nമാരക ചിത്രവും മാരക ക്യാപ്ഷനും എന്നാണ് ഫോട്ടോയ്ക്ക് താഴെ വരുന്ന കമന്റുകൾ\nNovember 08, 2019 08:37:17 am\nതട്ടുംപുറത്ത് അച്ചുതൻ’ എന്ന ചിത്രത്തിനു ശേഷം ലാൽ ജോസ് സംവിധാനം ചെയ്യുന്ന പുതിയ ചിത്രമാണ് ‘നാൽപ്പത്തിയൊന്ന്’. ലാൽ ജോസിന്റെ 25-ാമത്തെ ചിത്രമാണിത്. ബിജു മേനോൻ, നിമിഷ സജയൻ എന്നിവരാണ് ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിക്കുന്നത്. ചിത്രം ഇന്ന് തിയേറ്ററുകളിലെത്തുകയാണ്. അതിന് മുന്നോടിയായി നിമിഷ ഇൻസ്റ്റഗ്രാമിൽ പങ്കുവച്ച ചിത്രമാണ് കാഴ്ചക്കാരിൽ ചിരി ഉണർത്തുന്നത്.\nRead More: തിയറ്ററില് ആദ്യമായി കയ്യടി ലഭിച്ചത് ആ കഥാപാത്രത്തിന്, മറക്കില്ല: ബിജു മേനോന്\nകാഷായ വേഷമണിഞ്ഞ് സൺഗ്ലാസും രുദ്രാക്ഷവും ധരിച്ച് മുടി മുകളിലേക്ക് കെട്ടി നിൽക്കുന്ന നിമിഷയോട് താഴ്മയായി അനുഗ്രഹം വാങ്ങുന്ന സംവിധായകൻ ലാൽ ജോസിന്റെ ചിത്രമാണ് താരം പങ്കുവച്ചത്. ലാൽ ജോസിന്റെ തന്നെ ‘മീശമാധവൻ’ എന്ന ചിത്രത്തിലെ ‘പുരുഷു എന്നെ അനുഗ്രഹിക്കണം’ എന്ന ഡയലോഗാണ് ചിത്രത്തിന് ക്യാപ്ഷനായി നിമിഷ നൽകിയിരിക്കുന്നത്.\nPurushu enne anugrahikkanam @laljosemechery NALPATHIONNU FROM TOMORROW #November_8\nA post shared by NIMISHA BINDHU SAJAYAN (@nimisha_sajayan) on Nov 7, 2019 at 5:03am PST\nകണ്ണൂരിൽ നിന്നു തുടങ്ങി ഒരു തെക്കൻ ജില്ലയിലേക്കുളള സഞ്ചാരമാണ് ‘നാൽപ്പത്തിയൊന്ന്’ എന്ന ചിത്രത്തിന്‍റെ ഇതിവൃത്തം. കർണാടകയിലെ മടിക്കേരിയും വാഗമണ്ണും ചിത്രത്തിന്റെ ലൊക്കേഷനുകളാണ്. കേരളം ഞെട്ടലോടെ കേട്ട ഒരു യഥാർത്ഥ സംഭവത്തിൽ നിന്നു പ്രചോദനം ഉൾക്കൊണ്ട് തയ്യാറാക്കിയ സിനിമയില് ‘നാൽപ്പത്തിയൊന്ന്’ കഥാപാത്രങ്ങളാണുളളതെന്നു റിപ്പോർട്ടുകൾ ഉണ്ടായിരുന്നു. യുക്തിവാദി മലകയറാൻ തീരുമാനിക്കുന്നതും തുടർന്ന് ഉണ്ടാകുന്ന സംഭവങ്ങളുമാണ് ചിത്രത്തിന്റെ പ്രമേയം.\nNALPATHIONNU @laljosemechery @skumarisc @prageeshpg #NOVEMBER_8\nA post shared by NIMISHA BINDHU SAJAYAN (@nimisha_sajayan) on Nov 6, 2019 at 10:57pm PST\nചിത്രത്തിൽ ഇടതുപക്ഷ അനുഭാവിയായാണ് ബിജു മേനോൻ പ്രത്യക്ഷപ്പെടുന്നതെന്നാണ് ടീസർ നൽകുന്ന സൂചന. സുരേഷ് കൃഷ്ണ, ഇന്ദ്രന്‍സ്, ശിവജി ഗുരുവായൂർ തുടങ്ങിയവരും ചിത്രത്തില് പ്രധാന വേഷങ്ങളിലുണ്ട്. കണ്ണൂരില് നിന്നുള്ള അമച്വര് നാടക കലാകാരന്‍മാരും മറ്റ് കലാകാരന്‍മാരും ചിത്രത്തിന്റെ ഭാഗമാണ്.\nസിഗ്നേച്ചര് സ്റ്റുഡിയോസിന്റെ ബാനറില് ജി.പ്രജിത്ത്, അനുമോദ് ബോസ്, ആദര്‍ശ് നാരായണന് എന്നിവരാണ് ചിത്രം നിര്‍മിക്കുന്നത്. ചിത്രം എല്‍ജെ ഫിലിംസാണ് തിയേറ്ററുകളിലെത്തിക്കുക. പ്രഗീഷ് പിജിയുടേതാണ് തിരക്കഥ. എസ്.കുമാര് ക്യാമറയും രഞ്ജന് കുമാര് എഡിറ്റിങ്ങും നിര്‍വഹിക്കുന്നു.\nTags: Lal Jose, Nimisha Sajayan


കണ്ണൂര്: കണ്ണൂരില് സേവാഭാരതി വീട് പുനര് നിര്‍മ്മിച്ച് നല്‍കി. തോട്ടടയിലെ നിര്‍ധനയായ അമ്മുഅമ്മയുടെ വീടാണ് സേവാഭാരതി പുനര്‍നിര്‍മ്മിച്ച് നല്‍കിയത്. കണ്ണൂര് ഖണ്ഡ് സഹകാര്യവഹ് പി.വി.പ്രിയേഷ്, സേവാഭാരതി സെക്രട്ടറി മഹേഷ് ചാല, ജോയിന്റ് സെക്രട്ടറി ദിനേശ്, സക്ഷമ ജില്ലാ സെക്രട്ടറി അനുരാഗ് മാസ്റ്റര് തുടങ്ങിയവര് നേതൃത്വം നല്‍കി.\nസേവാഭാരതി കസേരകള് നല്‍കി\nരക്തവും ഭക്ഷണവും നല്‍കി സേവാഭാരതി\nകേന്ദ്രമന്ത്രി കണ്ണൂരില്; ബിജുവിന്റെ വീട് സന്ദര്‍ശിച്ചു\nപ്രോവിഡന്‍റ് ഫണ്ട് ഈടായി നല്‍കി വീട് വാങ്ങാം\nറിച്ചാര്‍ഡ് ഹേ എംപിക്ക് കണ്ണൂരില് പൗരസ്വീകരണം നല്‍കി\nഎടത്വ തിരുനാള്: വെടിക്കെട്ട് ഒഴിവാക്കി 100 വീട് നല്‍കി


കനത്ത മഴയില് ചെന്നൈ നഗരം സ്തംഭിച്ചു; സ്‌കൂളുകള്‍ക്ക് ഇന്നും അവധി; ആളുകള് പുറത്തിറങ്ങരുതെന്ന് ദേശീയ ദുരന്ത നിവാരണ അതോറിറ്റി - ഇ വാർത്ത | evartha\nകനത്ത മഴയില് ചെന്നൈ നഗരം സ്തംഭിച്ചു; സ്‌കൂളുകള്‍ക്ക് ഇന്നും അവധി; ആളുകള് പുറത്തിറങ്ങരുതെന്ന് ദേശീയ ദുരന്ത നിവാരണ അതോറിറ്റി\nചെന്നൈ: ഇന്നലെ അഞ്ച് മണിക്കൂറോളം നിറുത്താതെ പെയ്ത മഴയില് ചെന്നൈ നഗരം ഏതാണ്ട് സ്തംഭിച്ച നിലയില്. ചെന്നൈ നഗരത്തിന്റെ പ്രധാന റോഡുകള് പലതും വെള്ളത്തിനടിയിലായി. ചെന്നൈയിലും തമിഴ്‌നാടിന്റെ തീരപ്രദേശങ്ങളിലും കനത്ത മഴയേത്തുടര്‍ന്ന് സ്‌കൂളുകള്‍ക്കും കോളേജുകള്‍ക്കും അവധി നല്‍കി.\nഅണ്ണാ സര്‍വകലാശാലയുടെ എല്ലാ പരീക്ഷകളും മാറ്റിവെച്ചു. കഴിഞ്ഞ അര്‍ദ്ധ രാത്രി മാത്രം നഗരത്തില് ലഭിച്ചത് 153 സെന്റീ മീറ്റര് മഴയാണ്. 2015ലെ പ്രളയത്തിന് ശേഷം ഇത്രയും വലിയ മഴ ലഭിക്കുന്നത് ഇതാദ്യമായാണ്. അടുത്ത 24 മണിക്കൂര് കൂടി ഈ മഴ തുടരുമെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു.\nചെന്നൈ, തിരുവള്ളൂര്, കാഞ്ചീപൂരം എന്നീ ജില്ലകളില് പ്രവര്‍ത്തിക്കുന്ന ഐ.ടി കമ്പനികള് തങ്ങളുടെ ജീവനക്കാര്‍ക്ക് അവധി നല്‍കുകയോ വീട്ടില് നിന്നും ജോലി ചെയ്യാന് അനുവദിക്കുകയോ ചെയ്യണമെന്ന് സംസ്ഥാന ദുരന്ത നിവാരണ അതോറിറ്റി അറിയിച്ചു.\nകനത്ത മഴ കണക്കിലെടുത്ത് ഇന്ന് ആളുകള് പുറത്തിറങ്ങാതെ വീടുകളില് തന്നെ കഴിണമെന്ന് ദേശീയ ദുരന്ത നിവാരണ അതോറിറ്റി അഭ്യര്‍ത്ഥിച്ചു. കുറച്ച് ദിവസം മുമ്പ് സംസ്ഥാനത്തിന്റെ തെക്കന് തീരത്തെത്തിയ വടക്കുകിഴക്കന് മണ്‍സൂണാണ് കനത്ത മഴയ്ക്ക് കാരണമായതെന്നാണ് കാലാവസ്ഥാ നിരീക്ഷണ കേന്ദ്രം പറയുന്നത്.\nതമിഴ്‌നാട്ടില് വരും ദിവസങ്ങളിലും മഴ തുടരും. എന്നാല് തീരപ്രദേശങ്ങളില് മഴയുടെ ശക്തി കൂടുതലായിരിക്കും. ഈ പ്രതിഭാസം രണ്ട് മൂന്ന് ദിവസം നീണ്ടുനില്‍ക്കുമെന്നും കാലാവസ്ഥാ കേന്ദ്രം വ്യക്തമാക്കി. അതേസമയം, ജനങ്ങള് പരിഭ്രാന്തരാകേണ്ടതില്ലെന്നും എല്ലാ അടിയന്തര സാഹചര്യങ്ങളും നേരിടാന് സര്‍ക്കാര് സജ്ജമാണെന്നും മുഖ്യമന്ത്രി ഇ.പളനിസാമി വ്യക്തമാക്കി. പ്രളയബാധിത പ്രദേശത്ത് നിന്നും ആളുകളെ മാറ്റി പാര്‍പ്പിക്കാന് 115 താത്കാലിക കേന്ദ്രങ്ങള് തുറന്നതായും അദ്ദേഹം പറഞ്ഞു.


gold | സ്വര്‍ണ വിലയില് ഇടിവ്.... പവന് 1600 രൂപ കുറഞ്ഞു - Malayalivartha.com Widgets Magazine\n12 AUGUST 2020 10:47 AM IST\nഇന്നും സ്വര്‍ണവില താഴോട്ട്. ഒറ്റയടിക്ക് പവന് 1600 രൂപയാണ് താഴ്ന്നത്. ഇതോടെ ഒരു പവന് സ്വര്‍ണത്തിന്റെ വില 39200 രൂപയായി. പുതിയ ഉയരമായ 42,000ല് എത്തിയ സ്വര്‍ണവില മൂന്നു ദിവസത്തിനിടെ 2800 രൂപയാണ് ഇടിഞ്ഞത്. ഗ്രാമിന്റെ വിലയിലും കുറവുണ്ട്. 200 രൂപ കുറഞ്ഞ് ഒരു ഗ്രാം സ്വര്‍ണത്തിന്റെ വില 4900 രൂപയായി. ഇന്നലെ 100 രൂപയാണ് താഴ്ന്നത്.\nവെളളിയാഴ്ചയാണ് ഏറ്റവും ഉയര്‍ന്ന നിലവാരമായ 42000ല് സ്വര്‍ണവില എത്തിയത്. ഓഗസ്റ്റ് 31 നാണ് സ്വര്‍ണവില 40,000ല് എത്തിയത്.\nകഴിഞ്ഞ മാസത്തിന്റെ തുടക്കത്തില് ഒരു പവന് സ്വര്‍ണത്തിന്റെ വില 36160 രൂപയായിരുന്നു.\nകേരള കോണ്‍ഗ്രസ് ജോസ് വിഭാഗം ഇനി ഇടതുമുന്നണിയ്ക്കൊപ്പം .. (14 minutes ago)\nതലയിൽ കൈവച്ച് പ്രവാസികൾ; അത് പ്രഖ്യാപിച്ച് സൗദി, ഇനി കുറച്ച് കടുക്കും, പ്രവാസികളെ ഏറെ പ്രതികൂലമായി ബാധിക്കുന്ന ജനസംഖ്യ സന്തുലനവുമായി ബന്ധപ്പെട്ട കരടുനിയമം കുവൈത്ത് പാര്‍ലമെന്റ് അംഗീകരിച്ചു (23 minutes ago)\nകായംകുളത്ത് കറ്റാനം സെന്റ് തോമസ് മിഷൻ ആശുപത്രിയുടെ മോർച്ചറിയിൽ സൂക്ഷിച്ചിരുന്ന പെൺകുട്ടിയുടെ മൃതദേഹം അഴുകി (31 minutes ago)\nഈ സംവിധാനം ശരിയല്ല; പോലീസ് മാറണം; ജസ്റ്റിസ് രാമചന്ദ്രന് നായര് കമ്മീഷന്റെ ശുപാര്‍ശ ഇങ്ങനെ; അന്വേഷണം പൂര്‍ത്തിയാകാത്ത 16 ലക്ഷം കേസുകള്; പോലീസിന് കാപ്പ ചുമത്താന് അധികാരം നല്‍കണം (47 minutes ago)\nസ്പ്രിന്‍ക്ലര് കരാറിൽ വീഴ്‌ച; കരാറില് ഒപ്പിട്ടത് അന്ന് മുഖ്യമന്ത്രിയുടെ പ്രിന്‍സിപ്പല് സെക്രട്ടറിയായിരുന്ന എം. ശിവശങ്കറാണെന്ന് വ്യക്തം, സ്പ്രിന്‍ക്ലര് കരാറിലെ വീഴ്ചകള് ചൂണ്ടിക്കാട്ടി സര്‍ക്കാര് (48 minutes ago)


ഒറ്റക്കൊമ്പൻ തുടങ്ങുന്നു - Express Kerala\nസുരേഷ് ഗോപി നായകനാകുന്ന ഒറ്റക്കൊമ്പന്റെ ഷൂട്ടിംഗ് ആരംഭിക്കുന്നു. നവാഗതനായ മാത്യൂസ് തോമസ് സിനിമ സംവിധാനം ചെയ്യുന്നത്. സുരേഷ് ഗോപിയും ചിത്രത്തിന്‍റെ നിര്‍മ്മാതാവ് ടോമിച്ചന് മുളകുപാടവുമാണ് സോഷ്യല് മീഡിയയിലൂടെ ഇക്കാര്യം അറിയിച്ചത്.\nഒപ്പം പങ്കുവച്ചിരിക്കുന്ന ചിത്രത്തില് കഥാപാത്രത്തിന്‍റെ ഗെറ്റപ്പിലാണ് സുരേഷ് ഗോപി. വിവാദങ്ങളെ മറികടന്നാണ് സുരേഷ് ഗോപിയുടെ 250 ആം ചിത്രമായ ഒറ്റക്കൊമ്പന് ടൈറ്റില് പ്രഖ്യാപനത്തിലേക്ക് എത്തിയത്. ഒക്ടോബര് 26നാണ് ചിത്രത്തിന്‍റെ പേര് പ്രഖ്യാപിക്കപ്പെട്ടത്.\nപ്രധാന ഷെഡ്യൂള് ഇനിയും ആരംഭിച്ചിട്ടില്ലെങ്കിലും ചിത്രത്തിനുവേണ്ടി ഒരു പെരുന്നാള് രംഗം ഒരു വര്‍ഷം മുന്‍പ് ചിത്രീകരിച്ചിരുന്നു. കഴിഞ്ഞ ഡിസംബര് എട്ടിനായിരുന്നു അത്. പാലാ ജൂബിലി പെരുന്നാളിന്‍റെ ദൃശ്യങ്ങളാണ് അന്ന് ചിത്രീകരിച്ചത്. ഷിബിന് ഫ്രാന്‍സിസ് രചന നിര്‍വ്വഹിച്ചിരിക്കുന്ന ചിത്രത്തിന്‍റെ ഛായാഗ്രഹണം ഷാജി കുമാര് ആണ്. സംഗീത സംവിധാനം ഹര്‍ഷവര്‍ധന് രാമേശ്വര്.\nജോഷിയും സുരേഷ് ഗോപിയും ഒന്നിക്കുന്ന ‘പാപ്പൻ’; ചിത്രത്തിൽ ഗോകുൽ സുരേഷും


Kerala Police – DN News\nപത്തനംതിട്ട: സര്‍വ്വ സന്നാഹമൊരുക്കി ശബരിമലയില് സുപ്രീംകോടതി വിധി നടപ്പാക്കാനൊരുങ്ങുന്ന സംസ്ഥാന സര്‍ക്കാറിനെ പ്രതിരോധിക്കാന് സംഘപരിവാര് സംഘടനകള് രംഗത്ത്. മണ്ഡലകാലത്തോടനുബന്ധിച്ച് വീണ്ടും നട തുറക്കാന് ദിവസങ്ങള് മാത്രം അവശേഷിക്കെ…\nബിഷപ്പ് ഹാജരായി; ചോദ്യം ചെയ്യല് തുടങ്ങി\nകന്യാസ്ത്രീയെ പീഡിപ്പിച്ച കേസില് ജലഡര് ബിഷപ്പ് ഫ്രാങ്കോ മുളയ്ക്കല് അന്വേഷണ സംഘത്തിന് മുമ്പാകെ ഹാജരായി. നിലവില് തൃപ്പൂണിത്തുറ പൊലീസ് ഹൈടെക് സെല്ലിലാണ് അന്വേഷണ സംഘം ബിഷപ്പിനെ ചോദ്യം…\nസ്വര്‍ണക്കവര്‍ച്ചയുടെ ആസൂത്രണവുമായി ബന്ധമില്ലെന്ന് കൊടിസുനി. ജയിലിനുള്ളില് ഫോണ് ഉപയോഗിച്ചിട്ടില്ലെന്നാണ് കൊടി സുനി പറയുന്നത്. കേസില് അറസ്റ്റിലായ കാക്ക രഞ്ജിത്തിനെ അറിയാമെന്നും ജയിലില് വച്ചു കണ്ടിട്ടുണ്ടെന്നും സുനി അന്വേഷണ…\nയൂബര് ടാക്‌സി ഡ്രൈവര്‍ക്കെതിരായ കേസ് നിലനില്‍ക്കില്ല; കേസെടുത്ത മരട് എസ്‌ഐക്ക് ഹൈക്കോടതിയുടെ രൂക്ഷ വിമര്‍ശനം\nകൊച്ചിയില് യൂബര് ടാക്‌സി ഡ്രൈവര് ഷെഫീഖിനെതിരെ കേസെടുത്ത സംഭവത്തില് പൊലീസിന് കോടതിയുടെ രൂക്ഷ വിമര്‍ശനം. കേസെടുത്ത മരട് എസ്‌ഐക്കെതിരെ രൂക്ഷമായ വിമര്‍ശനമാണ് കോടതി നടത്തിയത്. ഷെഫീഖിന്റെ പേരില്…\nഓണ്‍ലൈന് പെണ്‍വാണിഭക്കേസില് പിടിയിലായ രാഹുല് പശുപാലന്റെത് എന്നാ രീതിയില് ഞെട്ടിക്കുന്ന ഫോണ് സംഭാഷണം പുറത്തുവരുന്നു.. ഓണ്‍ലൈന് പെണ്‍വാണിഭ സംഘങ്ങളെ പിടികൂടാന് സംസ്ഥാനവ്യാപകമായി ഓപ്പറേഷൻ ബിഗ് ഡാഡി എന്നാ…\n12 വയസുകാരനെ നഗ്നനാക്കി ക്രൂരമായി മര്‍ദ്ദിച്ചു; 5പേര് കായംകുളം പൊലീസിന്റെ കസ്റ്റഡിയില്\nകായംകുളത്ത് 12 വയസുകാരനെ നഗ്നനാക്കി ക്രൂരമായി മര്‍ദ്ദിച്ചതായി പരാതി. സദാചാര പൊലീസ് ചമഞ്ഞ ആളുകളാണ് മര്‍ദ്ദിച്ചത് എന്നാണ് ആരോപണം. ദൃശ്യങ്ങൾ പുറത്തുവന്നതോടെ മാതാപിതാക്കൾ കുട്ടിയോടു സംഭവത്തെക്കുറിച്ചു ചോദിക്കുകയായിരുന്നു.…


13 എം.എൽ.എ.മാർ സത്യപ്രതിജ്ഞചെയ്തു | 13 mla take oath\n13 എം.എൽ.എ.മാർ സത്യപ്രതിജ്ഞചെയ്തു\nDec 23, 2019, 02:00 AM IST\nരണ്ട് കോൺഗ്രസ് എം.എൽ.എ.മാർ വിട്ടുനിന്നു\nസത്യപ്രതിജ്ഞചെയ്ത എം.എൽ.എ.മാർ മുഖ്യമന്ത്രി ബി.എസ്. യെദ്യൂരപ്പ, സ്പീക്കർ വിശേശ്വർ ഹെഗ്‌ഡെ കഗേരി എന്നിവരോടൊപ്പം\nബെംഗളൂരു: ഉപതിരഞ്ഞെടുപ്പിൽ വിജയിച്ച 15 എം.എൽ.എ.മാരിൽ 13 പേർ സത്യപ്രതിജ്ഞചെയ്തു. വിധാനസൗധയിൽനടന്ന ചടങ്ങിൽ സ്പീക്കർ വിശ്വേശർ ഹെഗ്‌ഡെ കഗേരി സത്യവാചകം ചൊല്ലിക്കൊടുത്തു. കോൺഗ്രസ് സ്ഥാനാർഥികളായി വിജയിച്ച റിസ്‌വാൻ അർഷാദ്, മഞ്ജുനാഥ് എന്നിവർ സത്യപ്രതിജ്ഞ ചെയ്യാനെത്തിയില്ല. പൗരത്വനിയമ ഭേദഗതിക്കെതിരേ നടക്കുന്ന പ്രതിഷേധത്തിന്റെ പശ്ചാത്തലത്തിലാണ് ഇവർ വിട്ടുനിന്നതെന്ന് സൂചനയുണ്ട്. സത്യപ്രതിജ്ഞ ചെയ്തവരിൽ 12 പേർ ബി.ജെ.പി.യിൽനിന്നുള്ളവരാണ്. മറ്റൊരാൾ ബി.ജെ.പി. വിമതനായി വിജയിച്ച ശരത് ബച്ചഗൗഡയാണ്.\nബി.ജെ.പി.യിൽനിന്നുള്ള രമേശ് ജാർക്കിഹോളി, ബൈരതി ബസവരാജ്, ബി.സി. പാട്ടീൽ, എസ്.ടി. സോമശേഖർ, മഹേഷ് കുമത്തല്ലി, ആനന്ദ് സിങ്, ശിവറാം ഹെബ്ബാർ, കെ. സുധാകർ, നാരായണ ഗൗഡ, ശ്രീമന്ത് പാട്ടീൽ, കെ ഗോപാലയ്യ, അരുൺകുമാർ എന്നിവരാണ് സത്യപ്രതിജ്ഞചെയ്തത്.\nമന്ത്രിസഭ വികസനം ജനുവരിയിൽ നടക്കുമെന്ന് മുഖ്യമന്ത്രി ബി.എസ്. യെദ്യൂരപ്പ പറഞ്ഞു. ഡിസംബർ അവസാനം കേന്ദ്ര നേതൃത്വവുമായി ചർച്ചനടത്തി മന്ത്രിമാരുടെ പട്ടിക പൂർത്തിയാക്കുമെന്നും അദ്ദേഹം പറഞ്ഞു. മകരസംക്രാന്തിയോടനുബന്ധിച്ച് മന്ത്രിസഭ വികസിപ്പിക്കാനാണ് തീരുമാനം. ഉപതിരഞ്ഞെടുപ്പിൽ വിജയിക്കുന്നവർക്ക് നൽകിയ വാഗ്ദാനം നിറവേറ്റും. ഇക്കാര്യത്തിൽ പാർട്ടിയിൽ ഭിന്നതയില്ലെന്നും യെദ്യൂരപ്പ പറഞ്ഞു.\nസംസ്ഥാനത്ത് സംഘർഷം നിലനിൽക്കുന്ന സാഹചര്യത്തിൽ എം.എൽ.എ.മാരുടെ സത്യപ്രതിജ്ഞാച്ചടങ്ങ് സംഘടിപ്പിച്ചതിനെ ജെ.ഡി.എസ്. നേതാവ് എച്ച്.ഡി. കുമാരസ്വാമി വിമർശിച്ചു.\nContent Highlights; 13 mla take oath\nശ്വാസം മുട്ടുന്നവര്‍ക്ക് രക്ഷ; പ്രാണവായുവുമായി ഒരു ഓക്സിജന് ബസ്\nസ്വകാര്യസ്ഥാപനങ്ങളിൽ ജോലി കന്നഡികർക്ക്; ഉത്തരവിറക്കാനൊരുങ്ങി കർണാടകസർക്കാർ\n300 വൈദ്യുതി ബസുകള് നിരത്തിലെത്തിക്കാന് ബി.എം.ടി.സി; കര്‍ണാടകഭവനിലേക്കും ഇ-കാറുകള്


India vs New Zealand 3rd T20I | രോഹിത് ശർമ തിളങ്ങി; പിന്നീട് നനഞ്ഞ പടക്കംപോലെ ; കീവികൾക്ക് ജയിക്കാൻ 180 റൺസ് | India vs New Zealand 3rd T20I Match India finishes 179 for 5– News18 Malayalam\nINDIA VS NEW ZEALAND 3RD T20I MATCH INDIA FINISHES 179 FOR 5\nIndia vs New Zealand 3rd T20I | രോഹിത് ശർമ തിളങ്ങി; പിന്നാലെ തകർച്ച ; കീവികൾക്ക് ജയിക്കാൻ 180 റൺസ്\nആദ്യ രണ്ട് ഓവറിൽ 40 റൺസ് വഴങ്ങിയ ബെന്നറ്റ്, അടുത്ത രണ്ട് ഓവറിൽ 14 റൺസ് മാത്രം വഴങ്ങി മൂന്നു വിക്കറ്റെടുക്കുകയായിരുന്നു.\nLast Updated : January 29, 2020, 14:28 IST\nഹാമിൽട്ടൺ: ഫോമിലെത്തിയ രോഹിത് ശർമ തകർത്തടിച്ചതോടെ മൂന്നാം ട്വന്റി20യിൽ ന്യൂസിലാൻഡിന് മുന്നിൽ 180 റൺസ് വിജയലക്ഷ്യമുയർത്തി ഇന്ത്യ. ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ ഇന്ത്യ നിശ്ചിത 20 ഓവറിൽ അഞ്ചു വിക്കറ്റ് നഷ്ടത്തിലാണ് 179 റൺസെടുത്തത്. ട്വന്റി20യിലെ 20ാം അർധസെഞ്ചുറി കുറിച്ച രോഹിത് ശർമയാണ് ഇന്ത്യയുടെ ടോപ് സ്കോറർ. 40 പന്തിൽ ആറു ഫോറും മൂന്നു സിക്സും സഹിതം 65 റൺസാണ് രോഹിത്തിന്റെ സമ്പാദ്യം. ക്യാപ്റ്റൻ വിരാട് കോലി 27 പന്തിൽ രണ്ടു ഫോറും ഒരു സിക്സും സഹിതം 38 റൺസെടുത്തു. ന്യൂസിലാൻഡിനായി ഹാമിഷ് ബെന്നറ്റ് നാല് ഓവറിൽ 54 റൺസ് വഴങ്ങി മൂന്നു വിക്കറ്റ് വീഴ്ത്തി. ആദ്യ രണ്ട് ഓവറിൽ 40 റൺസ് വഴങ്ങിയ ബെന്നറ്റ്, അടുത്ത രണ്ട് ഓവറിൽ 14 റൺസ് മാത്രം വഴങ്ങി മൂന്നു വിക്കറ്റെടുക്കുകയായിരുന്നു.\nAlso Read- യുവരാജ് സിങ് വീണ്ടും ബാറ്റെടുക്കുന്നു; പന്തെറിയാൻ അക്രവും; പരിശീലകനായി സച്ചിൻ ടെൻഡുൽക്കർ\nമികച്ച തുടക്കം മുതലാക്കാൻ ഇന്ത്യക്ക് കഴിഞ്ഞില്ല. 8.5 ഓവറിൽ വിക്കറ്റ് നഷ്ടം കൂടാതെ 89 റൺസെന്ന നിലയിലായിരുന്ന ഇന്ത്യയ്ക്ക് അടുത്ത ഏഴ് റൺസിനിടെ രാഹുൽ, രോഹിത്, ശിവം ദുബെ എന്നിവരുടെ വിക്കറ്റ് നഷ്ടമായി. കോലിയും ശ്രേയസ് അയ്യരും നിലയുറപ്പിക്കാൻ സമയമെടുത്തതോടെ റൺനിരക്ക് താഴ്ന്നു. രാഹുൽ (19 പന്തിൽ 27), ശിവം ദുബെ (ഏഴു പന്തിൽ മൂന്ന്), ശ്രേയസ് അയ്യർ (16 പന്തിൽ 17) എന്നിങ്ങനെയാണ് പുറത്തായ മറ്റു താരങ്ങളുടെ പ്രകടനം. മനീഷ് പാണ്ഡെ ആറു പന്തിൽ 14 റൺസോടെയും രവീന്ദ്ര ജഡേജ അഞ്ചു പന്തിൽ 10 റൺസോടെയും പുറത്താകാതെ നിന്നു. ടിം സൗത്തി എറിഞ്ഞ അവസാന ഓവറിൽ രണ്ടു പടുകൂറ്റൻ സിക്സുകൾ സഹിതം മനീഷ് പാണ്ഡെ – രവീന്ദ്ര ജഡേജ സഖ്യം 18 റൺസടിച്ചതോടെയാണ് ഇന്ത്യ 180ന് തൊട്ടടുത്തെത്തിയത്.\n23 പന്തിൽ അഞ്ചു ഫോറും മൂന്നു സിക്സും സഹിതമാണ് രോഹിത് അർധസെഞ്ചുറി പൂർത്തിയാക്കിയത്. ഹാമിഷ് ബെന്നറ്റ് എറിഞ്ഞ ആറാം ഓവറിൽ 6, 6, 4, 4,6എന്നിങ്ങനെ ആകെ 27 റൺസടിച്ചാണ് രോഹിത് അർധസെഞ്ചുറി നേടിയത്. ട്വന്റി20യിൽ രോഹിത്തിന്റെ വേഗമേറിയ രണ്ടാമത്തെ അർധസെഞ്ചുറിയാണിത്. ഏതാനം മാസങ്ങൾക്കു മുൻപ് രാജ്കോട്ടിൽ ബംഗ്ലദേശിനെതിരെയും രോഹിത് 23 പന്തിൽ അർധസെഞ്ചുറി നേടിയിരുന്നു. 2016ൽ വെസ്റ്റിൻഡീസിനെതിരെയ 22 പന്തിൽ അർധസെഞ്ചുറി കടന്നതാണ് വേഗമേറിയത്. ഇതിനിടെ രാജ്യാന്തര ക്രിക്കറ്റിൽ ഓപ്പണറെന്ന നിലയിൽ രോഹിത് 10,000 റൺസും പിന്നിട്ടു.\nFirst published: January 29, 2020, 14:28 IST\n3rd T20IIndia vs New ZealandKL RAHUL


ഹരിയാനയിൽ വീണ്ടും ജാട്ട് പ്രക്ഷോഭം; സംസ്ഥാനത്ത് പലയിടത്തും നിരോധനാജ്ഞ\nHome News National ഹരിയാനയിൽ വീണ്ടും ജാട്ട് പ്രക്ഷോഭം; സംസ്ഥാനത്ത് പലയിടത്തും നിരോധനാജ്ഞ\nഹരിയാനയിൽ ജാട്ട് വിഭാകക്കാരുടെ സംവരണ പ്രക്ഷോഭം വീണ്ടും ശക്തമാകുകയാണ്. പ്രക്ഷോഭത്തിൽ സംഘർഷ സാധ്യത കണക്കിലെടുത്ത് അയ്യായിരത്തോളം അർധസേനാംഗങ്ങളെ വിവിധ ജില്ലകളിൽ വിന്യസിച്ചു. ഒമ്പത് ജില്ലകളിൽ നിരോധനാജ്ഞ പ്രഖ്യാപിച്ചിട്ടുണ്ട്. റോത്തക്, സോനിപ്പത്, ഭിവാനി, ഹിസാർ, ജജ്ജാർ ജില്ലകളിൽ അർധ സേനാംഗങ്ങൾ ഫ്ളാഗ് മാർച്ച് നടത്തി. നിരോധനാജ്ഞ ലംഘിച്ചതിന്റെ പേരിൽ റോത്തക്കിൽ 50 പേരെ കസ്റ്റഡിയിലെടുത്തു.\nസ്ഥിതിഗതികൾ വിലയിരുത്താൻ ചണ്ഡിഗഢിൽ മുഴുവൻ സമയ കൺട്രോൾ റൂം തുറന്നു. അടിയന്തിര ആവശ്യങ്ങൾക്കല്ലാതെ പോലീസുകാർക്ക് അവധി നൽകരുതെന്നാണ് നിർദ്ദേശം. ഫെബ്രുവരിയിൽ റോത്തക് ജില്ലയിൽ പ്രക്ഷോഭം അക്രമാസക്തമായിരുന്നു. ഇവിടെ ഇത്തവണ പൂജകളോടെയാണ് പ്രക്ഷോഭം പുനരാരംഭിച്ചത്.\nഅഖിലേന്ത്യ ജാട്ട് സംവരണ പ്രക്ഷോഭ സമിതിയുടെ നേതൃത്വത്തിൽ റോത്തക്-പാനിപ്പത്ത് ദേശീയപാതയുടെ വശങ്ങളിൽ താൽക്കാലിക ഷെഡ്ഡുകൾ സ്ഥാപിച്ച് കഴിഞ്ഞു. ദേശിയപാതകൾ സമിതി ഉപരോധിച്ചേക്കും എന്നാണ് റിപ്പോർട്ടുകൾ.\nഹരിയാനയിലെ 21 ജില്ലകളിൽ 15 ജില്ലകളിലും പ്രക്ഷോഭ സമിതി ധർണ നടത്തുന്നുണ്ട്. സമരം സമാധാന പരമായിരിക്കും എന്ന് സമിതി ഉറപ്പ് നൽകിയിട്ടുണ്ട്. അതേസമയം റോഡ്, റെയിൽ മാർഗ്ഗങ്ങൾ ഉപരോധിക്കില്ലെന്ന് ഉറപ്പുവരുത്തുമെന്നും പോലീസ് അധികൃതർ പറഞ്ഞു.\nഫെബ്രുവരിയിൽ നടന്ന ജാട്ട് പ്രക്ഷോഭത്തിൽ 30 പേർ കൊല്ലപ്പെടുകയും കോടിക്കണക്കിനു രൂപയുടെ ആസ്തികൾ നശിപ്പിക്കുകയും ചെയ്തിരുന്നു. ജാട്ട് സമ്മർദത്തിന് വഴങ്ങി ഹരിയാനയിലെ ബി.ജെ.പി സർക്കാർ ജാട്ട് സംവരണ നിയമം പാസാക്കിയെങ്കിലും അത് ഹൈകോടതി സ്റ്റേ ചെയ്തിരിക്കുകയാണ്.\nPrevious articleശ്രീ ശ്രീ രവിശങ്കർ പിഴ അടച്ചു\nNext articleഇങ്ങനെയുമുണ്ടോ റോഡുകൾ !!!!


തിരഞ്ഞെടുപ്പക്രമം: 11 മരണം | Violence mars first phase of polling: 11 killed - Malayalam Oneindia\nതിരഞ്ഞെടുപ്പക്രമം: 11 മരണം\nPublished: April 20 2004, 23:53 [IST]\nദില്ലി: ലോക്സഭാ തിരഞ്ഞെടുപ്പിന്റെ ഒന്നാം ഘട്ടവോട്ടെടുപ്പില് പരക്കെ അക്രമം നടന്നു. ഒട്ടാകെ 11 പേര് കൊല്ലപ്പെട്ടു. ആറ് സുരക്ഷാ ഉദ്യോഗസ്ഥരും ഒരു തീവ്രവാദിയും കൊല്ലപ്പെട്ടവരില് ഉള്‍പ്പെടുന്നു. കശ്മീരില് രണ്ട് സുരക്ഷാഭടന്മാര് കൊല്ലപ്പെട്ടപ്പോള് മണിപ്പൂരില് നാല് സുരക്ഷാഭടന്മാര് മരിച്ചു.\nഒന്നാംഘട്ട വോട്ടെടുപ്പ് ഉപപ്രധാനമന്ത്രി എല്.കെ. അദ്വാനി, വിദേശകാര്യമന്ത്രി യശ്വന്ത് സിന്‍ഹ, മുന് പ്രധാനമന്ത്രി എച്ച്.ഡി. ദേവഗൗഡ, കേന്ദ്രമന്ത്രിമാരായ നിതീഷ്കുമാര്, ജുവല് ഒറാം, കാഷിറാം റാണ, ഹരേന് പഥക് എന്നിവരുടെ വിധി തീരുമാനിയ്ക്കും.\nമണിപ്പൂര്, ബിഹാര്, ഛത്തീസ്ഗഡ് എന്നിവിടങ്ങളില് ബോംബ് സ്ഫോടനം നടന്നു. ജാര്‍ഖണ്ഡ്, മിസോറാം എന്നിവിടങ്ങളിലും അക്രമം നടന്നു. കശ്മീരില് തീവ്രവാദികള് പോളിംഗ് ബൂത്തിന് നേരെ ആക്രമണം നടത്തി.\nതിരഞ്ഞെടുപ്പക്രമത്തില് രണ്ട് സുരക്ഷാ ഉദ്യോഗസ്ഥരാണ് കൊല്ലപ്പെട്ടത്. ഒട്ടേറെപ്പേര്‍ക്ക് പരിക്കേറ്റിട്ടുണ്ട്. 13 സംസ്ഥാനങ്ങളിലെയും മൂന്ന് കേന്ദ്രഭരണപ്രദേശങ്ങളിലേയും ഉള്‍പ്പെടെ 140 ലോക്സഭാ മണ്ഡലങ്ങളിലേക്കാണ് തിരഞ്ഞെടുപ്പ് നടക്കുന്നത്.\nകശ്മീരിലാണ് രണ്ട് സുരക്ഷാ ഉദ്യോഗസ്ഥര് കൊല്ലപ്പെട്ടത്. 12 പോളിംഗ് സ്റേഷനുകള്‍ക്ക് നേരെ തീവ്രവാദികള് ഗ്രനേഡെറിഞ്ഞു. ബാരമുള്ളയില് സുരക്ഷാഉദ്യോഗസ്ഥര് വെടിവെപ്പ് നടത്തി.\nഛത്തീസ്ഗഡിലെ ബസ്തറില് നക്സലൈറ്റുകളുടെ കുഴിബോംബാക്രമണത്തില് നാല് സുരക്ഷാ ഉദ്യോഗസ്ഥര്‍ക്ക് പരിക്കേറ്റു. ബിഹാറില് കേന്ദ്രമന്ത്രി നിതീഷ് കുമാര് ജനവിധി തേടുന്ന ബര് മണ്ഡലത്തില് നടന്ന ബോംബ് സ്ഫോടനത്തില് ഒരാള്‍ക്ക് പരിക്കേറ്റു. ബൂത്ത് പിടിച്ചെടുക്കാന് വരുന്നവര്‍ക്കെതിരെ വെടിവയ്ക്കാന് ഉത്തരവിട്ടിട്ടുണ്ട്. പാറ്റ്നയില് നാല് പോളിംഗ് ബൂത്തിന് നേരെ തോക്കുധാരികള് വെടിയുതിര്‍ത്തതായി റിപ്പോര്‍ട്ടുണ്ട്.\nജാര്‍ഖണ്ഡില് തീവ്രവാദികളും പൊലീസും തമ്മിലുള്ള ഏറ്റുമുട്ടലില് ഒരു തീവ്രവാദി കൊല്ലപ്പെട്ടു. മണിപ്പൂരില് തീവ്രവാദികളുമായുള്ള ഏറ്റുമുട്ടലില് നാല് സുരക്ഷാഭടന്മാര് കൊല്ലപ്പെട്ടു. മൂന്ന് പേര്‍ക്ക് പരിക്കുണ്ട്. തീവ്രവാദികള് ഇവിടെ ഇലക്്ട്രോണിക്സ് യന്ത്രങ്ങള് തട്ടിയെടുത്തു.


ഇ. ശ്രീധരനെ കൊച്ചി മെട്രോ ഉദ്ഘാടന വേദിയില് നിന്ന് ഒഴിവാക്കി കേന്ദ്രസര്‍ക്കാര്\neditor Wednesday, June 14th, 2017 2:02 pm 14 June, 2017\nകൊച്ചി: ഡി.എം.ആര്.സി മുഖ്യ ഉപദേഷ്ടാവും കൊച്ചി മെട്രോയുടെ നിര്‍മാണത്തിന് ചുക്കാന് പിടിച്ചയാളുമായ ഇ. ശ്രീധരനെ കൊച്ചി മെട്രോ ഉദ്ഘാടന വേദിയില് നിന്ന് ഒഴിവാക്കി. കേന്ദ്രസര്‍ക്കാറാണ് ശ്രീധരനെ വേദിയില് ഉള്‍പ്പെടുത്തേണ്ടെന്ന് തീരുമാനിച്ചത്.\nപ്രധാനമന്ത്രി നരേന്ദ്രമോദിയടക്കം നാലുപേര് മാത്രമാണ് ഉദ്ഘാടനവേദിയിലുണ്ടാവുക. കേന്ദ്രമന്ത്രി വെങ്കയ്യ നായിഡു, ഗവര്‍ണര് ജസ്റ്റിസ് പി. സദാശിവം, മുഖ്യമന്ത്രി പിണറായി വിജയന് എന്നിവര് മാത്രമാണ് ഉദ്ഘാടന വേദിയിലുണ്ടാവുകയെന്നാണ് കേന്ദ്രസര്‍ക്കാര് അറിയിച്ചത്.\nMust Read: ‘ഇന്ത്യ തന്നെയാണ് വിജയ് മല്യയെ നാടുകടത്തുന്നതിന് തടസം’; രൂക്ഷവിമര്‍ശനവുമായി ബ്രിട്ടീഷ് കോടതി\nഉദ്ഘാടന വേദിയിലേക്കായി 13പേരുള്‍പ്പെട്ട പട്ടികയാണ് സംസ്ഥാന സര്‍ക്കാര് കേന്ദ്രസര്‍ക്കാറിന്റെ പരിഗണനയ്ക്കായി അയച്ചത്. ഇതില് ഇ.ശ്രീധരന്, പ്രതിപക്ഷ നേതാവ് രമേശ് ചെന്നിത്തല, മുന് മുഖ്യമന്ത്രി ഉമ്മന്‍ചാണ്ടി തുടങ്ങിയവര് ഉള്‍പ്പെട്ടിരുന്നു. എന്നാല് ഈ പട്ടിക തള്ളിയാണ് നാലുപേരുടെ പട്ടിക കേന്ദ്രം പുറത്തുവിട്ടിരിക്കുന്നത്.\nസുരക്ഷാ കാരണം പറഞ്ഞാണ് ഇ. ശ്രീധരന് ഉള്‍പ്പെടെയുള്ളവരെ കേന്ദ്രസര്‍ക്കാര് ഒഴിവാക്കിയത്.\nജൂണ് 17 ശനിയാഴ്ച രാവിലെയാണ് കൊച്ചി മെട്രോ ഉദ്ഘാടനം. രാവിലെ 10.35നു പാലാരിവട്ടം മെട്രോ സ്റ്റേഷനിലെത്തുന്ന പ്രധാനമന്ത്രി അവിടെനിന്നു ട്രെയിന് കയറി പത്തടിപ്പാലം വരെയും തിരിച്ചും പാലാരിവട്ടത്തേക്കും യാത്ര ചെയ്യും. തുടര്‍ന്ന് കലൂര് രാജ്യാന്തര സ്റ്റേഡിയത്തിനു മുമ്പിലെ പ്രത്യേക പന്തലിലാണ് ഉദ്ഘാടനം.


പ്രകൃതിദര്‍ശനം: 9.പെരുകുന്ന ആത്മഹത്യകള് ; വരളുന്ന മനുഷ്യത്വം!!\n9.പെരുകുന്ന ആത്മഹത്യകള് ; വരളുന്ന മനുഷ്യത്വം!!\nPosted by കരിപ്പാറ സുനില് at Friday, March 02, 2007\nLabels: 9.പെരുകുന്ന ആത്മഹത്യകള് ; വരളുന്ന മനുഷ്യത്വം


വിശുദ്ധ കഅബയെ പുതപ്പിച്ച കിസ്‌വ; എന്തിനാണ് ഹജ്ജ് വേളയില് ഉയര്‍ത്തുന്നത്? ആ നൂലുകളുടെ പവിത്രത | Lower portion of Holy Kaba Kiswa raised as Hajj 2018 season - Malayalam Oneindia\n27 min ago പത്ര ഓഫീസില് വിളിച്ച് കേന്ദ്രമന്ത്രിയുടെ തെറിയഭിഷേകം; കാതടപ്പിക്കുന്ന മറുപടി നല്‍കി പത്രാധിപര്\nUpdated: Wed, Aug 1, 2018, 11:00 [IST]\nമക്ക: ലോക മുസ്ലിംകള് ഹജ്ജിന് വേണ്ടി സൗദി അറേബ്യയിലെ മക്കയില് സംഗമിക്കുകയാണ്. ഇന്ത്യയില് നിന്നുള്ള ഹാജിമാര് സൗദിയിലേക്ക് പുറപ്പെട്ടു തുടങ്ങി. നേരത്തെ ചെല്ലുന്നവര് മദീനയിലേക്കാണ് പോകുന്നത്. അവര് ഹജ്ജ് വേളയില് മദീന സന്ദര്‍ശനം പൂര്‍ത്തിയാക്കി മക്കയിലേക്കെത്തും.\nഹജ്ജിന് മദീനയുമായി ബന്ധമില്ലെങ്കിലും പ്രവാചാകന്റെ പട്ടണം കാണാതെ ഹാജിമാര് മടങ്ങില്ല. 20 ലക്ഷത്തോളം പേരാണ് ഇത്തവണ ഹജ്ജിനെത്തുക എന്നാണ് റിപ്പോര്‍ട്ട്. ഈ വേളയില് ആര്‍ക്കും സംശയം തോന്നുന്ന ഒരു കാര്യമുണ്ട്. കഅബയിലെ കിസ്‌വ ഉയര്‍ത്തി കെട്ടിയിരിക്കുകയാണിപ്പോള്. അതെന്തിനാണ്. എപ്പോഴും താഴ്ത്തിയിടുന്ന കിസ്‌വ ഹജ്ജ് വേളയില് ഉയര്‍ത്തുന്നതിന് എന്തിനാണ്. വിശദീകരിക്കാം...\nകഅബയെ പുതപ്പിച്ച കിസ്‌വ\nകഅബയെ പുതപ്പിച്ചിരിക്കുന്നതായി കാണുന്ന തുണിയാണ് കിസ്‌വ. സാധാരണ തുണിയല്ലിത്. കിസ്‌വ നിര്‍മാണത്തിന് വേണ്ടി മാത്രം പ്രത്യേക ഫാക്ടറി തന്നെയുണ്ട്. അത്ര വേഗത്തില് കേടുപാടുകള് സംഭവിക്കാതിരിക്കാന് ശേഷിയുള്ള നൂല് കൊണ്ടാണ് കിസ്‌വ തയ്യാറാക്കുന്നത്. ഹജ്ജ് വേളയില് ഇത് അല്‍പ്പം ഉയര്‍ത്തിക്കെട്ടും.\nഹജ്ജ് തീര്‍ഥാടകരുടെ തിരക്ക് വര്‍ധിക്കുന്നതോടെയാണ് കിസ്‌വ സാധാരണ ഉയര്‍ത്തിക്കെട്ടുക. കഴിഞ്ഞ ദിവസം ഉയര്‍ത്തിക്കെട്ടല് നടന്നു. ഹറം കാര്യ വകുപ്പിലേയും കിസ്‌വ നിര്‍മാണ ഫാക്ടറിയിലേയും മുപ്പതോളം തൊഴിലാളികള് ചേര്‍ന്നാണ് ഈ ജോലി പൂര്‍ത്തീകരിച്ചത്. മൂന്ന് മണിക്കൂര് വേണ്ടി വന്നു ഉയര്‍ത്താന്.\nഹജ്ജിന്റെ മുന്നൊരുക്കങ്ങളുടെ ഭാഗമാണ് കിസ്‌വ ഉയര്‍ത്തിക്കെട്ടല്. കഅബയുടെ നാല് ഭാഗത്ത് നിന്നും തറനിരപ്പില് നിന്ന് മൂന്ന് മീറ്റര് ഉയരത്തിലാണ് കിസ്‌വ ഉയര്‍ത്തിയിരിക്കുന്നത്. ഉയര്‍ത്തിയ ഭാഗം വെള്ള തുണി കൊണ്ട് മറയ്ക്കുകയും ചെയ്തു. 20 ലക്ഷത്തോളം പേര് വലയം വെയ്ക്കുന്ന വേളയില് കേടുപാടുകള് സംഭവിക്കുന്നത് ഒഴിവാക്കുക എന്ന ലക്ഷ്യമാണ് ഇതിന് പിന്നില്.\nകിസ്‌വയുടെ നൂലെടുക്കാന് ശ്രമം\nതീര്‍ഥാടകള് കഅബയെ വലയം വെയ്ക്കുന്ന വേളയില് ചിലപ്പോള് കിസ്‌വ വലിച്ചേക്കാം. ചിലര് കിസ്‌വയുടെ നൂല് എടുക്കാന് ശ്രമിക്കാറുണ്ട്. കിസ്‌വയുടെ നൂലില് പുണ്യമുണ്ടെന്ന് കരുതിയാണ് ഇതിന് ശ്രമിക്കുന്നത്. എന്നാല് ഇതെല്ലാം തടയുകയാണ് ഉയര്‍ത്തിക്കെട്ടലിന്റെ ഉദ്ദേശം. മാത്രമല്ല, കിസ്‌വ വൃത്തിയായി സൂക്ഷിക്കുകയും വേണം.\nകിസ്‌വ ഇടക്കിടെ മാറ്റാറുണ്ട്. പുതിയ കിസ്‌വ അണിയിക്കുന്ന ദിവസമാണ് ദുല്‍ഹജ്ജ് ഒമ്പത്. ഹാജിമാര് അറഫയില് സംഗമിക്കുന്ന ദിവസം. എന്നാല് അപ്പോഴും കിസ്‌വ ഉയര്‍ത്തി തന്നെയാണ് കെട്ടുക. ഹാജിമാര് മക്ക വിട്ടുവെന്ന് ഉറപ്പാക്കുന്നത് വരെ ഉയര്‍ത്തികെട്ടും. പിന്നീടാണ് താഴ്ത്തുക.\nഅന്ധ വിശ്വാസം തടയുക\nകിസ്‌വയുടെ നൂലില് യാതൊരു പുണ്യവുമില്ല. പക്ഷേ, തെറ്റായ വിശ്വാസം കാരണം ചിലര് നൂല് എടുക്കാന് ശ്രമിക്കും. അതൊഴിവാക്കുകയും തങ്ങളുടെ ലക്ഷ്യമാണെന്ന് കിസ്‌വ ഫാക്ടറി ഡയറക്ടര് ജനറല് അഹ്മദ് അല് മന്‍സൂരി പറയുന്നു. അന്ധ വിശ്വാസം തടയുക എന്ന ലക്ഷ്യത്തിന്റെ ഭാഗം കൂടിയാണ് കിസ്‌വ ഉയര്‍ത്തിക്കെട്ടല്.\nരാജാവിന്റെ അതിഥികള് 1500\nഹജ്ജിന്റെ എല്ലാ ഒരുക്കങ്ങളും പൂര്‍ത്തിയായിട്ടുണ്ട്. സല്‍മാന് രാജാവിന്റെ അതിഥികളായി ഇത്തവ 1500 പേര് ഹജ്ജിനെത്തുന്നുണ്ട്. സൗദി സഖ്യസേനയുടെ ഭാഗമായുള്ള യമന്, സുഡാന് എന്നീ രാജ്യങ്ങളില് നിന്നുള്ള സൈനികരുടെ ബന്ധുക്കളാണ് രാജാവിന്റെ ഇത്തവണത്തെ അതിഥികള്. സഖ്യസേനയുടെ ഭാഗമായി സേവനം അനുഷ്ഠിക്കവെ മരിച്ചവരുടെ ബന്ധുക്കള്‍ക്കാണ് രാജാവ് ഹജ്ജിന് അവസരം ഒരുക്കുന്നത്.\nതീര്‍ഥാടകര്‍ക്ക് വേണ്ട എല്ലാ സൗകര്യങ്ങളും സൗദിയില് ഒരുക്കി കഴിഞ്ഞു. ബലി കര്‍മത്തിനുള്ള പ്രത്യേക സൗകര്യവും ഒരുക്കിയിട്ടുണ്ട്. വര്‍ഷങ്ങളായി ബലി കര്‍മത്തിന് വേണ്ടി സൗദി ഭരണകൂടം അദഹി പദ്ധതി നടപ്പാക്കുന്നുണ്ട്. ഇത്തവണ ഈ പദ്ധതി പരിഷ്‌കരിച്ചിട്ടുണ്ട്.\nബലിമാംസം എന്തു ചെയ്യും\n20 ലക്ഷത്തോളം വരുന്ന ഹാജിമാര് ബലി കര്‍മം നടത്തും. ബലിമാംസം 25ഓളം രാജ്യങ്ങളിലേക്ക് അയക്കാനുള്ള സൗകര്യവും ഒരുക്കിയിട്ടുണ്ട്. 40000 പേരാണ് ഈ ആവശ്യങ്ങള്‍ക്ക് വേണ്ടി ജോലി ചെയ്യുന്നത്. പ്രധാനമായും സാമ്പത്തികമായി പിന്നാക്കം നില്‍ക്കുന്ന ആഫ്രിക്കന് രാജ്യങ്ങളിലേക്കാണ് ബലിമാംസം അയക്കുക.\nബലി കര്‍മം നേരിട്ട് കാണുന്നതിന് പ്രത്യേക സൗകര്യം ഒരുക്കിയിട്ടുണ്ട്. 20 ലക്ഷം പേര്‍ക്കും ബലി കര്‍മം കാണാന് സാധിക്കും. 1983 മുതല് സൗദി ഭരണകൂടവുമായി സഹകരിച്ച് ഇസ്ലാമിക് ഡെവലപ്‌മെന്റ് ബാങ്ക് ഗ്രൂപ്പാണ് ബലി കര്‍മവും അനുബന്ധ നടപടികളും സ്വീകരിക്കുന്നത്. ദുല്‍ഹജ്ജ് പത്തിനാണ് ബലിപെരുന്നാള്.\nsaudi arabia mecca medina hajj സൗദി അറേബ്യ മക്ക മദീന ഹജ്ജ് പെരുന്നാള്\nLower portion of Holy Kaba Kiswa raised as Hajj 2018 season


കോളേജിലെ അനീതിക്കെതിരെ പ്രതികരിക്കാന് തുടങ്ങിയ ജിഷ്ണുവിനെ അവര് കൊല്ലാന് തീരുമാനിക്കുകയായിരുന്നു; ഗുരുതര ആരോപണവുമായി അമ്മാവന് ശ്രീജിത്ത് – Truevision News\nകോളേജിലെ അനീതിക്കെതിരെ പ്രതികരിക്കാന് തുടങ്ങിയ ജിഷ്ണുവിനെ അവര് കൊല്ലാന് തീരുമാനിക്കുകയായിരുന്നു; ഗുരുതര ആരോപണവുമായി അമ്മാവന് ശ്രീജിത്ത്\nഅവനെ അവര് കൊന്നു. പാമ്പാടി നെഹ്‌റു കോളേജിനെതിരെ ഗുരുതര ആരോപണങ്ങളുമായി ജിഷ്ണുവിന്റെ അമ്മാവന് ശ്രീജിത്ത്. കോളേജിനെതിരെ പ്രതികരിക്കാന് ജിഷ്ണു തുടങ്ങിയിരുന്നെന്നും അതിനെത്തുടര്‍ന്ന് അവനെ കോളേജ് മാനേജ്‌മെന്റ് കൊല്ലുകയായിരുന്നെന്നും കൈരളി പീപ്പിള് ടിവിയോട് ശ്രീജിത്ത് പറഞ്ഞു.പാമ്പാടി നെഹ്‌റു എന്‍ജിനീയറിങ് കോളജില് മരിച്ച വിദ്യാര്‍ഥി ജിഷ്ണുവിന്റെ മൂക്കിലെ മുറിവ് കേന്ദ്രീകരിച്ച് അന്വേഷണം. ശരീരത്തില് മര്‍ദനമേറ്റ മറ്റ് അടയാളങ്ങളൊന്നുമില്ലെന്ന് ദേഹപരിശോധന നടത്തിയ ഡോക്ടര്‍മാര് പൊലീസിനെ അറിയിച്ചു. എങ്കിലും മൂക്കിലെ മുറിവ് അവരെ കുഴയ്ക്കുന്നുണ്ട്. ഇതും വിശദമായി അന്വേഷിക്കണമെന്നാണ് വീട്ടുകാരുടെ ആവശ്യം.\nജിഷ്ണു കോപ്പിയടിച്ചെന്ന ആരോപിക്കപ്പെടുന്ന പരീക്ഷ ഡിസംബര് മധ്യവാരത്തിലാണ് നടത്താന് തീരുമാനിച്ചിരുന്നത്. എന്നാല് പിന്നീട് പരീക്ഷ ജനുവരി മാസത്തിലേക്ക് നീട്ടിയെന്ന് കോളേജ് അധികൃതര് അറിയിച്ചു. ഇതിനെത്തുടര്‍ന്ന് വിദ്യാര്‍ഥികള് നാട്ടിലേക്ക് പോവുകയും ചെയ്തു. എന്നാല് അടുത്തദിവസം, പരീക്ഷ ഡിസംബര് അവസാനവാരം നടത്തുമെന്ന് കോളേജ് അധികൃതര് വിദ്യാര്‍ഥികളെ അറിയിച്ചു. പരീക്ഷ നടത്തണമെങ്കില് 15 ദിവസം മുന്‍പ് വിദ്യാര്‍ഥികളെ അറിയിക്കണമെന്നാണ് ചട്ടം. ഇത് അറിയാമായിരുന്ന ജിഷ്ണു കോളേജ് അധികൃതരുടെ തീരുമാനത്തിനെതിരെ പ്രതികരിക്കാന് തീരുമാനിക്കുകയായിരുന്നു. ഇക്കാര്യം അറിയിക്കാന് ജിഷ്ണു ചില മാധ്യമങ്ങളെ ബന്ധപ്പെട്ടെങ്കിലും അവര് കൈയൊഴിഞ്ഞു. തുടര്‍ന്ന് ഫേസ്ബുക്കിലൂടെ പ്രതികരിക്കുകയും ക്യാമ്പയിന് ആരംഭിക്കുകയും ചെയ്തിരുന്നു. ഇതാണ് നെഹ്‌റു കോളേജ് മാനേജ്‌മെന്റിനെ പ്രകോപിപ്പിച്ചതെന്നും ശ്രീജിത്ത് പറയുന്നു. പ്രതികരിക്കാന് തുടങ്ങിയതോടെ ജിഷ്ണുവിനെ അവര് കൊല്ലാന് തീരുമാനിക്കുകയായിരുന്നെന്നും ശ്രീജിത്ത് ആരോപിക്കുന്നു.\nഅതേസമയം, ജിഷ്ണു കോപ്പിയടിച്ചതായി റിപ്പോര്‍ട്ട് കിട്ടിയിട്ടില്ലെന്ന് പരീക്ഷാ കണ്‍ട്രോളര് അറിയിച്ചു. കോപ്പിയടി നടന്നിരുന്നെങ്കില് ഒരുദിവസത്തിനുള്ളില് റിപ്പോര്‍ട്ട് ചെയ്യുമായിരുന്നെന്നും പരീക്ഷാ കണ്‍ട്രോളര് പറഞ്ഞു.\nജിഷ്ണുവിന്റെ അമ്മയുടെ അംഗീകാരം നോക്കി സര്‍ക്കാരിന് പ്രവര്‍ത്തിക്കാനാകില്ല; കോടിയേരി ബാലകൃഷ്ണന്


ഗൗരി ലങ്കേഷിന്റെ കൊലപാതകം; ആന്ധ്രാപ്രദേശ് സ്വദേശി കസ്റ്റഡിയില്; രഹസ്യ കേന്ദ്രത്തില് ചോദ്യം ചെയ്യുന്നു • Live Kerala News\nഗൗരി ലങ്കേഷിന്റെ കൊലപാതകം; ആന്ധ്രാപ്രദേശ് സ്വദേശി കസ്റ്റഡിയില്; രഹസ്യ കേന്ദ്രത്തില് ചോദ്യം ചെയ്യുന്നു\n11/9/2017 at 3:12 pm\nഗൗരി ലങ്കേഷ് വധക്കേസിൽ ഒരാൾ കസ്റ്റഡിയിൽ. ആന്ധ്രാ പ്രദേശ് സ്വദേശിയാണ് പിടിയിലായത്. പല സ്ഥലങ്ങളിലെ സിസിടിവി ദൃശ്യങ്ങളില് ഇയാളെ കണ്ടെത്തിയതായി പൊലീസ് മാധ്യമങ്ങളെ അറിയിച്ചു. ഇയാളെ രഹസ്യ കേന്ദ്രത്തില് ചോദ്യം ചെയ്യുകയാണ്. കൂടുതല് വിശദാംശങ്ങള് അന്വേഷണ സംഘം പുറത്ത് വിട്ടിട്ടില്ല.\nഗൗരി ലങ്കേഷ് വധം അന്വേഷിക്കുന്ന പ്രത്യേക അന്വേഷണ സംഘത്തെ നേരത്തെ വിപുലീകരിച്ചിരുന്നു. രണ്ട് ഇന്‍സ്പെക്ടര്‍മാരടക്കം 44 പേരെയാണ് അന്വേഷണ സംഘത്തില് ഉള്‍പ്പെടുത്തിയിരിക്കുന്നത്. ഇതോടെ അന്വേഷണ സംഘത്തിലെ അംഗങ്ങളുടെ എണ്ണം 65ആയി. നേരത്തെ അന്വേഷണം സിബിഐക്ക് കൈമാറണമെന്ന് വിശ്വ ഹിന്ദു പരീഷത്ത് ആവശ്യപ്പെട്ടിരുന്നു. ഇതിന് പിന്നാലെയാണ് അന്വേഷസംഘത്തെ വിപുലീകരിച്ചിരിക്കുന്നത്. സംഘപരിവാര് ഭീഷണിയുള്ള സാമൂഹിക രാഷ്ട്രീയ പ്രവര്‍ത്തകര്‍ക്കുള്ള സുരക്ഷ സര്‍ധിപ്പിക്കാനും കര്‍ണാടക സര്‍ക്കാര് തീരുമാനിച്ചിട്ടുണ്ട്.\nസംഭവത്തില് പ്രതികളെ കണ്ടെത്താന് പ്രത്യേക അന്വേഷണസംഘം ജനങ്ങളുടെ സഹായം തേടിയിരുന്നു. കര്‍ണാടക ആഭ്യന്തര മന്ത്രാലയം കൊലയാളികളെ കുറിച്ച് വിവരം നല്‍കുന്നവര്‍ക്ക് 10 ലക്ഷം രൂപ പാരിതോഷികമാണ് പ്രഖ്യാപിച്ചത്. പ്രതികളെ കുറിച്ച് വ്യക്തമായ സൂചന കിട്ടാത്ത സാഹചര്യത്തിലാണ് ഇന്റലിജന്‍സ് ഐജി ബികെ സിങിന്റെ നേതൃത്വത്തിലുള്ള സംഘം ജനങ്ങളില് നിന്ന് വിവരശേഖരണത്തിന് മൊബൈല് നമ്പറും ഇമെയില് വിലാസവും പൊലീസ് പ്രസിദ്ധീകരിച്ചത്.


സിഖ് രോഷത്തില് ബിജെപി ഭസ്മമാകും, കര്‍ഷക മരണം യോഗിയുടെ കസേര തെറിപ്പിക്കും ! - Express Kerala\nസിഖ് രോഷത്തില് ബിജെപി ഭസ്മമാകും, കര്‍ഷക മരണം യോഗിയുടെ കസേര തെറിപ്പിക്കും !\nലക്‌നൗ: ലംഖിപൂര് സംഭവത്തില് നാലുപാടു നിന്നും പ്രതിഷേധ സ്വരം കടുക്കുമ്പോള് ബിജെപിയുടെ നില പരുങ്ങലിലായിരിക്കുകയാണ്. കര്‍ഷകരുടെ മരണത്തില് സിഖ് വിഭാഗം പ്രതിഷേധത്തിനു തിരി തെളിച്ചതോടെ കാര്യങ്ങള് വഷളായിരിക്കുകയാണ്.\nഎന്നാല്, കര്‍ഷകരുടെ മരണത്തോടെ ബിജെപിക്ക് ഇനിയൊരു വിജയമെന്നത് ബുദ്ധിമുട്ടേറിയ കാര്യമായിരിക്കും. അടുത്ത ജില്ലകളായ പിലിഭിത്ത്, ഷാജഹാന്‍പുര്, ഹര്‍ദോയി, സിതാപുര്, ബഹ്‌റൈച്ച് എന്നിവിടങ്ങളിലെ 42 നിയമസഭാ സീറ്റുകളിലും ഇതിന്റെ പ്രതിഫലനമുണ്ടാകുമോ എന്നും ആശങ്കയുളവാക്കുന്ന കാര്യമാണ്. ഇതില് 37 എണ്ണവും കഴിഞ്ഞ തവണ ബിജെപി ജയിച്ചതാണ്. ബ്രാഹ്‌മണര്, മുസ്ലിംകള്, കുര്‍മികള് എന്നിവരാണു ജില്ലയില് കൂടുതലുള്ളതെങ്കിലും കരിമ്പുകൃഷിയെ കൂടുതലായി ആശ്രയിക്കുന്ന ഇവിടെ കര്‍ഷകരുടെ നിലപാടുകള്‍ക്ക് വലിയ പ്രാധാന്യമുണ്ട് താനും.\nഅവിടേയ്ക്ക് എത്തുന്ന നേതാക്കളെ അറസ്റ്റ് ചെയ്യുന്ന നടപടി അവസാനിപ്പിക്കണമെന്നും, വിവാദ കാര്‍ഷിക നിയമങ്ങള് ഉടനടി പിന്‍വലിക്കണമെന്ന് ആവശ്യപ്പെട്ടുവെന്നും ഛന്നി പറഞ്ഞു. ലഹരിമരുന്നും ആയുധങ്ങളും രാജ്യത്തേക്കു കടത്തുന്നതു തടയാന് പഞ്ചാബ് അതിര്‍ത്തി അടയ്ക്കണമെന്നും മുഖ്യമന്ത്രി ആവശ്യപ്പെട്ടു.\nഅതേസമയം, കേസില് പ്രതിയായ മകനെ ന്യായീകരിച്ച് കേന്ദ്രമന്ത്രി അജയ് മിശ്ര രംഗത്തെത്തി. കര്‍ഷകര്‍ക്കിടയിലേക്കു പാഞ്ഞു കയറിയ വാഹനം തന്റേതാണെന്ന് മന്ത്രി സമ്മതിച്ചു. എന്നാല് മകന് ആഷിഷ് സംഭവസമയത്ത് സ്ഥലത്തുണ്ടായിരുന്നില്ലെന്ന് മന്ത്രി പറഞ്ഞു. ജോലിക്കാരെ കൊണ്ടുവരാന് വേണ്ടിയാണ് തന്റെ വാഹനം പോയത്. ആ സമയത്ത് മകന് മറ്റൊരിടത്തായിരുന്നു. അവിടുത്തെ ചിത്രങ്ങളും വിഡിയോയുമുണ്ട്.\nആഷിഷിന്റെ കോള് റിക്കോര്‍ഡ് പരിശോധിച്ചാല് തന്നെ കാര്യങ്ങള് വ്യക്തമാകും. വാഹനത്തിന്റെ ഡ്രൈവറും രണ്ടു ജോലിക്കാരും കൊല്ലപ്പെട്ടു. ഒരാള് രക്ഷപ്പെട്ടു. മൂന്നു പേര്‍ക്കു പരുക്കുണ്ട്. പിന്നീട് വാഹനം കത്തിക്കുകയായിരുന്നു. കര്‍ഷകര്‍ക്കിടയില് ഒളിച്ചിരിക്കുന്ന അക്രമികളാണ് ഇതൊക്കെ ചെയ്തിരിക്കുന്നതെന്നും മന്ത്രി വാദിച്ചു.\nബി.ജെ.പിക്ക് ‘അവസരമൊരുക്കി’ അസദുദ്ദീൻ ഉവൈസിയും സംഘവും !


ബജറ്റ് അവതരണം മാറ്റണമെന്ന് പ്രതിപക്ഷം – Chandrika Daily\nBy chandrika Thursday January 5, 2017 17:44 pm\nബജറ്റ് അവതരണം മാറ്റണമെന്ന് പ്രതിപക്ഷം\nന്യൂഡല്‍ഹി: ഉത്തര്‍പ്രദേശും പഞ്ചാബും ഉള്‍പ്പെടെ അഞ്ചു സംസ്ഥാനങ്ങളിലേക്ക് നിയമസഭാ തെരഞ്ഞെടുപ്പ് പ്രഖ്യാപിച്ച പശ്ചാത്തലത്തില് ഫെബ്രുവരി ഒന്നിന് നിശ്ചയിച്ച കേന്ദ്ര ബജറ്റ് അവതരണം മാറ്റിവെക്കണമെന്ന് പ്രതിപക്ഷം. രാജ്യസഭാ പ്രതിപക്ഷ…\nന്യൂഡല്‍ഹി: ഉത്തര്‍പ്രദേശും പഞ്ചാബും ഉള്‍പ്പെടെ അഞ്ചു സംസ്ഥാനങ്ങളിലേക്ക് നിയമസഭാ തെരഞ്ഞെടുപ്പ് പ്രഖ്യാപിച്ച പശ്ചാത്തലത്തില് ഫെബ്രുവരി ഒന്നിന് നിശ്ചയിച്ച കേന്ദ്ര ബജറ്റ് അവതരണം മാറ്റിവെക്കണമെന്ന് പ്രതിപക്ഷം. രാജ്യസഭാ പ്രതിപക്ഷ നേതാവ് ഗുലാം നബി ആസാദിന്റെ നേതൃത്വത്തില് തെരഞ്ഞെടുപ്പ് കമ്മീഷനെ സന്ദര്‍ശിച്ചാണ് വോട്ടെടുപ്പ് തീരുന്ന മാര്‍ച്ച് എട്ടു വരെ ബജറ്റ് അവതരിപ്പിക്കുന്നത് തടയണമെന്ന് പ്രതിപക്ഷം ആവശ്യപ്പെട്ടത്. കോണ്‍ഗ്രസ്, തൃണമൂല് കോണ്‍ഗ്രസ്, എസ്.പി, ബി.എസ്.പി, ജെ.ഡി.യു, ആര്.ജെ. ഡി, ഡി.എം. കെ തുടങ്ങിയ കക്ഷികളുടെ നേതാക്കള് സംഘത്തിലുണ്ടായിരുന്നു.\nജനുവരി 31നാണ് ബജറ്റ് സമ്മേളനം ആരംഭിക്കുന്നത്. സാമ്പത്തിക സര്‍വേ അന്നുതന്നെ സഭയുടെ മേശപ്പുറത്തു വെക്കും. ഫെബ്രുവരി ഒന്നിനാണ് ബജറ്റ് അവതരണം. റെയില്‍വേക്ക് പ്രത്യേക ബജറ്റ് ഒഴിവാക്കിയ ശേഷമുള്ള ആദ്യ പൊതു ബജറ്റ് കൂടിയാണിത്. തെരഞ്ഞെടുപ്പ് മുന്നില് കണ്ട് ജനവിധിയെ സ്വാധീനിക്കാന് കേന്ദ്ര സര്‍ക്കാര് ജനകീയ പ്രഖ്യാപനങ്ങള് നടത്തിയേക്കുമെന്നും ഇത് പാര്‍ട്ടികളുടെ തുല്യാവസരം നഷ്ടപ്പെടുത്തുമെന്നും പ്രതിപക്ഷം ചൂണ്ടിക്കാട്ടി. ബജറ്റ് അവതരണം തെരഞ്ഞെടുപ്പ് പെരുമാറ്റച്ചടങ്ങളുടെ ലംഘനമാണെന്നും പ്രതിപക്ഷം ആരോപിച്ചു. അതേസമയം ബജറ്റ് അവതരണം മാറ്റിവെക്കില്ലെന്ന നിലപാടുമായി കേന്ദ്ര ധനമന്ത്രി അരുണ് ജെയ്റ്റ്‌ലി രംഗത്തെത്തി. ബജറ്റ് അവതരണം കേന്ദ്ര സര്‍ക്കാറിന്റെ ഭരണഘടനാ ബാധ്യതയാണെന്നായിരുന്നു അദ്ദേഹത്തിന്റെ വിശദീകരണം. നിശ്ചയിച്ച തിയതിക്കു തന്നെ ബജറ്റ് അവതരിപ്പിക്കും. അല്ലാത്ത പക്ഷം ഇതര സംസ്ഥാനങ്ങളിലെ വികസന പ്രവര്‍ത്തനങ്ങളെ ബാധിക്കും. 2014ലെ ലോക്‌സഭാ തെരഞ്ഞെടുപ്പിലും അതിനു മുമ്പും സമാനമായ രീതിയില് ബജറ്റ് അവതരണം നടന്നിട്ടുണ്ട്- ധനമന്ത്രി കൂട്ടിച്ചേര്‍ത്തു.\nഎന്നാല് ബജറ്റില് ജനപ്രിയ പ്രഖ്യാപനങ്ങളുണ്ടായാല് നീതിപൂര്‍വ്വകമായ തെരഞ്ഞെടുപ്പ് സാധ്യമാവില്ലെന്ന് കമ്മീഷനെ കണ്ട ശേഷം ഗുലാം നബി ആസാദ് മാധ്യമങ്ങളോട് പറഞ്ഞു. 2012ലും യു.പി ഉള്‍പ്പെടെ അഞ്ച് സംസ്ഥാന നിയമസഭാ തെരഞ്ഞെടുപ്പുകളില് ഇതേ പ്രതിസന്ധി ഉയര്‍ന്നു വന്നിരുന്നു. വോട്ടെടുപ്പും വോട്ടെണ്ണലും കഴിഞ്ഞ് മാര്‍ച്ച് 12ലേക്ക് അന്ന് ബജറ്റ് സമ്മേളനം നീട്ടിവെക്കുകയായിരുന്നു. മാര്‍ച്ച് 14നാണ് ആ വര്‍ഷം ബജറ്റ് അവതരിപ്പിച്ചത്.


ചീമേനി തുറന്ന ജയിലിലെ അന്തേവാസികള് നിര്‍മ്മിച്ച സിനിമകളുടെ പ്രദര്‍ശനോത്സവം 21ന് – IRINJALAKUDALIVE.com\nചീമേനി തുറന്ന ജയിലിലെ അന്തേവാസികള് നിര്‍മ്മിച്ച സിനിമകളുടെ പ്രദര്‍ശനോത്സവം 21ന്\nഇരിങ്ങാലക്കുട : ചീമേനി തുറന്ന ജയിലിലെ അന്തേവാസികള് നിര്‍മ്മിച്ച സിനിമകളുടെയും ഡോക്യുമെന്ററിയുടെയും പ്രദര്‍ശനോത്സവം ഡിസംബര് 21ന് 5.30ന് തൃശ്ശൂര് സാഹിത്യഅക്കാദമി ചങ്ങമ്പുഴ ഹാളില് വച്ച് സംഘടിപ്പിക്കുന്നു. ഇരിങ്ങാലക്കുട കേന്ദ്രമായി പ്രവര്‍ത്തിക്കുന്ന രസമാലിക ക്രിയേഷന്‍സാണ് പ്രദര്‍ശനോത്സവം സംഘടിപ്പിക്കുന്നത്.\nപ്രദര്‍ശനോത്സവത്തോടനുബന്ധിച്ച് സെമിനാറും നടക്കും. സിനിമാ സാഹിത്യരംഗത്തെയും ജയില്‍വകുപ്പിലേയും പ്രമുഖര് സെമിനാറില് പങ്കെടുക്കും. ആദ്യമായാണ് ജയില്‍പുള്ളികള് നടത്തുന്ന സൃഷ്ടികളുടെ പ്രദര്‍ശനം നടക്കുന്നത്. ജയില് ചരിത്രത്തില് ആദ്യമായി ചീമേനി ജയിലില് നടത്തിയ ഫിലിം മേക്കിംഗ് കോഴ്‌സില് പങ്കെടുത്ത അന്തേവാസികളാണ് സിനിമയിലും ഡോക്യമെന്ററിയിലും അഭിനയിച്ചത്. തടവുപുള്ളികളുടെ മാനസികപരിവര്‍ത്തനത്തിനും കലാപരമായ കഴിവുകളെ പരിപോഷിപ്പിക്കുന്നതിനുമായി സര്‍ക്കാര് നടത്തുന്ന വിവിധ പദ്ധതികളിലൊന്നാണ് ഫിലിം മേക്കിംഗ് കോഴ്‌സ്.\nപ്രശസ്ത സംവിധായകനായ ചിദംബര പളനിയപ്പനാണ് കോഴ്‌സിന് നേതൃത്വം നല്‍കിയത്. ചീമേനി തുറന്ന ജയിലിനെകുറിച്ചുള്ള ഡോക്യമെന്ററിയും എബിസിഡി എന്ന ഹൃസ്വചിത്രവും ജയില് അന്തേവാസികള് ജയിലിനുള്ളില്‍വച്ചാണ് നിര്‍മ്മിച്ചത്. ഇതില് 22 തടവുകാര് അഭിനയിച്ചു. ജീവപരന്ത്യം ശിക്ഷയനുഭവിക്കുന്ന ഇരിങ്ങാലക്കുടക്കാരനായ ഷാ തച്ചില്ലത്ത് തനിക്കു ലഭിച്ച പരോള് നാളുകളില് തിരക്കഥയെഴുതി നിര്‍മ്മിച്ച നാകം എന്ന ഹൃസ്വ സിനിമയുമാണ് പ്രദര്‍ശിപ്പിക്കുന്നത്. പ്രശസ്ത സംവിധായകനായ രാജേഷ് നാണുവാണ് നാകം സംവിധാനം ചെയ്തത്. ബംഗ്ലാദേശില് നടക്കുന്ന ധാക്ക അന്താരാഷ്ട്ര ഫിലിം ഫെസ്റ്റിവെല്ലിലേക്ക് നാകം നോമിനേറ്റ് ചെയ്തിട്ടുണ്ട്.


24 പേര്‍ക്ക് ഉടന് നിയമനം,സര്‍ക്കാര് ഉറപ്പ് നല്‍കി : സെക്രട്ടറിയേറ്റിന് മുന്നിലെ സമരം അവസാനിപ്പിച്ച് കായിക താരങ്ങള് Athletes end their strike in front of the Secretariat – News18 Malayalam\n24 പേര്‍ക്ക് ഉടന് നിയമനം,സര്‍ക്കാര് ഉറപ്പ് നല്‍കി : സെക്രട്ടറിയേറ്റിന് മുന്നിലെ സമരം അവസാനിപ്പിച്ച് കായിക താരങ്ങള്\nസ്‌പോര്‍ട്‌സ് ക്വാട്ട നിയമനത്തിനായി ഈ മാസം ഒന്ന് മുതലാണ് സെക്രട്ടറിയേറ്റിന് മുന്നില് കായിക താരങ്ങള് സമരം ആരംഭിച്ചത്.\nLast Updated : December 17, 2021, 19:44 IST\nതിരുവനന്തപുരം: കായിക താരങ്ങള്‍ക്ക് നിയമനം നല്‍കാമെന്ന് സര്‍ക്കാര് ഉറപ്പ് നല്‍കിയ സാഹചര്യത്തില് സെക്രട്ടറിയേറ്റിന് മുന്നിലെ സമരം അവസാനിപ്പിക്കാന് കായിക താരങ്ങള് (Athletes) തീരുമാനിച്ചു.\nകായിക വകുപ്പ് മന്ത്രിയുമായി ഇന്ന് നടത്തിയ നടത്തിയ ചര്‍ച്ചയിലാണ് തീരുമാനം. 24 പേര്‍ക്ക് ഉടന് നിയമനം ഉടന് നിയമനം നല്‍കുമെന്ന് മന്ത്രി വി. അബ്ദുല്‍റഹ്മാന് (Minister V Abdurahman) ഉറപ്പ് നല്‍കി.\nബാക്കിവരുന്ന കായിക താരങ്ങളുടെ നിയമനം സംബന്ധിച്ച് പരിശോധിക്കുന്നതിനായി സ്പോർട്സ് കൗണ്‍സില് പ്രസിഡന്റിന്റെ നേതൃത്വത്തില് എട്ടംഗ സമിതിയെയും നിയോഗിക്കും ഈ സമിതി 45 ദിവസത്തിനുള്ളില് റിപ്പോര്‍ട്ട് സമര്‍പ്പിക്കും.\nസ്‌പോര്‍ട്‌സ് ക്വാട്ട നിയമനത്തിനായി ഈ മാസം ഒന്ന് മുതലാണ് സെക്രട്ടറിയേറ്റിന് മുന്നില് കായിക താരങ്ങള് സമരം ആരംഭിച്ചത്. സര്‍ക്കാര് നല്‍കിയ ഉറപ്പുകള് പാലിക്കുമെന്നാണ് പ്രതീക്ഷയിലാണ് സമരം അവസാനിപ്പിക്കുന്നതെന്ന് കായിക താരങ്ങള് പറഞ്ഞു.\nആതുര ശുശ്രൂഷ രംഗത്ത് പുതിയ ചരിത്രമെഴുതി എറണാകുളം ജനറല് ആശുപത്രി. ഇന്ത്യയില് ആദ്യമായി ജില്ലാതല സര്‍ക്കാര് ആശുപത്രിയില് ഹൃദയ ശസ്ത്രക്രിയ നടത്തുന്ന അപൂര്‍വ്വ നേട്ടമാണ് എറണാകുളം ജനറല് ആശുപത്രി കൈവരിച്ചത്.\nരാജ്യത്ത് മെഡിക്കല് കോളേജുകളില് മാത്രമുള്ള ഹൃദയ ശസ്ത്രക്രിയാ സൗകര്യമാണ് ജില്ലാതല ആശുപത്രിയിലും യാഥാര്‍ത്ഥ്യമാക്കിയിരിക്കുന്നത്. മെഡിക്കല് കോളേജുകള്‍ക്ക് പുറമെ സംസ്ഥാനത്തെ ജില്ലാ, ജനറല് ആശുപത്രികള് ശക്തിപ്പെടുത്തുന്നതിന്റെ ഭാഗമായി ഈ ആശുപത്രികളില് സ്പെഷ്യാലിറ്റി സൗകര്യങ്ങളും സൂപ്പര് സ്പെഷ്യാലിറ്റി സൗകര്യങ്ങളും ഒരുക്കി വരികയാണ്.\nഇതിലൂടെ സാധാരണക്കാര്‍ക്കും അത്യാധുനിക ചികിത്സ തൊട്ടടുത്ത് ലഭ്യമാകും. ഇതിന്റെ തുടര്‍ച്ചയായാണ് എറണാകുളം ജനറല് ആശുപത്രിയില് കാര്‍ഡിയാക് വിഭാഗം ശക്തിപ്പെടുത്തിയതും മറ്റ് സൂപ്പര് സ്പെഷ്യാലിറ്റി സംവിധാനങ്ങളൊരുക്കിയതും.\nകിഫ്ബി ഫണ്ട് ഉപയോഗിച്ച് നിര്‍മ്മാണം പൂര്‍ത്തിയായ സൂപ്പര് സ്പെഷ്യല്‍റ്റി ബ്ലോക്കിലാണ് കാര്‍ഡിയോ തൊറാസിക് സര്‍ജറി വിഭാഗം പ്രവര്‍ത്തനം ആരംഭിച്ചത്. ഇപ്പോള് സര്‍ജറി നടക്കുന്ന ഓപ്പറേഷന് തീയറ്ററും ആവശ്യമായ ഉപകരണങ്ങളും ഉള്‍പ്പെടയുള്ളവ ഈ സര്‍ക്കാരിന്റെ കാലത്താണ് സജ്ജമാക്കിയത്. ഇതിനായി കാര്‍ഡിയാക് തൊറാസിക് സര്‍ജന്‍മാരെ ആശുപത്രിയില് പ്രത്യേകമായി നിയമിച്ചു.\nഎറണാകുളം ജനറല് ആശുപത്രിയ്ക്ക് പ്രത്യേക പ്രവര്‍ത്തന മോഡല് രൂപീകരിക്കുമെന്ന് ആശുപത്രി സന്ദര്‍ശിച്ച ആരോഗ്യ വകുപ്പ് മന്ത്രി വീണാ ജോര്‍ജ് പറഞ്ഞു. ബൈപ്പാസ് ശസ്ത്രക്രിയ ആരംഭിച്ച ജനറല് ആശുപത്രിയില് സന്ദര്‍ശനം നടത്തുകയായിരുന്നു മന്ത്രി. ആശുപത്രി വികസനവുമായും തുടര് പ്രവര്‍ത്തനങ്ങളുമായും ബന്ധപ്പെട്ട് ആശുപത്രി അധികൃതരുമായും മന്ത്രി ചര്‍ച്ച നടത്തി.\nഇത് തുടക്കം മാത്രമാണ്. മികച്ച സ്പെഷ്യാലിറ്റി ചികിത്സ നല്‍കുകയാണ് ലക്ഷ്യം. ഇതു സംബന്ധിച്ച് സര്‍ക്കാരിന് പ്രൊപ്പോസല് സമര്‍പ്പിക്കാന് ആവശ്യപ്പെട്ടു. കാര്‍ഡിയോളജി ഓപ്പറേഷന് തീയറ്റര് സൗകര്യം 24 മണിക്കൂറും ലഭ്യമാക്കാനുള്ള ക്രമീകരണങ്ങള് ആരോഗ്യ വകുപ്പ് ഡയറക്ടറുമായി ആലോചിച്ചു. ജനറല് ആശുപത്രിയിലെ വികസന പ്രവര്‍ത്തനങ്ങളും സ്പെഷ്യലിറ്റി സംവിധാനങ്ങളും മന്ത്രി ചര്‍ച്ച ചെയ്തു. ഹൃദയ ശസ്ത്രക്രിയ നടത്തിയ ടീം അംഗങ്ങളെ മന്ത്രി നേരില് കണ്ട് അഭിനന്ദിച്ചു.\nവലിയൊരു ചുവടുവയ്പ്പാണ് എറണാകുളം ജനറല് ആശുപത്രിയില് നടന്നതെന്ന് മന്ത്രി വീണാ ജോര്‍ജ് പറഞ്ഞു. ഇന്ത്യയില് ആദ്യമായാണ് ജില്ലാതല സര്‍ക്കാര് ആശുപത്രിയില് ഹൃദയ ശസ്ത്രക്രിയ നടന്നത്. ശസ്ത്രക്രിയ പൂര്‍ത്തിയായിട്ടുണ്ട്. രോഗിയുടെ ആരോഗ്യനില തൃപ്തികരമാണ്. സ്പെഷ്യാലിറ്റി, സൂപ്പര് സ്പെഷ്യാലിറ്റി സേവനങ്ങള് എല്ലാ ജില്ലകളിലും എല്ലാവര്‍ക്കും ലഭ്യമാക്കാനാണ് സര്‍ക്കാര് ശ്രമിക്കുന്നത്. കിഫ്ബിയിലൂടെ നിര്‍മ്മിക്കപ്പെട്ട ഈ ആശുപത്രിയിലെ സ്പെഷ്യാലിറ്റി ബ്ലോക്കില് അതിനോടനുബന്ധിച്ച് ഓപ്പറേഷന് തീയറ്ററും ആവശ്യമായ ഉപകരണങ്ങളും ഉള്‍പ്പെടയുള്ളവ സജ്ജമാക്കിയാണ് ഇത് സാധ്യമാക്കിയത്.\nFirst published: December 17, 2021, 19:32 IST\nGovt JobsMinister V Abdurahman


സരിതയുടെ പരാതിയിന്‍മേല് അബ്ദുള്ളക്കുട്ടിക്കെതിരെ ബലാത്സംഗക്കേസ്\nMonday 10th March 2014 4:00pm\nMonday 10th March 2014 2:34pm\nജനാധിപത്യവ്യവസ്ഥയുടെ അടിസ്ഥാനതത്വം പോലും അതിലംഘിക്കപ്പെട്ടിരിക്കുന്നു. ‘ജനങ്ങളില് നിന്നും ജനങ്ങളാല്’ എന്നത് നിലനില്‍ക്കുന്നുണ്ടെങ്കിലും ‘ജനങ്ങള്‍ക്കു വേണ്ടി’ എന്നത് എവിടേയോ നഷ്ടപ്പെട്ടു പോയിരിക്കുന്നു. ഇതാണ് നമ്മള് മാറ്റിയെടുക്കേണ്ടത്. നമ്മള് തെരഞ്ഞെടുക്കുന്ന പ്രതിനിധികള് ‘നമ്മള് ജനങ്ങള്‍ക്കു’ വേണ്ടി പ്രവര്‍ത്തിക്കുവാന് ഉത്തരവാദിത്വം കാണിക്കണം.\nഎഴുത്തുകാരന്: അരവിന്ദ് കെജ്‌രിവാള്\nപരിഭാഷ: കെ.ജെ. വിജേഷ്\nപ്രസാധകര്: ഇന്‍സൈറ്റ് പബ്ലിക്ക\nചുരുങ്ങിയ കാലയളവില് ഇന്ത്യന് രാഷ്ട്രീയ രംഗത്ത് ശക്തമായ അടിത്തറ പാകിയ ആം ആദ്മി പാര്‍ട്ടിയുടെ നേതാവാണ് അരവിന്ദ് കെജ്‌രിവാള്. 1968-ല് ഹരിയാനയിലെ ഹിസാറില് ജനിച്ച അദ്ദേഹം ഖൊരഖ്പൂര് ഐ.ഐ.ടിയില് നിന്ന് മെക്കാനിക്കല് എഞ്ചിനീയറിങ്ങില് ബിരുദം നേടി. ജനാധിപത്യം പാര്‍ട്ടി ആധിപത്യമായി മാറിയ ഇന്ത്യയില് സമ്പൂര്‍ണ്ണ ജനാധിപത്യത്തിന്റെ സാധ്യതകളെ കണ്ടെത്താന് ശ്രമിക്കുകയാണ് അദ്ദേഹം.\nഇന്‍സൈറ്റ് പബ്ലിക്ക പുറത്തിറക്കിയ അരവിന്ദ് കെജ്‌രിവാളിന്റെ പുസ്തകമായ സ്വരാജിന്റെ മലയാള പരിഭാഷ ഇതിനോടകം തന്നെ ഏഴ് എഡിഷനുകള് പുറത്തിറങ്ങിയിട്ടുണ്ട്. പുസ്തകത്തില് നിന്നുള്ള പ്രസക്തമായ ഭാഗങ്ങളാണ് ഇവിട പ്രസിദ്ധീകരിക്കുന്നത്.\nജനങ്ങള്‍ക്കുവേണ്ടി ജനങ്ങളാല് തെരഞ്ഞെടുത്ത സര്‍ക്കാര് എന്ന ജനാധിപത്യരീതിയാണ് 1947-ലെ സ്വാതന്ത്ര്യത്തിനു ശേഷം നമ്മള് അവലംബിച്ചിട്ടുള്ളത്.\nഅഞ്ചുവര്‍ഷം കൂടുമ്പോള് ‘നമ്മള് ജനങ്ങള്’ നമുക്കിടയില് നിന്നും ഒരു പ്രതിനിധിയെ തെരഞ്ഞെടുത്ത് തീരുമാനങ്ങള് കൈക്കൊള്ളുന്നതിനായുള്ള എല്ലാ അധികാരവും ‘നമ്മള് ജനങ്ങള്’ അദ്ദേഹത്തിന് നല്‍കുന്നു.\nഎന്നാല് തെരഞ്ഞെടുപ്പ് കഴിഞ്ഞ് നേരെ പാര്‍ലമെന്റില് എത്തിക്കഴിഞ്ഞാല് പിന്നെ അധികാരം അവരുടെ തലയെ മത്തുപിടിപ്പിക്കുകയും, ധാര്‍ഷ്ഠ്യം നിറഞ്ഞ ഏകാധിപതിയായിമാറുകയും ചെയ്യുന്നു. നമ്മള് ജനങ്ങള് അദ്ദേഹത്തിനു സമ്മാനിച്ച ജീവിതവും, വിശേഷാധികാരങ്ങളും മുഴുവനായി ദുരുപയോഗം ചെയ്യപ്പെടുന്നു. നമ്മുടെ പ്രതിനിധി നമുക്ക് വേണ്ടിയല്ല തീരുമാനങ്ങള് എടുക്കുക, എല്ലാം സ്വന്തം വളര്‍ച്ചയ്ക്കു വേണ്ടി മാത്രം.\nജനാധിപത്യവ്യവസ്ഥയുടെ അടിസ്ഥാനതത്വം പോലും അതിലംഘിക്കപ്പെട്ടിരിക്കുന്നു. ‘ജനങ്ങളില് നിന്നും ജനങ്ങളാല്’ എന്നത് നിലനില്‍ക്കുന്നുണ്ടെങ്കിലും ‘ജനങ്ങള്‍ക്കു വേണ്ടി’ എന്നത് എവിടേയോ നഷ്ടപ്പെട്ടു പോയിരിക്കുന്നു.\nഇതാണ് നമ്മള് മാറ്റിയെടുക്കേണ്ടത്. നമ്മള് തെരഞ്ഞെടുക്കുന്ന പ്രതിനിധികള് ‘നമ്മള് ജനങ്ങള്‍ക്കു’ വേണ്ടി പ്രവര്‍ത്തിക്കുവാന് ഉത്തരവാദിത്വം കാണിക്കണം. ഒരിക്കല് വോട്ടെടുപ്പില് വിജയിച്ചു കഴിഞ്ഞാല് പിന്നീടുള്ള അഞ്ച് വര്‍ഷം പാര്‍ലമെന്റിലും നിയമസഭയിലും ഇരിക്കുകയല്ലാതെ ജനങ്ങളിലേക്കിറങ്ങുവാനോ തങ്ങള് പ്രതിനിധീകരിച്ചിട്ടുള്ളവരുടെ പ്രശ്‌നങ്ങളില് ഇടപെടുവാനോ ഇവര് തയ്യാറാകുന്നില്ല.\nനേതാക്കള് അവരുടെ താല്‍പ്പര്യവും അവരുടെ ആവശ്യങ്ങളും മാത്രം നടപ്പില് വരുത്തുന്നു. ജനങ്ങളുടെ അധികാരം ഇവിടെ ഒരാളെ തെരഞ്ഞെടുക്കുന്നതിന് വേണ്ടി മാത്രമായി പരിമിതപ്പെടുത്തിയിരിക്കുന്നു.\nഒരു റേഷന് കടയിലൂടെ റേഷന് വിതരണം ശരിയായി നടപ്പാക്കാതിരിക്കുകയോ കരിഞ്ചന്തയില് സാധനങ്ങള് കടത്തുന്നതോ കണ്ടെത്തിയാല് ആ റേഷന് കടയുടെ ലൈസന്‍സ് റദ്ദ് ചെയ്യാനുള്ള അധികാരം ഗ്രാമസഭകള്‍ക്ക് ഉണ്ടായിരിക്കണം.\nഒരുമാറ്റം നിര്‍ബന്ധമായും കൊണ്ടുവരേണ്ടതുണ്ട്. തീരുമാനം എടുക്കുന്നത് ജനങ്ങളും തെരഞ്ഞെടുക്കപ്പെട്ടവരുടെ കൈയ്യാല് അത് നടപ്പിലാക്കുകയും ചെയ്യണം. മറ്റൊരു മാറ്റം വേണ്ടത് അഴിമതിക്കാരായവരെ അയോഗ്യരാക്കുവാനും അവരുടെ സ്ഥാനം മാറ്റുവാനും ജനങ്ങള്‍ക്ക് അധികാരം ഉണ്ടാവണം എന്നതാണ്. ഇത്തരത്തിലുളള നിയമനിര്‍മാണങ്ങള് അവലംബിക്കാന് കഴിഞ്ഞാല് ഈ പ്രതിനിധികള് ജനങ്ങള്‍ക്ക് മുന്നില് നിന്നു നയിക്കും.\nഞങ്ങള് ആഗ്രഹിക്കുന്നതും അധികാരം ജനങ്ങളുടെ കൈകളാല് നിയന്ത്രിക്കപ്പെടണമെന്നാണ്. നൂറുകോടിയിലധികം വരുന്ന ജനങ്ങള്‍ക്ക് എങ്ങനെയാണ് അധികാരംനല്‍കുവാനാകുക? എല്ലാവരിലും ആകാംക്ഷയുണ്ടാവും, പക്ഷെ അതു സാധ്യമാണ്.\nഗ്രാമസഭകള് അല്ലെങ്കില് വില്ലേജ് അസംബ്ലികളെയും ഭരണഘടന തിരിച്ചറിയണം. ഗ്രാമസഭ എന്നാല് പഞ്ചായത്തല്ല. പഞ്ചായത്ത് രൂപീകരിക്കപ്പെട്ടിട്ടുള്ളത് വില്ലേജ് പ്രധാന്, സര്‍പ്പഞ്ച്, ഗവണ്‍മെന്റിനാല് വാര്‍ഡുകളില് നിയുക്തനാക്കപ്പെട്ടിട്ടുള്ള വ്യക്തി പിന്നെ ഗ്രാമത്തിലെ മറ്റു പ്രമുഖരും ചേര്‍ന്നുകൊണ്ടാണ്.\nഎന്നാല് ഗ്രാമസഭയാകട്ടെ, ആ ഗ്രാമത്തിലെ ജനങ്ങളുടെ തുറന്ന കൂട്ടായ്മയാണ്. ഒന്നിച്ചുള്ള ഈ യോഗങ്ങളില് തദ്ദേശീയമായ കാര്യങ്ങളാണ് ചര്‍ച്ച ചെയ്യപ്പെടുക.\nസര്‍ക്കാര് ജീവനക്കാരുടെമേല് നിയന്ത്രണം അനിവാര്യമാണ്.\nഗ്രാമത്തിലെ തീരുമാനങ്ങളെല്ലാമെടുക്കാനും അതു ആസൂത്രണം ചെയ്യുവാനുമുള്ള അധികാരം ഗ്രാമീണര്‍ക്ക് ലഭിക്കണം. നിലവിലെ പഞ്ചായത്ത് രാജും, മറ്റ് പ്രബല നിയമങ്ങളും ഭേദഗതി വരുത്തുക വഴി ഗ്രാമത്തിലെ ജനങ്ങളുടെ അധികാരം പുഷ്്ടിപ്പെടുത്തുവാന് കഴിയും. സ്ഥിരമായി ക്ലാസില് ഹാജരാകാത്തതോ ശരിയായി പഠിപ്പിക്കാത്തവരോ ആയ അദ്ധ്യാപകര്‍ക്കുള്ള ശമ്പളം നിര്‍ത്തലാക്കുവാന് ഗ്രാമസഭകള്‍ക്കു അധികാരമുണ്ടാവണം.\nഒരു ഡോക്ടര് തന്റെ രോഗികളെ ശരിയായി ശുശ്രൂഷിച്ചില്ലെങ്കില് അയാളുടെ ശമ്പളം നിര്‍ത്തലാക്കാന് ഗ്രാമസഭകള്‍ക്ക് അധികാരമുണ്ടായിരിക്കണം. ഒരു റേഷന് കടയിലൂടെ റേഷന് വിതരണം ശരിയായി നടപ്പാക്കാതിരിക്കുകയോ കരിഞ്ചന്തയില് സാധനങ്ങള് കടത്തുന്നതോ കണ്ടെത്തിയാല് ആ റേഷന് കടയുടെ ലൈസന്‍സ് റദ്ദ് ചെയ്യാനുള്ള അധികാരം ഗ്രാമസഭകള്‍ക്ക് ഉണ്ടായിരിക്കണം.\nഒരു പോലീസ് ഉദ്യോഗസ്ഥന് ജനങ്ങള് നല്‍കുന്ന പരാതികള് മുഖവിലക്കെടുക്കാതിരിക്കുകയോ ജനങ്ങള്‍ക്കുമേല് അനാവശ്യമായി ദേഹോപദ്രവം ഏല്‍പ്പിക്കുകയോ ചെയ്താല് ആ സ്‌റ്റേഷനിലെ ഉദ്യോഗസ്ഥന്റെ ശമ്പളം നിര്‍ത്തലാക്കാനുള്ള അധികാരവും ഗ്രാമസഭകള്‍ക്കുണ്ടാവണം.


ടെലിവിഷന് ചാനല് ചര്‍ച്ചകളില് സഹകരിക്കില്ലെന്ന തീരുമാനം പിന്‍വലിച്ച് ബിജെപി ; മാധ്യമങ്ങള് മുന്നോട്ടുവയ്ക്കുന്ന വിമര്‍ശനം ഉള്‍ക്കൊള്ളുമെന്ന് ശ്രീധരന് പിള്ള\nശബരിമല സമരത്തിനിടെ സംസ്ഥാനത്ത് വ്യാപകമായി മാധ്യമപ്രവര്‍ത്തകര്‍ക്കു നേരെ ആക്രമണം നടന്നിരുന്നു. ഈ പശ്ചാത്തലത്തില് ബിജെപി നേതാക്കളുടെ വാര്‍ത്താ സമ്മേളനം ബഹിഷ്‌കരിക്കുമെന്ന് കേരള പത്ര പ്രവര്‍ത്തക യൂണിയന് പ്രഖ്യാപിച്ചു.\nഇതിനു പിന്നാലെയാണ് ബിജെപി ചാനല് ചര്‍ച്ചകള് ബഹിഷ്‌കരിക്കുമെന്ന് അറിയിച്ചത്. നേതാക്കള് ചാനല് ചര്‍ച്ചകളില് പങ്കെടുക്കുന്നതു വിലക്കിയ പാര്‍ട്ടി ഇതു ലംഘിച്ച് ചര്‍ച്ചയില് പങ്കെടുത്ത സംസ്ഥാന സമിതി അംഗത്തിനെതിരെ നടപടിയെടുക്കുകയും ചെയ്തിരുന്നു.\nഅതേസമയം തെരഞ്ഞെടുപ്പു പടിവാതില്‍ക്കലെത്തി നില്‍ക്കെ ചാനല് ചര്‍ച്ചകള് ബഹിഷ്‌കരിക്കുന്ന നടപടിക്കെതിരെ പാര്‍ട്ടിക്കുള്ളില് വിമര്‍ശനം ശക്തമായതായി റിപ്പോര്‍ട്ടുകളുണ്ടായിരുന്നു.\nപൊതുവേദിയില് സജീവമായി നില്‍ക്കുന്നതിനുള്ള വേദികളില് ഒന്നായാണ് ചാനല് ചര്‍ച്ചകളെ കാണേണ്ടതെന്നും ഇത്തരം അവസരങ്ങള് ഇല്ലാതാക്കുന്നത് തെരഞ്ഞെടുപ്പില് ഗുണം ചെയ്യില്ലെന്നുമാണ് ഒരു വിഭാഗം നേതാക്കള് ചൂണ്ടിക്കാട്ടിയത്.


Vineeth and Monisha didn't stop laughing, Hariharan gives packup, Vineeth's funny moments went viral| വിനീതിനും മോനിഷയ്ക്കും ചിരി നിര്‍ത്താനായില്ല, ചിത്രീകരണത്തിന് പാക്കപ്പ് കൊടുത്ത ഹരിഹരന്, രസകരമായ സംഭവം ഇങ്ങനെ - Malayalam Filmibeat\n| Published: Wednesday, January 27, 2021, 9:08 [IST]\nനര്‍ത്തകനും അഭിനേതാവുമായ വിനീതിനോട് പ്രത്യേകമായൊരു ഇഷ്ടമുണ്ട് മലയാളികള്‍ക്ക്. യുവജനോത്സവ വേദിയില് നിന്നുമായിരുന്നു താരമെത്തിയത്. എണ്‍പതുകളുടെ തുടക്കത്തിലായിരുന്നു വിനീതിന്റെ വരവ്. ഇടനിലങ്ങളായിരുന്നു വിനീതിന്റെ ആദ്യ സിനിമ. ഈ ചിത്രത്തിലൂടെ തന്നെ ശ്രദ്ധ നേടിയിരുന്നു താരം. പത്മരാജന്, ഭരതന്, ഹരിഹരന് തുടങ്ങി പ്രഗത്ഭ സംവിധായകര്‍ക്കൊപ്പമെല്ലാം പ്രവര്‍ത്തിക്കാനുള്ള അവസരവും വിനീതിന് ലഭിച്ചിരുന്നു.\nചെയ്യുന്നതെല്ലാം ക്ലാസിക ചിത്രങ്ങളായി മാറുകയായിരുന്നു. വിനീതിന്റെ കരിയറിലും ഇത് പ്രകടമാവുമെന്നായിരുന്നു വിലയിരുത്തലുകള്. എന്നാല് സഹതാരമായി മാറുകയായിരുന്നു താരം. അഭിനയം മാത്രമല്ല ഡബ്ബിംഗിലും മികവ് പുലര്‍ത്താറുണ്ട് താരം. ലൂസിഫറിലെ ഡബ്ബിംഗിലൂടെ സംസ്ഥാന പുരസ്‌കാരവും സ്വന്തമാക്കിയിരുന്നു താരം.\nആദ്യമൊന്നും സ്വന്തം ശബ്ദം കൊടുക്കാനുള്ള അവസരം താരത്തിനുണ്ടായിരുന്നില്ല. പിന്നീട് അത് മാറുകയായിരുന്നു. താനഭിനയിച്ച സിനിമകളായ നഖക്ഷതത്തെക്കുറിച്ചും കാബൂളിവാലയെക്കുറിച്ചും വാചാലനായെത്തിയിരിക്കുകയാണ് വിനീത് ഇപ്പോള്. നര്‍ത്തകനായതില് സ്ത്രൈണത വരുന്നുവെന്ന വിമര്‍ശനങ്ങളും ഇടക്കാലത്ത് ഉയര്‍ന്നുവന്നിരുന്നു, വിമര്‍ശനങ്ങളെ കാറ്റില് പറത്തി മുന്നേറുകയായിരുന്നു അദ്ദേഹം.\nതമാശ ചെയ്യുന്ന നടന്മാര് അവരുടെ കയ്യില് നിന്ന് ചില സംഗതികളിടും. 'നഖക്ഷതങ്ങള്' എന്ന സിനിമയില് അഭിനയിച്ച നിമിഷങ്ങള് ഓര്‍ക്കുമ്പോള് ആദ്യം മനസ്സില് വരുന്നത് കുതിരവട്ടം പപ്പു ചേട്ടന്റെ മുഖമാണ്. അദ്ദേഹം സ്പോട്ടില് ചില പൊടിക്കൈകള് ചേര്‍ക്കും. അത് കണ്ടു എനിക്കും മോനിഷയ്ക്കും ചിരി വരും. ഷോട്ട് എടുക്കുമ്പോള് ഹരിഹരന് സാറിനു അത് കാരണം പലതവണ റീ ടേക്ക് എടുക്കേണ്ടി വരും. ഞങ്ങളുടെ ചിരി അതിര് കടന്നപ്പോള് ഹരന് സാറ് പായ്ക്കപ്പ് പറഞ്ഞു ഇറങ്ങി പോയ സന്ദര്‍ഭം വരെ ഉണ്ടായിട്ടുണ്ട്.\nമോഹന്‍ലാലിന് ഫോണ് നമ്പര് വരെ മാറ്റേണ്ട അവസ്ഥ വന്നു | FilmiBeat Malayalam\nഅത് പോലെ 'കാബൂളിവാല' എന്ന സിനിമയില് അഭിനയിച്ചപ്പോഴും ഇത് തന്നെയായിരുന്നു അവസ്ഥ. ഇന്നസെന്റ് ചേട്ടനെയും, അമ്പിളി ചേട്ടന്റെയും (ജഗതി ശ്രീകുമാര്) പ്രകടനം കണ്ടു എനിക്ക് ചിരി വരും. ഷോട്ട് എടുക്കുന്ന സമയത്ത് ചിരിച്ചാല് ദേഷ്യം വരുന്ന ആളാണ് അമ്പിളി ചേട്ടന്. അത് പേടിച്ചു ഞാന് ചിരിക്കാതെ പലയിടത്തും കണ്ട്രോള് ചെയ്താണ് അഭിനയിച്ചതെന്നുമായിരുന്നു വിനീത് പറഞ്ഞത്.\nVineeth and Monisha didn't stop laughing, Hariharan gives packup, Vineeth's funny moments went viral\nStory first published: Wednesday, January 27, 2021, 9:08 [IST]


സംസ്ഥാനത്ത് 24 മണിക്കൂറിനിടെ മൂന്നു കുടുംബങ്ങളിൽ കൂട്ട ആത്മഹത്യ; മരിച്ചത് ഒമ്പത് പേർ | Kerala witnessed for Mass suicide in three families within 24 hours – News18 Malayalam\nസംസ്ഥാനത്ത് 24 മണിക്കൂറിനിടെ മൂന്നു കുടുംബങ്ങളിൽ കൂട്ട ആത്മഹത്യ; മരിച്ചത് ഒമ്പത് പേർ\nകൊല്ലം, കോട്ടയം, ആലപ്പുഴ ജില്ലകളിലായാണ് മൂന്നു കുടുംബങ്ങളിൽ കൂട്ടമരണം സംഭവിച്ചത്.\nLast Updated : November 09, 2021, 19:24 IST\nസംസ്ഥാനത്ത് 24 മണിക്കൂറിനിടെ മൂന്നു കുടുംബങ്ങളിൽ കൂട്ട ആത്മഹത്യാശ്രമത്തിനിടെ (Suicide) മരിച്ചത്9പേർ. കൊല്ലം (Kollam) ജില്ലയിലെ കൊട്ടാരക്കരയിൽ കഴിഞ്ഞ ദിവസം ഒരു കുടുംബത്തിലെ നാലുപേരും കോട്ടയത്തെ ബ്രഹ്മപുരത്ത് മൂന്നു പേരും ആലപ്പുഴ ചെങ്ങന്നൂരിൽ രണ്ടുപേരുമാണ് മരിച്ചത്. കൊട്ടാരക്കര നീലേശ്വരത്ത് കഴിഞ്ഞ ദിവസമാണ് നാലുപേരെ മരിച്ച നിലയിൽ കണ്ടെത്തിയത്. ഭാര്യയെയും രണ്ടു മക്കളെയും വെട്ടിക്കൊലപ്പെടുത്തിയ ശേഷം ഗൃഹനാഥൻ തൂങ്ങിമരിക്കുകയായിരുന്നു. കോട്ടയം ബ്രഹ്മപുരത്ത് ഒരു കുടുംബത്തിലെ മൂന്നുപേരാണ് ആസിഡ് കുടിച്ച് മരിച്ചത്. ഗൃഹനാഥനും ഭാര്യയും മൂത്തമകളുമാണ് മരിച്ചത്. ഇളയ മകൾ ചികിത്സയിലാണ്. ചെങ്ങന്നൂരിൽ ഭർത്താവ് കോവിഡ് ബാധിച്ച് മരിച്ചതിൽ മനംനൊന്താണ് യുവതിയെ മകളെ കൊലപ്പെടുത്തിയ ശേഷം ആത്മഹത്യ ചെയ്തത്.\nഅരുംകൊലയും ആത്മഹത്യയും; നടുക്കം വിട്ടുമാറാതെ നീലേശ്വരം ഗ്രാമം\nകൊല്ലം കൊട്ടാരക്കര നീലേശ്വരത്ത് ഭാര്യയെയും രണ്ട് മക്കളെയും വെട്ടിക്കൊലപെടുത്തിയ ശേഷം ഗൃഹനാഥൻ ആത്മഹത്യ ചെയ്ത സംഭവത്തിന്‍റെ ഞെട്ടലിലാണ് ഇപ്പോഴും നാട്. നീലേശ്വരം പൂജപ്പുര വീട്ടിൽ രാജേന്ദ്രനെ (55) യാണ് തൂങ്ങിമരിച്ച നിലയിൽ കണ്ടെത്തിയത്. രാജേന്ദ്രന്റെ ഭാര്യ അനിത (50), മക്കളായ ആദിത്യ രാജ് (24), അമൃത (21) എന്നിവരെ വെട്ടിക്കൊലപ്പെടുത്തിയ നിലയിലാണ് കണ്ടെത്തിയത്. ഭാര്യയെയും മക്കളെയും വെട്ടികൊന്നതിനു ശേഷം രാജേന്ദ്രൻ തൂങ്ങിമരിക്കുകയായിരുന്നു എന്നാണ് പ്രാഥമിക നിഗമനം. വീട് തുറക്കാതിരുന്നതിനെ തുടർന്ന് സംശയം തോന്നിയ നാട്ടുകാർ നോക്കിയപ്പോഴാണ് മരണവിവരം പുറത്തറിയുന്നത്. അതേസമയം രാജേന്ദ്രൻ മാസനികാസ്വാസ്ഥ്യത്തിന് ചികിത്സ തേടിയിരുന്ന ആളാണെന്ന് ബന്ധുക്കൾ സൂചിപ്പിക്കുന്നു. വീട് നിർമ്മാണവുമായി ബന്ധപ്പെട്ട് ആറ് ലക്ഷം രൂപയുടെ കടമുണ്ടായിരുന്നതായി പരിസരവാസികൾ പറഞ്ഞു. കൊട്ടാരക്കര പൂജപ്പുര വീട്ടിൽ രാജേന്ദ്രനാണ് കൊലപാതകം നടത്തിയ ശേഷം തൂങ്ങി മരിച്ചത്. ഭാര്യ അനിത മക്കളായ ആദിത്യരാജ്, അമൃത എന്നിവരാണ് കൊല്ലപ്പെട്ടത്. നീലേശ്വരം ജങ്ഷനിൽ ഓട്ടോ റിക്ഷാ ഡ്രൈവറായിരുന്നു രാജേന്ദ്രൻ.\nപ്രതിശ്രുതവധുവും മാതാപിതാക്കളും ജീവനൊടുക്കിയത് അടുത്ത മാസം വിവാഹം നടക്കാനിരിക്കെ\nകോട്ടയം തലയോലപ്പറമ്പ് ബ്രഹ്മമംഗലത്ത് പ്രതിശ്രുതവധുവും മാതാപിതാക്കളും ജീവനൊടുക്കിയത് അടുത്ത മാസം വിവാഹം നടക്കാനിരിക്കെ. കാലായിൽ സുകുമാരൻ (52), ഭാര്യ സീന, മൂത്ത മകൾ സൂര്യ എന്നിവരാണ് മരിച്ചത്. ഇളയ മകൾ സുവർണ്ണ ഗുരുതരാവസ്ഥയിൽ ചികിത്സയിലാണ്. ആസിഡ് കുടിച്ചാണ് ഇന്നലെ രാത്രിയിൽ നാലംഗ കുടുംബം ആത്മഹത്യയ്ക്ക് ശ്രമിച്ചത്. പിറവം കാരൂര്‍ക്കാവ് സ്വദേശിയുമായി സൂര്യയുടെ വിവാഹ നിശ്ചയം ഒക്‌ടോബര് 10ന് ആയിരുന്നു. ഡിസംബര് 12 ന് വിവാഹം നടക്കാനിരിക്കെയാണു മരണം. വിവാഹത്തിനാവശ്യമായ ക്രമീകരണം ആരംഭിച്ചിരുന്നു. സീനയുടെ മൃതദേഹം മുട്ടുചിറ സ്വകാര്യ ആശുപത്രി മോര്‍ച്ചറിയിലും സൂര്യയുടെ മൃതദേഹം മെഡിക്കല് കോളജ് മോര്‍ച്ചറിയിലുമാണ്. സുവര്‍ണ രാത്രി 11 മണിക്ക് സമീപത്തു താമസിക്കുന്ന ഇളയച്ഛന് സന്തോഷിന്റെ വീട്ടിലെത്തി ആസിഡ് കഴിച്ച വിവരം പറയുമ്പോഴാണു സംഭവം പുറത്തറിയുന്നത്. നാലു പേര് അടങ്ങുന്ന കുടുംബം ഒറ്റമുറി വീട്ടിലായിരുന്നു താമസം. സാമ്പത്തിക പ്രതിസന്ധിയാണ് മരണകാരണമെന്നാണ് വിവരം.\nഭർത്താവിന്‍റെ മരണം താങ്ങാനായില്ല; കുഞ്ഞിന് വിഷം നൽകി യുവതി ജീവനൊടുക്കി\nചെങ്ങന്നൂരിൽ മകൾക്ക് വിഷം നൽകി കൊലപ്പെടുത്തിയ ശേഷം യുവതി ജീവനൊടുക്കിയത് ഭർത്താവ് മരിച്ചതിന്‍റെ വിഷമത്തിലാണെന്നാണ് നിഗമനം. ചെങ്ങന്നൂര് ആല സ്വദേശിനിയായ അതിഥിയും അഞ്ചു മാസം പ്രായമുള്ള മകൾ കൽക്കിയുമാണ് മരിച്ചത്. ഇന്ന് പുലര്‍ച്ചെയാണ് ഇരുവരെയും വീട്ടിലെ മുറിയില് അവശനിലയില് കണ്ടെത്തുന്നത്. ഉടൻ തന്നെ തിരുവല്ലയിലെ സ്വകാര്യ ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. ക്ഷേത്രത്തിലെ ശാന്തിക്കാരനായ അതിഥിയുടെ ഭർത്താവ് ഹരിപ്പാട് സ്വദേശി സൂര്യന് നമ്പൂതിരി രണ്ട് മാസം മുൻപാണ് കോവിഡ് ബാധിച്ച് മരിച്ചത്. ഇതിന്‍റെ മാനസിക വിഷമത്തിലാണ് അതിഥി ആത്മഹത്യ ചെയ്തതെന്നാണ് പൊലീസിന്‍റെ പ്രാഥമിക നിഗമനം. കേസില് അസ്വാഭാവിക മരണത്തിന് പൊലീസ് കേസെടുത്തു.\nFirst published: November 09, 2021, 19:24 IST\nkerala newssuicide attempt


അർച്ചിത പൂമരത്തിലേക്ക്… | Metrovaartha\nSunday, Mar 19, 2017,7:10 IST By സ്വന്തം ലേഖിക A A A\nകലോത്സവവേദികളിൽ തിളങ്ങി നിന്നൊരു കൗമാരക്കാരി… നൂപുരധ്വനികളെ മാത്രം മോഹിച്ചവൾ കോളെജ് യുവജനോത്സവങ്ങളിലെയും മിന്നു താരമായിരുന്നു… തുടർച്ചയായി നാലു തവണ എംജി യൂനിവേഴ്സിറ്റി കലോത്സവത്തിലെ കലാതിലകമായിരുന്ന നർത്തകി ക്യാമറയ്ക്ക് മുന്നിലേക്ക് സഞ്ചരിക്കുന്നു. എറണാകുളം സെന്‍റ് തെരേസാസിലെ വിദ്യാർഥിനിയായ അർച്ചിത അനീഷാണ് സിനിമയിലേക്കെത്തുന്നത്.\nഎബ്രിഡ് ഷൈന് സംവിധാനം ചെയ്യുന്ന പൂമരത്തില് കാളിദാസനൊപ്പമാണ് അര്‍ച്ചിത അഭിനയിക്കുന്നത്. റിലീസിങ്ങിനു മുന്‍പു തന്നെ വാർത്തകളിലും സോഷ്യൽമീഡിയകളിലും ഇടം പിടിച്ച ചിത്രമാണ് പൂമരം. ചിത്രത്തിലെ പാട്ടും ഇതിനോടകം വൻഹിറ്റാണ്. യുവജനോത്സവത്തിലെ താരമായ അർച്ചിതയെ സംവിധായകൻ കണ്ടെത്തുന്നതും കലോത്സവേദിയിൽ നിന്നു തന്നെയാണ്. തൊടുപുഴയില് നടന്ന എംജി യൂനിവേഴ്സിറ്റ് യൂത്ത് ഫെസ്റ്റിവലില് നിന്നാണ് അർച്ചിതയുടെ സിനിമാലോകത്തിലേക്കുള്ള വരവ്.\nപൂമരത്തിൽ കാളിദാസിന്‍റെ നായികാവേഷമാണെന്ന തരത്തിൽ ചില വാർത്തകൾ വരുന്നുണ്ട്. എന്നാൽ നായികാവേഷമല്ലെന്നു അർച്ചിത തന്നെ തുറന്നുപറയുന്നു. ചിത്രത്തിൽ പ്രധാനവേഷമാണ് എനിക്ക്. സിനിമയുടെ ചിത്രീകരണജോലികൾ നടന്നുകൊണ്ടിരിക്കുകയാണിപ്പോൾ. എന്നാൽ ചിത്രത്തിലെ കഥാപാത്രത്തെക്കുറിച്ചും കഥാപാത്രത്തിന്‍റെ പേരുമൊന്നും തത്ക്കാലം പറയാനാകില്ല. സംവിധായകന്‍റെ കർശനനിർദേശമുണ്ട്. തൊടുപുഴയിലെ കലോത്സവത്തിന്‍റെ അവസാനദിവസമാണ് സംവിധായകൻ കാണാനെത്തുന്നത്. സിനിമ എന്നും ഇഷ്ടമായിരുന്നു. നല്ല അവസരങ്ങൾ ലഭിച്ചാൽ അഭിനയിക്കാനും ഒരുക്കമായിരുന്നു. ഈ വേഷം നല്ലതാണെന്നു തോന്നി. ഇതിനു മുൻപും നിരവധി അവസരങ്ങൾ ലഭിച്ചിരുന്നുവെങ്കിലും പഠനത്തിലായിരുന്നു ശ്രദ്ധ. രണ്ടാം വർഷ പിജി സോഷ്യോളജി വിദ്യാർഥിയാണ്. കഴിഞ്ഞ ദിവസത്തോടെ പിജിയുടെ അവസാനപരീക്ഷയും പൂർത്തിയായി. സിനിമയിൽ നിന്ന് നല്ല കഥാപാത്രങ്ങളെ ലഭിച്ചാൽ ഇനിയും അഭിനയം തുടരുമെന്നും അർച്ചിത പറയുന്നു. കഴിഞ്ഞ ടെലിവിഷൻ സീരിയലിൽ അഭിനയിച്ചിരുന്നു അർച്ചിത. അച്ഛൻ അനീഷ് കുമാര് ബിസിനസുകരനാണ്. അമ്മ അനിത വീട്ടമ്മയാണ്.\nപരസ്യ സംവിധായകനും ഫോട്ടൊഗ്രാഫറുമായ എബ്രിഡ് ഷൈന് 1983 എന്ന സിനിമയിലൂടെ അരങ്ങേറ്റം കുറിക്കുന്നത്. പിന്നീട് 2016 ല് ആക്ഷന് ഹീറോ ബിജുവിലൂടെയാണ് ഈ സംവിധായകന് ഹിറ്റായി. മുന്‍പ് ചെയ്ത രണ്ടു ചിത്രങ്ങളിലും നിവിന് പോളിയായിരുന്നു നായകന്. ക്യാംപസ് പശ്ചാത്തലത്തിലുള്ള പൂമരത്തില് കാളിദാസ് ജയറാമാണ് നായകന്. ബാലതാരമായി പ്രേക്ഷകരുടെ മനസ്സ് കീഴടക്കിയ കാളിദാസന്‍റെ നായക പ്രവേശനത്തിനായി ആരാധകര് പ്രതീക്ഷയോടെയാണ് കാത്തിരിക്കുന്ന ചിത്രമാണിതെന്നതും ശ്രദ്ധേയം.


യൂസ്ഡ് കാർ ഷോറൂമിന്‍റെ പൂട്ട് തകർത്ത് കടന്ന കള്ളൻ കൊണ്ടുപോയത് സ്വിഫ്റ്റ് കാർ; ആ കള്ളൻ അന്വേഷിച്ച് വന്നത് സ്വിഫ്റ്റ് കാർ ആയിരുന്നോ? - RashtraDeepika\nകോട്ടയം: ആ കള്ളൻ അന്വേഷിച്ച് വന്നത് സ്വിഫ്റ്റ് കാറായിരുന്നു. കാണക്കാരിയിൽ അടച്ചിട്ടിരുന്ന യൂസ്ഡ് കാർ ഷോറൂമിന്‍റെ പൂട്ട് തകർത്ത് അകത്ത് കടന്ന മോഷ്ടാവിന്‍റെ ആവശ്യം സ്വിഫ്റ്റ് കാറായിരുന്നു.\nഷോറൂമിനു മുന്നിൽ നിരവധി കാറുകളുണ്ടായിട്ടും പൂട്ട് തകർത്ത് ഉള്ളിൽ കയറിയ മോഷ്ടാവ് സ്വിഫ്റ്റ് കാർതന്നെ മോഷ്ടിക്കുകയായിരുന്നു.\nഏറ്റുമാനൂർ കാണക്കാരിയിൽ പ്രവർത്തിക്കുന്ന എയ്ഞ്ചൽ യൂസ്ഡ് കാർ ഷോറൂമിലാണ് മോഷണം നടന്നത്. രാവിലെ ജീവനക്കാർ ഷോറൂമിലെത്തിയപ്പോഴാണ് പൂട്ട് തകർന്നുകിടക്കുന്നതായി കണ്ടത്.\nതുടർന്ന‌് ഉടമയെ വിവരം അറിയിക്കുകയും പോലീസ് സംഘം സ്ഥലത്ത് എത്തുകയുമായിരുന്നു. ഇന്നലെ രാത്രിയിലോ ഇന്നു പുലർച്ചയോ ആകാം മോഷണം നടന്നിരിക്കുന്നത്.\nപരിശോധനയിൽ ഷോറൂമിനുള്ളിലുണ്ടായിരുന്ന കാർ മോഷണം പോയതായി കണ്ടെത്തി ഷോറൂമിനു ഗേറ്റിനു മുന്നിലായി ഇരുന്പ് കന്പിവച്ചാണ് സുരക്ഷ ഒരുക്കിയത്.\nഈ കന്പിയും ഇളക്കി മാറ്റിയിട്ടുണ്ട്. ഷോറൂമിന്‍റെ സിസിടിവി ക്യാമറകൾ തകരാറിലത് അന്വേഷണത്തിനു പ്രതിസന്ധിയാകുന്നുണ്ട്.\nസമീപത്തെ സ്ഥാപനങ്ങളിലെ സിസിടി കാമറാ ദൃശ്യങ്ങൾ ശേഖരിക്കാൻ ശ്രമം തുടങ്ങിയിട്ടുണ്ട്. ഷോറൂം ഉടമയുടെ പരാതിയിൽ പോലീസ് കേസെടുത്ത് അന്വേഷണം ആരംഭിച്ചു.\nരഹസ്യ വിവരം കിട്ടി, തിരുവഞ്ചൂരിൽ എക്സൈസ് സംഘത്തിന്‍റെ മിന്നൽ പരിശോധന; കഞ്ചാവുമായി യുവാവ് പിടിയിൽ